
Κύρωση της Σύμβασης Δωρεάς μεταξύ του Ιδρύ¬ 
ματος «Κοινωφελές Ίδρυμα Σταύρος Σ. Νιάρχος» 
και του Ελληνικού Δημοσίου για την ενίσχυση και 
αναβάθμιση των υποδομών στον τομέα της Υγεί¬ 
ας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κύρωση της σύμβασης μεταξύ του Ιδρύματος 
«Κοινωφελές Ίδρυμα Σταύρος Σ. Νιάρχος» και 
του Ελληνικού Δημοσίου για την ενίσχυση και 
αναβάθμιση των υποδομών στον τομέα της 
Υγείας 

Κυρώνεται και έχει ισχύ νόμου η από 6.9.2018 σύμβα¬ 
ση μεταξύ του Ιδρύματος «Κοινωφελές Ίδρυμα Σταύρος 
Σ. Νιάρχος» και του Ελληνικού Δημοσίου για την ενίσχυ¬ 
ση και αναβάθμιση των υποδομών στον τομέα της Υγεί¬ 
ας, που υπεγράφη μεταξύ των ανωτέρω μερών για την 
υλοποίηση της δωρεάς του Ιδρύματος, το κείμενο της 
οποίας έχει ως ακολούθως: 

ΣΥΜΒΑΣΗ 

ΜΕΤΑΞΥ 

ΑΦΕΝΟΣ 

του Ελληνικού Δημόσιου, νόμιμα εκπροσωπούμενου 
για την υπογραφή της Σύμβασης από τον Υπουργό Παι¬ 
δείας, Έρευνας και Θρησκευμάτων, Κωνσταντίνο Γαβρό- 
γλου, τον Υπουργό Οικονομικών, Ευκλείδη Τσακαλώτο, 
τον Υπουργό Υγείας, Ανδρέα Ξανθό, και τον Αναπληρωτή 
Υπουργό Υγείας, Παύλο Πολάκη. 

ΑΦΕΤΕΡΟΥ 

της εταιρείας ειδικού (κοινωφελούς αποκλειστικά) 
σκοπού με την επωνυμία «Κοινωφελές Ίδρυμα ΣΤΑΥ¬ 
ΡΟΣ Σ. ΝΙΑΡΧΟΣ», που εδρεύει στις Βερμούδες, η οποία 
έχει συσταθεί νόμιμα με την υπ' αριθ. 39569 βεβαίωση 
σύστασης εταιρείας του οικείου μητρώου εταιρειών με 
ημερομηνία 15 Φεβρουάριου 2007 και εκπροσωπείται 
νόμιμα για την υπογραφή της Σύμβασης από τον Γεώργιο 
Αγουρίδη και την Χριστίνα Λαμπροπούλου με εντολή και 


πληρεξουσιότητα, που δόθηκε σε αυτούς με Πρακτικό 
του Διοικητικού Συμβουλίου του Ιδρύματος. 

Σε συνέχεια του από 21 Μαρτίου 2018 Μνημονίου 
Συνεργασίας μεταξύ του Ελληνικού Δημοσίου και του 
Κοινωφελούς Ιδρύματος ΣΤΑΥΡΟΣ Σ. ΝΙΑΡΧΟΣ, το οποίο 
επισυνάπτεται στην παρούσα σύμβαση ως Παράρτη¬ 
μα 1, συμφωνήθηκαν και έγιναν αμοιβαίως αποδεκτά 
τα αναφερόμενα στα άρθρα και τα παραρτήματα της 
παρούσας. 

ΠΡΟΟΙΜΙΟ 

Η παρούσα σύμβαση (εφεξής η «Σύμβαση») ρυθμίζει 
το συμβατικό πλαίσιο, τους γενικούς όρους και τις προ¬ 
ϋποθέσεις σύμφωνα με τις οποίες το Κοινωφελές Ίδρυμα 
ΣΤΑΥΡΟΣ Σ. ΝΙΑΡΧΟΣ (εφεξής το «Ιδρυμα») θα προβεί 
στην υλοποίηση δωρεών για την ενίσχυση υποδομών 
στον τομέα της Υγείας στην Ελλάδα (εφεξής η «Πρωτο¬ 
βουλία για την ενίσχυση και αναβάθμιση της Υγείας στην 
Ελλάδα»). Ειδικότερα το Ίδρυμα: 

(α) αναλαμβάνει το σύνολο του κόστους υλοποίη¬ 
σης (που σήμερα υπολογίζεται κατά προσέγγιση σε 
200.000.000 - 250.000.000 ευρώ) των εξής έργων (εφε¬ 
ξής τα «Έργα»): 

ί. του σχεδιασμού, κατασκευής και εξοπλισμού του 
νέου Γενικού Νοσοκομείου Κομοτηνής (εφεξής «Έργο I»), 
ϋ. του σχεδιασμού, κατασκευής και εξοπλισμού του 
Νοσοκομείου Παίδων Θεσσαλονίκης (εφεξής «Έργο II»), 
ίίί. του σχεδιασμού, κατασκευής και εξοπλισμού κτη¬ 
ρίου, το οποίο θα ανεγερθεί στην Αθήνα, στη θέση που 
βρίσκονται σήμερα τα κτήρια «Οίκος Αδελφών» και 
«Αδελφών Νοσοκόμων» στο χώρο του Γενικού Νοσο¬ 
κομείου Αθηνών «Ο Ευαγγελισμός - Οφθαλμιατρείο 
Αθηνών - Πολυκλινική», με σκοπό να λειτουργήσει ως 
έδρα του Τμήματος Νοσηλευτικής της Σχολής Επιστημών 
Υγείας του Ε.Κ.Π.Α. (εφεξής «Έργο III»), 
ίν. της προμήθειας και εγκατάστασης ιατρικού εξο¬ 
πλισμού στην οργανική μονάδα Γενικό Νοσοκομείο «Ο 
Ευαγγελισμός» του Γενικού Νοσοκομείου Αθηνών «Ο Ευ- 
αγγελισμός-Οφθαλμιατρείο Αθηνών-Πολυκλινική», όπως 
το Έργο αυτό περιγράφεται αναλυτικά στο Παράρτημα 
4 της Σύμβασης (εφεξής «Έργο IV»), 
ν. της προμήθειας νέου εξοπλισμού καθώς και της 
συντήρησης υφιστάμενου με σκοπό την ενίσχυση της 
δυναμικότητας και αποτελεσματικότητας των αεροδια- 
κομιδών του ΕΚΑΒ (εφεξής «Έργο V»), 

νί. της προμήθειας και εγκατάστασης ειδικού ιατρικού 
εξοπλισμού (ΡΕΤ - Τομογραφία εκπομπής ποζιτρονίων 
καθώς και της δημιουργίας μονάδων παραγωγής ραδι¬ 
οφαρμάκων) σε επιλεγμένα δημόσια νοσηλευτικά ιδρύ¬ 
ματα της χώρας (εφεξής «Έργο VI»), 
νϋ. της χρηματοδότησης της διαμόρφωσης και υλο¬ 
ποίησης εκπαιδευτικών προγραμμάτων σχετικά με τις 
ενδονοσοκομειακές λοιμώξεις και την αντιμετώπιση του 
τραύματος (εφεξής «Έργο VII»), 
νίϋ. καθώς και κάθε άλλου συναφούς, παρεπόμενου ή/ 
και αυτοτελούς πρόσθετου έργου που ήθελε συμφωνη- 
θεί, ως πρόσθετη δωρεά διεπόμενη από την παρούσα 
Σύμβαση, με το Ελληνικό Δημόσιο. 

(β) θα προβεί σε δωρεά προς το Ελληνικό Δημόσιο 
και τους αρμόδιους φορείς του των ως άνω Έργων, προς 
όφελος κάθε προσώπου που χρήζει ιατρικής περίθαλ¬ 
ψης, μετά την Πιστοποίηση Ολοκλήρωσης εκάστου εξ 
αυτών σύμφωνα με τους όρους της Σύμβασης, καθώς 
και κάθε άλλης Επιμέρους Σύμβασης που θα υπογράφει. 

Οι ειδικότερες επιμέρους συμβάσεις δωρεάς θα αφο¬ 
ρούν το αντίστοιχο έργο και θα ρυθμίζουν τους όρους 
υλοποίησής του, από την υπογραφή δε και κύρωσή τους 
με νόμο θα αποτελούν παράρτημα και αναπόσπαστο 
τμήμα της Σύμβασης (εφεξής «Επιμέρους Συμβάσεις»). 
Σε κάθε Επιμέρους Σύμβαση θα συμβάλλονται και οι 
φορείς στην αρμοδιότητα των οποίων εμπίπτει το εκά- 
στοτε Έργο. 

Η υλοποίηση των Έργων της Σύμβασης θα διενεργηθεί 
μέσω αυτοτελούς νομικού προσώπου ειδικού σκοπού 
(εφεξής ο «Φορέας Υλοποίησης»), το οποίο θα συσταθεί 
για το σκοπό αυτό απότο'Ιδρυμα.Το Ίδρυμα χρηματοδο¬ 
τεί τον Φορέα Υλοποίησης στο βαθμό που απαιτείται για 
την υλοποίηση των Έργων σύμφωνα με τις υψηλότερες 
επαγγελματικές, μελετητικές, κατασκευαστικές και λει¬ 
τουργικές προδιαγραφές, οι οποίες συνάδουν με τους 


όρους της Σύμβασης και των Επιμέρους Συμβάσεων. 
Η ευθύνη του Ιδρύματος περιορίζεται αυστηρά στην 
διάθεση των αναγκαίων πόρων για την υλοποίηση των 
Έργων, ενώ την υλοποίηση αυτών αναλαμβάνει απο¬ 
κλειστικά ο Φορέας Υλοποίησης, με την συνεργασία του 
Ελληνικού Δημοσίου, όπου αυτή απαιτείται. 

Τα Έργα I, II και III θα υλοποιηθούν σε εδαφική έκτα¬ 
ση που ανήκει και θα ανήκει στο διηνεκές στο Ελληνικό 
Δημόσιο και τους αρμόδιους φορείς του. Ως εκ τούτου, 
στην πλήρη κυριότητα, νομή και κατοχή του Ελληνικού 
Δημοσίου και των αρμόδιων φορέων του θα περιέλθουν 
οι εγκαταστάσεις μετά του εξοπλισμού τους που θα κα¬ 
τασκευαστούν σε εφαρμογή της Σύμβασης και των Επι¬ 
μέρους Συμβάσεων. 

Μετά την Πιστοποίηση Ολοκλήρωσης και παράδο¬ 
ση των Έργων, κάθε ένα από αυτά θα περιέλθει στην 
αποκλειστική κυριότητα και ευθύνη του Ελληνικού Δη¬ 
μοσίου μέσω των αρμόδιων φορέων του, οι οποίοι ως 
μόνοι ιδιοκτήτες του, θα έχουν τον αποκλειστικό έλεγχο 
της διαχείρισης, λειτουργίας, συντήρησης και πλήρους 
αξιοποίησής του χωρίς περαιτέρω αρωγή από το Ίδρυμα 
(αν και το Ίδρυμα δεν εμποδίζεται να παράσχει τέτοια 
περαιτέρω αρωγή και υποστήριξη, κατά την κρίση του). 

Όλες οι φορολογικές ρυθμίσεις που προβλέπονται 
από τη Σύμβαση αφορούν τον Φορέα Υλοποίησης και 
σε καμία περίπτωση το Κοινωφελές Ίδρυμα Σταύρος Σ. 
Νιάρχος. 

Κανένα συμβαλλόμενο μέρος δε μπορεί να στραφεί 
κατά οποιουδήποτε μέλους του Διοικητικού Συμβουλίου 
του Ιδρύματος (το οποίο προβαίνει σε ενέργειες σχετικά 
με κάθε ζήτημα της Σύμβασης και των Έργων, τα οποία 
αυτή αφορά, αποκλειστικά υπό την ιδιότητά του ως μέ¬ 
λος του Διοικητικού Συμβουλίου του Ιδρύματος και όχι 
ατομικά) σχετικά με οποιοδήποτε ζήτημα συνδεόμενο 
με την υλοποίηση των Έργων. 

Άρθρο 1 

Ορισμοί - Ερμηνεία της Σύμβασης 

Οι ακόλουθοι όροι που χρησιμοποιούνται στην Σύμ¬ 
βαση έχουν την έννοια που τίθεται παραπλεύρως τους: 

- «Ακίνητο/-α»:Τα ακίνητα κυριότητας του Ελληνικού 
Δημοσίου και των αρμόδιων φορέων του στα οποία θα 
υλοποιηθούν τα Έργα Κτιριακών Υποδομών, όπως τα ακί¬ 
νητα αυτά θα εξειδικευτούν στις Επιμέρους Συμβάσεις. 

- «Ανωτέρα βία»: Για τους σκοπούς της Σύμβασης, ως 
γεγονότα ανωτέρας βίας θεωρούνται όλα εκείνα τα γε¬ 
γονότα ή τα περιστατικά ή οι συνέπειες αυτών, τα οποία 
βρίσκονται εκτός της σφαίρας επιρροής ή ελέγχου των 
Συμβαλλομένων Μερών και εμποδίζουν ή καθυστερούν 
οποιοδήποτε από τα Συμβαλλόμενα Μέρη στην εκπλή¬ 
ρωση των υποχρεώσεων του, οι οποίες απορρέουν από 
τη Σύμβαση. 

- «Διαφορά»: Κάθε διαφορά, διένεξη ή αμφισβήτηση 
μεταξύ των Συμβαλλομένων Μερών που προκύπτει από 
την εφαρμογή, την ερμηνεία ή το κύρος της Σύμβασης. 

- «Διαχείριση των Έργων»: Η διαρκής συντήρηση, δι¬ 
αχείριση, αξιοποίηση και λειτουργία των Έργων, καθώς 
και όλων των εν γένει υποδομών και έργων που θα δημι- 
ουργηθούν για να εξυπηρετούν τον Σκοπό κάθε Έργου. 

- «Εγκαταστάσεις»: Το σύνολο των κτιριακών εγκατα¬ 
στάσεων και χώρων, κύριων, βοηθητικών και υποστηρι¬ 
κτικών που θα ανεγερθούν εντός των Ακινήτων στο πλαί¬ 
σιο της υλοποίησης των Έργων Κτιριακών Υποδομών. 

- «Ε.Δ.»:Το Ελληνικό Δημόσιο, όπως νόμιμα εκπροσω¬ 
πείται καθώς και όλες οι δημόσιες αρχές, ή οργανισμοί 
κοινής ωφελείας ή άλλα πρόσωπα που εντάσσονται στον 
δημόσιο τομέα, συμπεριλαμβανομένων των ΝΠΔΔ που 
θα είναι αρμόδια για θέματα των Έργων. 

-«Επιμέρους Σύμβαση»: Η ειδικότερη επιμέρους σύμ¬ 
βαση δωρεάς για κάθε ένα από τα Έργα που ρυθμίζει 
τους όρους υλοποίησής του και η οποία από την υπο¬ 
γραφή και κύρωσή της με νόμο θα αποτελεί αναπόσπα¬ 
στο τμήμα της Σύμβασης, και από κοινού οι «Επιμέρους 
Συμβάσεις». 

- «Έργα»: Τα περιγραφόμενα στο Προοίμιο της Σύμβα¬ 
σης Έργα I έως και VII. 

-«Έργα Κτιριακών Υποδομών»: Τα Έργα I, II, και III που 
περιγράφονται στο Προοίμιο της παρούσας, όπως αυτά 
θα εξειδικευτούν στις Επιμέρους Συμβάσεις. 

- «Έργα Εξοπλισμού»: Τα Έργα IV, V και VI που περι- 
γράφονται στο Προοίμιο της Σύμβασης, όπως αυτά θα 
εξειδικευτούν στις Επιμέρους Συμβάσεις. 

- «Ίδρυμα»: Η εταιρεία ειδικού (κοινωφελούς αποκλει¬ 
στικά) σκοπού με την επωνυμία «Κοινωφελές Ίδρυμα 
ΣΤΑΥΡΟΣ Σ. ΝΙΑΡΧΟΣ» που εδρεύει στις Βερμούδες ή 
όπου αλλού μεταφερθεί η έδρα της μετά την υπογραφή 
της Σύμβασης, καθώς επίσης και οποιοσδήποτε καθολι¬ 
κός της διάδοχος. 

- «Μελέτες»: Όλα τα έγγραφα, τεχνικές περιγραφές και 
μελετητικά στοιχεία, οι μελέτες που θα εκπονηθούν και, 
σε σχέση με την ανέγερση οικοδομημάτων, οι σχετικές 
κτιριολογικές και λειτουργικές κατευθύνσεις. 

- «Περίοδος Υλοποίησης των Έργων»: Η περίοδος κατά 
τη διάρκεια της οποίας το Ίδρυμα, και μετά την ίδρυσή 
του, ο Φορέας Υλοποίησης υλοποιεί τα Έργα σε εκπλή¬ 


ρωση των όρων του Μνημονίου Συνεργασίας, της Σύμ¬ 
βασης και των Επιμέρους Συμβάσεων. 

Στην Περίοδο Υλοποίησης των Έργων περιλαμβάνο¬ 
νται και οι ενέργειες που διενεργούνται για την θεσμική 
ωρίμανση των Έργων πριν την υπογραφή και κύρωση 
της Σύμβασης και των Επιμέρους Συμβάσεων. 

-«Πιστοποίηση Ολοκλήρωσης των Έργων»: Το πέρας 
της υλοποίησης κάθε Έργου, που θα πιστοποιηθεί από 
το Ε.Δ. με την διαδικασία που θα ορίζεται σε κάθε Επιμέ¬ 
ρους Σύμβαση, σύμφωνα με το άρθρο 13 της Σύμβασης. 

- «Σκοπός των Έργων»: Η ενίσχυση και διαρκής ανα¬ 
βάθμιση του τομέα της υγείας στην Ελλάδα και η παρο¬ 
χή υπηρεσιών υγείας υψηλού επιπέδου σύμφωνα με τις 
βέλτιστες διεθνείς πρακτικές. 

- «Συμβαλλόμενα Μέρη»: Το Ε.Δ. και το Ίδρυμα. 

- «Σύμβαση»: Η παρούσα σύμβαση, το προοίμιό της και 
όλα τα επισυναπτόμενα σ' αυτή με τη μορφή παραρτή¬ 
ματος έγγραφα, σχέδια και μελέτες, τα οποία αποτελούν 
ενιαίο και αναπόσπαστο σύνολο με αυτήν. Κάθε επιμέ¬ 
ρους σύμβαση δωρεάς (Επιμέρους Σύμβαση) από την 
υπογραφή και κύρωσή της με νόμο αποτελεί αυτοδικαί¬ 
ως παράρτημα και αναπόσπαστο τμήμα της Σύμβασης. 

- «Φορέας Υλοποίησης»: Η ανώνυμη εταιρεία ειδικού 
σκοπού με την επωνυμία «Πρωτοβουλία για την Υγεία 
Α.Ε.» που ρυθμίζεται από το άρθρο 3 της Σύμβασης και 
το καταστατικό της που επισυνάπτεται στη Σύμβαση 
ως Παράρτημα 3, η οποία αναλαμβάνει την υλοποίηση 
των Έργων. 

- «Χρήση των Έργων»: Η πλήρης, αποκλειστική, διαρ¬ 
κής και εις το διηνεκές χρήση των Έργων από το Ε.Δ. και 
τους αρμόδιους φορείς του, μετά την Πιστοποίηση Ολο¬ 
κλήρωσης και την παράδοσή τους στο Ε.Δ. με τρόπο που 
να εξυπηρετεί την εκπλήρωση του Σκοπού των Έργων. 

Άρθρο 2 

Αντικείμενο της Σύμβασης 

1. Στο πλαίσιο του πολιτιστικού, κοινωνικού και εκ¬ 
παιδευτικού έργου του, το Ίδρυμα προτίθεται σύμφωνα 
με τα οριζόμενα στη Σύμβαση και το από 21 Μαρτίου 
2018 Μνημόνιο Συνεργασίας, να υλοποιήσει, μέσω του 
Φορέα Υλοποίησης τα Έργα. Η υλοποίηση των Έργων 
θα πραγματοποιηθεί με αποκλειστική δαπάνη και μέρι¬ 
μνα του Ιδρύματος χωρίς την καταβολή οποιοσδήποτε 
χρηματικού ανταλλάγματος εκ μέρους του Ε.Δ. Για τους 
σκοπούς υλοποίησης των Έργων ιδρύεται σύμφωνα 
με τα οριζόμενα στο άρθρο 3 της Σύμβασης ο Φορέας 
Υλοποίησης. 

2. Οι όροι υλοποίησης του Έργου IV προσδιορίζονται 
στην Επιμέρους Σύμβαση που προσαρτάται στην Σύμ¬ 
βαση ως Παράρτημα 4. Οι όροι υλοποίησης εκάστου εκ 
των λοιπών Έργων θα προσδιορίζονται στις Επιμέρους 
Συμβάσεις που θα υπογραφούν κατά το χρόνο ωρίμαν- 
σης εκάστου Έργου. Το Ε.Δ. μεριμνά και λαμβάνει όλα 
τα απαραίτητα μέτρα για την ταχεία τεχνική και θεσμι¬ 
κή ωρίμανση των Έργων, συμπεριλαμβανομένου του 
καθορισμού των επιμέρους τεχνικών και λειτουργικών 
προδιαγραφών εντός της χρονικής περιόδου που ορί¬ 
ζεται στο Μνημόνιο Συνεργασίας, ήτοι μέχρι την 21 η 
Μαρτίου 2019. 

3. Το Ίδρυμα μέσω του Φορέα Υλοποίησης θα υλο¬ 
ποιήσει τα Έργα σύμφωνα με τους όρους της Σύμβασης 
και κάθε Επιμέρους Σύμβασης και κατά την κρίση του, 
σύμφωνα με πολύ υψηλές ποιοτικές και τεχνολογικές 
προδιαγραφές και με τις βέλτιστες διεθνείς πρακτικές. 
Το Ίδρυμα ως αποκλειστικός χρηματοδότης θα επιλέ- 
ξει τους μελετητές και προμηθευτές και θα προχωρήσει 
στην εκπόνηση όλων των απαιτούμενων μελετών σκο¬ 
πιμότητας, περιβαλλοντικών, νοσοκομειακών-λειτουργι- 
κών, αρχιτεκτονικών, στατικών, ηλεκτρομηχανολογικών, 
καθώς και οποιωνδήποτε άλλων ειδικών μελετών που 
απαιτούνται, το κόστος των οποίων περιλαμβάνεται στον 
συνολικό προϋπολογισμό των Έργων. 

4. Τα Έργα θα υλοποιηθούν με διαδικασίες που δεν 
εμπίπτουν στις διατάξεις περί ανάθεσης και εκπόνησης 
μελετών Δημοσίου και στη νομοθεσία περί δημοσίων 
συμβάσεων. Οι δωρεές εξοπλισμού στο πλαίσιο των 
Έργων εξαιρούνται από το άρθρο 6 του ν. 2955/2001, 
όπως εκάστοτε ισχύει. 

5. Μετά την Πιστοποίηση Ολοκλήρωσης κάθε Έργου, 
θα λαμβάνει χώρα η παράδοσή του εκ χαριστικής αιτίας 
υπό τους όρους της Σύμβασης και των Επιμέρους Συμβά¬ 
σεων προς το Ε.Δ. και τον εκάστοτε αρμόδιο φορέα του, 
οι οποίοι θαπαραλαμβάνουν κάθε Έργο εντός των χρο¬ 
νικών και διαδικαστικών πλαισίων που ορίζονται στην 
παρούσα Σύμβαση και σε κάθε Επιμέρους Σύμβαση. 

6. Η Διαχείριση των Έργων μετά την παραλαβή εκά- 
στου εξ αυτών θα γίνεται από τους αρμόδιους φορείς 
του Ε.Δ. σύμφωνα με τον Σκοπό των Έργων και τις λει¬ 
τουργικές προδιαγραφές τους, όπως αυτές θα έχουν 
προσδιορισθεί σε κάθε Επιμέρους Σύμβαση. 

Για την ομαλή εξέλιξη της υλοποίησης των Έργων 
και για σκοπούς συντονισμού της συνεργασίας μεταξύ 
του Ε.Δ. και του Ιδρύματος, συμφωνείται η σύσταση εκ 
μέρους του Ε.Δ. και των αρμόδιων φορέων του ειδικής 
συμβουλευτικής επιτροπής, η οποία θα πραγματοποιεί 
συναντήσεις σε τακτική βάση με τους εκπροσώπους του 
Ιδρύματος μέχρι την Πιστοποίηση Ολοκλήρωσης των 
Έργων και την παραλαβή του συνόλου των Έργων από 
το Ε.Δ. κατά τα οριζόμενα στο άρθρο 13 της Σύμβασης. Η 
Επιτροπή θα αποτελείται από εκπροσώπους των Υπουρ¬ 
γείων Παιδείας, Έρευνας και Θρησκευμάτων, Οικονομι¬ 
κών, Υγείας, και Περιβάλλοντος και Ενέργειας, των Δή¬ 
μων Θεσσαλονίκης, Κομοτηνής και Αθηνών, εκπρόσωπο 
του ΕΚΑΒ, εκπρόσωπο του Τμήματος Νοσηλευτικής της 
Σχολής Επιστημών Υγείας του Ε.Κ.Π.Α, καθώς και εκπρο¬ 
σώπους υπεύθυνους για τα εκπαιδευτικά προγράμματα. 
Ενδεχόμενες μεταβολές στη σύνθεση της Επιτροπής, 
καθώς και η δημιουργία υπό-ομάδων εκπροσώπων για 
τον καλύτερο συντονισμό και πρόοδο των Έργων θα 
συμφωνούνται από κοινού με το Ίδρυμα. Τ ον γενικότερο 
συντονισμό της συνεργασίας των αρμόδιων κατά περί¬ 
πτωση υπηρεσιών του Ε.Δ. τόσο μεταξύ τους όσο και με 
τον Φορέα Υλοποίησης ή/και το Ίδρυμα θα αναλάβει η 
Γενική Γραμματεία Πρωθυπουργού. 

Άρθρο 3 

Φορέας Υλοποίησης 

Ί. Ίδρυση του Φορέα Υλοποίησης 

Ί .1. Με την κύρωση της Σύμβασης με νόμο σύμφωνα 
με το άρθρο 19 της παρούσας, συνιστάται Φορέας Υλο¬ 


ποίησης με την νομική μορφή της ανώνυμης εταιρείας 
ειδικού σκοπού με την επωνυμία «Πρωτοβουλία για την 
Υγεία Α.Ε.». 

Ί .2. Οι υποχρεώσεις που συνομολογούνται στην πα¬ 
ρούσα Σύμβαση μεταξύ των Συμβαλλομένων Μερών 
και βαρύνουν το Φορέα Υλοποίησης αναλαμβάνονται 
από αυτόν με τη σύστασή του. 

2. Καταστατικό 

2.1. Ως έδρα του Φορέα Υλοποίησης ορίζεται ο Δή¬ 
μος Αθηναίων. Με απόφαση του Διοικητικού Συμβου¬ 
λίου (εφεξής: «Δ.Σ.») του Φορέα Υλοποίησης μπορεί να 
ιδρύονται υποκαταστήματα ή γραφεία του. Με την ίδια 
απόφαση καθορίζονται τα καθήκοντα, οι αρμοδιότητες 
και η ευθύνη αυτών που θα εκπροσωπούν το Φορέα 
Υλοποίησης. 

Με απόφαση της Γενικής Συνέλευσης του μετόχου του 
Φορέα Υλοποίησης, ως έδρα του μπορεί να ορίζεται και 
άλλος δήμος εντός του Νομού Αττικής. 

2.2. Ο σκοπός του Φορέα Υλοποίησης είναι κοινω¬ 
φελής και περιλαμβάνει τη μελέτη, την κατασκευή, τον 
εξοπλισμό, την επίβλεψη της υλοποίησης και εν γένει 
την υλοποίηση και ολοκλήρωση των Έργων, ώστε να 
ανταποκρίνονται πλήρως και αποκλειστικώς στη Χρήση 
τους.Το οικονομικό αποτέλεσματου Φορέα Υλοποίησης 
που προέρχεται από οποιαδήποτε νόμιμη πηγή, θα δια¬ 
τίθεται αποκλειστικά για την εκπλήρωση του ανωτέρω 
περιγραφόμενου σκοπού του. 

2.3. Πόροι του Φορέα Υλοποίησης θα είναι οι εισφο¬ 
ρές για την κάλυψη του μετοχικού κεφαλαίου, οι δωρεές 
από το Ίδρυμα ή οποιονδήποτε τρίτο και κάθε φύσης 
χρηματοδότηση κατά την κρίση του Ιδρύματος. Ρητά 
επιτρέπεται η υπαγωγή και χρηματοδότηση των Έργων 
από προγράμματα ενισχύσεων που προβλέπονται για 
επενδύσεις σε σχετικές υποδομές. 

2.4.0 Φορέας Υλοποίησης θα διοικείται από το Δ.Σ, το 
οποίο θα αποτελείται από τρία (3) έως επτά (7) μέλη που 
θα ορίζονται αποκλειστικά από το Ίδρυμα. 

2.5. Το αρχικό μετοχικό κεφάλαιο του Φορέα Υλοποίη¬ 
σης ορίζεται σε εκατό χιλιάδες (100.000) Ευρώ και αντι¬ 
στοιχεί σε μία ονομαστική μετοχή, την οποία αναλαμβά¬ 
νει και καλύπτει εξ ολοκλήρου το Ίδρυμα. Η καταβολή 
των μετρητών για την κάλυψη του αρχικού μετοχικού 
κεφαλαίου ή μεταγενέστερων αυξήσεώντου, καθώς και 
οι καταθέσεις του μετόχου με προορισμό μελλοντική 
αύξηση κεφαλαίου πραγματοποιούνται υποχρεωτικά 
με κατάθεση σε ειδικό λογαριασμό του Φορέα Υλοποί¬ 
ησης που τηρείται σε οποιοδήποτε πιστωτικό ίδρυμα 
που λειτουργεί νόμιμα εντός Ευρωπαϊκής Ένωσης. Με 
πράξη του Δ.Σ. του Φορέα Υλοποίησης πιστοποιείται 
η καταβολή του αρχικού μετοχικού κεφαλαίου και των 
μετέπειτα αυξήσεών του. 

Ειδικότερα στην περίπτωση που πραγματοποιηθεί 
κάλυψη του αρχικού μετοχικού κεφαλαίου του Φορέα 
Υλοποίησης ή αύξησή του με εισφορές σε είδος (ενδει¬ 
κτικά μελέτες), η αξία των σε είδος εταιρικών εισφορών 
θα αποτιμάται σύμφωνα με την αξία που είχαν κατά την 
απόκτησή τους, ακόμη και αν η απόκτηση αυτή έχει προ- 
ηγηθεί της σύστασης του Φορέα Υλοποίησης. 

2.6. Η καταχώριση του Φορέα Υλοποίησης στα μητρώα 
των αρμόδιων αρχών, κάθε τυχόν αύξηση του κεφαλαί¬ 
ου του και κάθε τροποποίηση του καταστατικού του, η 
εξακρίβωση της καταβολής του αρχικού μετοχικού του 
κεφαλαίου, των αυξήσεων αυτού και της αξίας των εις 
είδος εισφορών και η τήρηση εν γένει των διατάξεων του 
νόμου τελεί υπό την εποπτεία της αρμόδιας Περιφέρειας 
μέσω του Γενικού Εμπορικού Μητρώου (Γ.Ε.ΜΗ). 

2.7. Το πλήρες καταστατικό του Φορέα Υλοποίησης 
επισυνάπτεται στη Σύμβαση ως Παράρτημα 2. και τρο¬ 
ποποιείται σύμφωνα με τις διατάξεις της νομοθεσίας 
περί ανωνύμων εταιρειών. Κάθε τροποποίηση θα κατα- 
χωρείται στο Γενικό Εμπορικό Μητρώο (Γ.Ε.ΜΗ). 

3. Ειδικές Ρυθμίσεις 

3.1. Ο Φορέας Υλοποίησης δεν υπάγεται στον ευρύ¬ 
τερο δημόσιο τομέα, το δημόσιο λογιστικό, τις εθνικές 
διατάξεις περί εκπόνησης μελετών, παροχής υπηρεσιών, 
εκτέλεσης έργων και διενέργειας προμηθειών του δημο¬ 
σίου, τις διατάξεις για την πρόσληψη προσωπικού στον 
δημόσιο τομέα και θα αποτελεί φορέα ιδιωτικού δικαίου. 

3.2. Ο Φορέας Υλοποίησης διέπεται από τις διατάξεις 
της Σύμβασης από την κύρωσή της με νόμο σύμφωνα 
με το άρθρο 19, από τις κατ' εξουσιοδότηση του νόμου 
αυτού τυχόν εκδιδόμενες διοικητικές πράξεις και από 
τις διατάξεις του καταστατικού του. Για όσα θέματα δεν 
ρυθμίζονται, ισχύουν οι διατάξεις του ν. 2190/1920, όπως 
ισχύει. 

3.3.0 Φορέας Υλοποίησης απολαύει όλων των ατελει- 
ών και προνομίων του Δημοσίου. 

4. Φορολογικές ρυθμίσεις και απαλλαγές 

4.1. Ο Φορέας Υλοποίησης για όλες τις δραστηριότη- 
τές του και τις συναλλαγές του για την υλοποίηση και 
δωρεά των Έργων απαλλάσσεται πλήρως καθ' όλη τη 
διάρκειά του από κάθε είδους φόρους, συμπεριλαμβανο¬ 
μένων του φόρου εισοδήματος νομικών προσώπων και 
του φόρου δωρεάς, κάθε δημόσιο, δημοτικό, κοινοτικό, 
λιμενικό, δικαστικό ή διοικητικό τέλος, ανταποδοτικό ή 
μη (συμπεριλαμβανομένου του τέλους επιτηδεύματος), 
τέλος χαρτοσήμου, κάθε δικαίωμα, κράτηση ή εισφορά 
και άλλες επιβαρύνσεις οποιοσδήποτε φύσεως υπέρ του 
Ε.Δ., των Ο.Τ.Α ή οποιουδήποτε τρίτου, εκτός από (α) τον 
Φ.Π.Α. και (β) τις ασφαλιστικές εισφορές. 

4.2. Κάθε αύξηση του μετοχικού κεφαλαίου του Φορέα 
Υλοποίησης απαλλάσσεται από το Φόρο Συγκέντρω¬ 
σης Κεφαλαίων και το ειδικό τέλος υπέρ της Επιτροπής 
Ανταγωνισμού. 

4.3. Η Σύμβαση, κάθε Επιμέρους Σύμβαση, καθώς και 
κάθε σύμβαση ή παρεπόμενο σύμφωνο που θα συνάψει 
ο Φορέας Υλοποίησης στα πλαίσια της υλοποίησης και 
δωρεάς των Έργων, καθώς και η εξόφληση των σχετικών 
τιμολογίων και τόκων, απαλλάσσονται από κάθε άμεσο 
ή έμμεσο φόρο (με εξαίρεση τον Φ.Π.Α.), τέλος, δικαί¬ 
ωμα (περιλαμβανομένων των αναλογικών και παγίων 
δικαιωμάτων υποθηκοφυλάκων και προϊσταμένων κτη- 
ματολογικών γραφείων), τέλος χαρτοσήμου, κράτηση ή 
εισφορά και άλλες επιβαρύνσεις οποιοσδήποτε φύσεως 
υπέρ του Ε.Δ., των Ο.Τ.Α ή οποιουδήποτε τρίτου. 


4.4. Σε περίπτωση που τυχόν απαιτηθεί η σύνταξη 
οποιουδήποτε συμβολαιογραφικού εγγράφου τα δικαι¬ 
ώματα των συμβολαιογράφων βαρύνουν το Φορέα Υλο¬ 
ποίησης μέχρι του ποσού των 5.000 Ευρώ ανά Επιμέρους 
Σύμβαση, τυχόν δε υπερβάλλον ποσό βαρύνει το Ε.Δ. 

4.5. Οι κάθε είδους δωρεές, επιχορηγήσεις, επιδοτή¬ 
σεις, χορηγίες, χρηματικές παροχές ή παροχές σε είδος 
και κάθε φύσης χρηματοδότηση που δίδονται υπέρ του 
Φορέα Υλοποίησης από οποιοδήποτε φυσικό ή νομικό 
πρόσωπο, είτε κατά τη σύσταση είτε κατά τη λειτουργία 
του, και οι δωρεές του Φορέα Υλοποίησης προς το Ε.Δ. 
και τους φορείς του απαλλάσσονται από κάθε είδους 
φόρο, δικαίωμα ή τέλος, συμπεριλαμβανομένου του φό¬ 
ρου δωρεάς, του τέλους χαρτοσήμου, καθώς και κρατή¬ 
σεων ή εισφορών ή άλλων επιβαρύνσεων οποιοσδήποτε 
φύσεως υπέρ του Ε.Δ., των Ο.Τ.Α. ή οποιουδήποτε τρίτου, 
με εξαίρεση τον Φ.Π.Α. και τις ασφαλιστικές εισφορές. 

4.6. Η εκτέλεση των απαραίτητων εργασιών που αφο¬ 
ρούν στην υλοποίηση των Έργων, η προμήθεια από το 
εσωτερικό ή το εξωτερικό και εγκατάσταση κάθε φύ¬ 
σης υλικών, μηχανημάτων, ανταλλακτικών, εργαλεί¬ 
ων, εφοδίων, οργάνων, συσκευών και εξοπλισμού που 
αφορούν στην υλοποίηση των Έργων απαλλάσσονται, 
πλην του Φ.Π.Α, δασμών και ασφαλιστικών εισφορών, 
από κάθε άμεσο ή έμμεσο φόρο, τέλος, δικαίωμα, τέλος 
χαρτοσήμου, κράτηση ή εισφορά και άλλες επιβαρύν¬ 
σεις οποιοσδήποτε φύσεως υπέρ του Ε.Δ., των Ο.Τ.Α. ή 
οποιουδήποτε τρίτου. 

4.7. Κατά την προμήθεια κάθε είδους αγαθών ή την πα¬ 
ροχή υπηρεσιών από οποιονδήποτε προμηθευτή στην 
Ελλάδα ή στο εξωτερικό προς τον Φορέα Υλοποίησης, ο 
Φορέας Υλοποίησης απαλλάσσεται από την υποχρέωση 
παρακράτησης φόρου εισοδήματος και την αντίστοιχη 
υποβολή μηδενικών δηλώσεων, με την εξαίρεση του 
Φόρου Μισθωτών Υπηρεσιών. 

4.8. Στους τόκους καταθέσεων που δικαιούται ο Φο¬ 
ρέας Υλοποίησης, καθώς και σε οποιαδήποτε άλλη κα¬ 
ταβολή ποσών οποιοσδήποτε φύσης προς το Φορέα 
Υλοποίησης δεν θα ενεργείται παρακράτηση φόρου 
εισοδήματος από τον υπόχρεο σε παρακράτηση. 

4.9. Σε περίπτωση που καταστεί υποχρεωτική η ηλε¬ 
κτρονική τήρηση των λογιστικών βιβλίων καθώς και η 
ηλεκτρονική τιμολόγηση, ο Φορέας Υλοποίησης δεν θα 
δεσμεύεται από τη σχετική υποχρέωση. 

4.10. Ο Φορέας Υλοποίησης απαλλάσσεται από κάθε 
φύσης δαπάνες, τέλος χαρτοσήμου, κρατήσεις, δικαιώ¬ 
ματα και εισφορές προς τρίτους από τις οποίες απαλλάσ¬ 
σεται με βάση τις ισχύουσες διατάξεις και το Ε.Δ. για τις 
αντίστοιχες περιπτώσεις έκδοσης οικοδομικών αδειών 
ανέγερσης κτιρίων ιδιοκτησίας του Ε.Δ., δεδομένου ότι 
οι Εγκαταστάσεις που θα ανεγερθούν με βάση την Σύμ¬ 
βαση θα ανήκουν στο Ε.Δ. 

4.11. Με τη νομοθετική κύρωση της Σύμβασης απο¬ 
κτούν ισχύ νόμου, αυτομάτως και αυτοδικαίως, όλες οι 
ανωτέρω απαλλαγές, χωρίς να απαιτείται η έκδοση σχε¬ 
τικών αποφάσεων από τον αρμόδιο Υπουργό. 

4.12. Οι απαλλαγές που προβλέπονται στην παρούσα 
παράγραφο παραμένουν σε ισχύ καθ' όλη τη διάρκεια 
του Φορέα Υλοποίησης. 

Άρθρο 4 

Κυριότητα - Περιγραφή Ακινήτων 

1. Για τα Έργα Κτιριακών Υποδομών, το Ε.Δ. υποχρεού- 
ται να οριστικοποιήσει τα Ακίνητα επί των οποίων αυτά 
θα υλοποιηθούν και θα ανεγερθούν οι Εγκαταστάσεις, 
να διασφαλίσει το ιδιοκτησιακό και ελεύθερο βαρών κα¬ 
θεστώς τους, το αναγκαίο πολεοδομικό πλαίσιο για την 
υλοποίησή τους (περιλαμβανομένων των όρων δόμη¬ 
σης, κάλυψης, ύψους, επιτρεπόμενων χρήσεων, ειδικών 
παρεκκλίσεων), εντός των χρονικών ορίων που θέτει το 
Μνημόνιο Συνεργασίας. 

2. Η Επιμέρους Σύμβαση που θα υπογράφεται για 
κάθε Έργο Κτιριακών Υποδομών θα ορίζει τα τεχνικά 
χαρακτηριστικά του Έργου, την ακριβή περιγραφή των 
Ακινήτων, τη ζώνη εντός της οποίας θα υλοποιηθεί κάθε 
Έργο, καθώς και κάθε άλλη σχετική πληροφορία που 
αφορά στην υλοποίησή του. 

3. Τα Ακίνητα αυτά που περιγράφονται σε κάθε Επιμέ¬ 
ρους Σύμβαση ανήκουν και θα παραμείνουν στο διηνε¬ 
κές στην πλήρη και αδιαφιλονίκητη κυριότητα του Ε.Δ. 
και των αρμόδιων φορέων του. 

Άρθρο 5 

Αξία - Περιεχόμενο - Χρονοδιάγραμμα Έργων 

1. Η υλοποίηση των Έργων χρηματοδοτείται απο¬ 
κλειστικά από το Ίδρυμα κατά την ανέλεγκτη κρίση 
του. Ο συνολικός προϋπολογισμός υλοποίησης των 
Έργων ανέρχεται κατά την υπογραφή της Σύμβασης 
κατά προσέγγιση στο συνολικό ποσό των 200.000.000 - 
250.000.000 Ευρώ. Ο κατά προσέγγιση προϋπολογισμός 
κάθε Έργου μετά της περιγραφής του θα περιλαμβάνεται 
αναλυτικά στις Επιμέρους Συμβάσεις που θα υπογρα- 
φούν κατά το χρόνο ωρίμανσης κάθε Έργου. Απόκλιση 
από το ποσό αυτό εξαρτάται από την απόλυτη και μο¬ 
νομερή κρίση του Ιδρύματος. 

2. Αν για την υλοποίηση των Έργων απαιτηθεί υπέρβα¬ 
ση του προϋπολογισμού, όπως αυτός θα οριστικοποιηθεί 
από το Ίδρυμα, εξ αιτίας γεγονότων που ανήκουν στην 
σφαίρα επιρροής του Ε.Δ., η σχετική πρόσθετη δαπάνη 
θα καλυφθεί από το Ε.Δ. 

3. Το Ίδρυμα καταβάλλει κάθε δυνατή προσπάθεια 
ώστε ο Φορέας Υλοποίησης να υλοποιήσει τα Έργα, 
σύμφωνα με το χρονοδιάγραμμα κάθε Έργου, όπως 
αυτό θα οριστεί στην αντίστοιχη Επιμέρους Σύμβα¬ 
ση. Σε περίπτωση καθυστέρησης εξ αιτίας γεγονότων 
εκτός της σφαίρας επιρροής του Ιδρύματος ή του Φο¬ 
ρέα Υλοποίησης, κάθε χρονοδιάγραμμα θα παρατείνεται 
για αντίστοιχο χρονικό διάστημα κατόπιν πρότασης του 
Φορέα Υλοποίησης και με την έγγραφη συναίνεση του 
Ιδρύματος και με την επιφύλαξη των διατάξεων της παρ. 
Ί του άρθρου 17 της Σύμβασης. 

Άρθρο 6 

Δωρεά των Έργων 

1. Μετά την Πιστοποίηση Ολοκλήρωσης κάθε Έργου, 
το Ίδρυμα θα παραδώσει και ο εκάστοτε αρμόδιος φο¬ 
ρέας του Ε.Δ θα παραλάβει τα Έργα και θα υπεισέλθει ως 
απόλυτος κύριος, νομέας και κάτοχος επ'αυτών, καθώς 
και ως απόλυτος δικαιούχος επί κάθε προνομίου ή άλλου 
δικαιώματος εμπράγματου ή ενοχικού. 


Το Ε.Δ. θα αποδεχθεί το ανωτέρω περιεχόμενο κάθε 
δωρεάς σύμφωνα με τα όσα ορίζονται στο άρθρο 13 
της Σύμβασης καθώς και όσα ειδικότερα θα ορίζονται 
σε κάθε Επιμέρους Σύμβαση. 

Άρθρο 7 

Παραχώρηση χώρων κατά χρήση για την 

υλοποίηση Έργων Κτιριακών Υποδομών 

1. Για τα Έργα Κτιριακών Υποδομών, των οποίων η 
υλοποίηση περιλαμβάνει την ανέγερση οικοδομημάτων 
σε Ακίνητα, με το νόμο που θα κυρώσει την αντίστοιχη 
Επιμέρους Σύμβαση, το Ε.Δ. παραχωρεί στο Φορέα Υλο¬ 
ποίησης για χρόνο που ορίζεται στην Επιμέρους Σύμβα¬ 
ση, κατά χρήση τα Ακίνητα, κάθε δικαίωμα πρόσβασης 
προς και από αυτά και κάθε άλλο δικαίωμα που είναι 
απαραίτητο για την εξασφάλιση της ακώλυτης και πλή¬ 
ρους χρήσης των Ακινήτων από το Φορέα Υλοποίησης 
για τον σκοπό της υλοποίησης των αντίστοιχων Έργων, 
χωρίς οποιαδήποτε επιβάρυνση ή αντάλλαγμα. 

2. Τα Ακίνητα δεν θα χρησιμοποιηθούν από το Φορέα 
Υλοποίησης για κανέναν άλλον σκοπό πέρα από την υλο¬ 
ποίηση των Έργων Κτιριακών Υποδομών. 

3. Με το νόμο που θα κυρώνει κάθε Επιμέρους Σύμβα¬ 
ση για τα Έργα Κτιριακών Υποδομών, το Ε.Δ. παραχωρεί 
στο Φορέα Υλοποίησης, χωρίς αντάλλαγμα, το δικαίωμα 
χρήσης, πρόσβασης και εκτέλεσης των εργασιών για την 
υλοποίηση και διαμόρφωση των προσβάσεων στα Έργα 
Κτιριακών Υποδομών, τις νόμιμες αδειοδοτήσεις για τα 
ανωτέρω, καθώς και το δικαίωμα κάθε άλλου είδους δια¬ 
μορφώσεων που περιλαμβάνουν οι Μελέτες και ο Φορέ¬ 
ας Υλοποίησης κρίνει απαραίτητο να πραγματοποιηθούν 
εντός των ζωνών και περιοχών που θα περιγράφονται 
σε κάθε Επιμέρους Σύμβαση. 

4. Μέχρι την κύρωση κάθε Επιμέρους Σύμβασης με 
νόμο, το Ε.Δ. παραχωρεί, χωρίς αντάλλαγμα στο Φορέα 
Υλοποίησης και στους προστηθέντες αυτού δικαίωμα 
πρόσβασης στα Ακίνητα που αφορούν στην υλοποίη¬ 
ση των αντίστοιχων Έργων με σκοπό την ολοκλήρωση 
των μελετητικών εργασιών που θα απαιτηθούν πριν την 
εκτέλεση του Έργου. 

Άρθρο 8 

Διοικητική Συνδρομή 

Ί. Μετά από αίτηση του Φορέα Υλοποίησης, το Ε.Δ. θα 
παρέχει κάθε διοικητική συνδρομή, προστασία και διευ¬ 
κόλυνση προς το Φορέα Υλοποίησης και τους συμβλη- 
θέντες με αυτόν συμβούλους, μελετητές, εργολάβους 
και προμηθευτές, ιδιαίτερα όσον αφορά στις σχέσεις ή 
επαφές τους με οποιαδήποτε υπηρεσία του Ε.Δ. και με 
οποιονδήποτε δημόσιο ή δημοτικό οργανισμό ή επι¬ 
χείρηση, με σκοπό την έγκαιρη έναρξη των εργασιών 
υλοποίησης κάθε Έργου και την ταχεία και ομαλή εξέλι¬ 
ξή τους εντός των χρονοδιαγραμμάτων που ορίζονται 
σε κάθε Επιμέρους Σύμβαση. Για το λόγο αυτό, το Ε.Δ. 
αναλαμβάνει την υποχρέωση να χορηγεί τις απαραίτητες 
κάθε φορά άδειες, εξουσιοδοτήσεις και εγκρίσεις, να 
συμπράττει στην υλοποίηση των Έργων εκδίδονταςτις 
αναγκαίες πράξεις ή να ενεργεί για τη νόμιμη χορήγηση 
ή έκδοσή τους, ανάλογα με την περίπτωση, μέσα σε εξή- 

ντα (60) ημέρες από την υποβολή της σχετικής αίτησης 
του Φορέα Υλοποίησης, εφόσον πληρούνται οι νόμιμες 
προϋποθέσεις. 

2. Οι ανωτέρω άδειες, εξουσιοδοτήσεις, εγκρίσεις και 
πράξεις, καθώς και εκείνες που εκδίδονται από Ν.Π.Δ.Δ., 
Ν.Π.Ι.Δ. του ευρύτερου δημόσιου τομέα και Ο.Τ.Α α' και 
β' βαθμού, λογίζεται ότι έχουν σε κάθε περίπτωση εκδο- 
θεί αν οι αρμόδιες για την έκδοσή τους αρχές δεν έχουν 
προβεί σε έγγραφη αιτιολογημένη άρνηση έκδοσης μετά 
την πάροδο τριάντα (30) ημερών από τη λήξη της προ¬ 
θεσμίας της παρ. 1. 

3. Σε κάθε περίπτωση οι δημόσιες αρχές, υπηρεσίες 
και επιχειρήσεις και οι οργανισμοί κοινής ωφέλειας προ¬ 
βαίνουν αμέσως και κατά προτεραιότητα στην εκτέλεση 
εργασιών και ενεργειών αρμοδιότητάς τους που είναι 
αναγκαίες ή χρήσιμες για την ομαλή και απρόσκοπτη 
υλοποίηση των Έργων. 

4. Εάν το Ε.Δ. δεν ανταποκρίνεται κατά την Περίοδο 
Υλοποίησης των Έργων στις υποχρεώσεις του από το 
Μνημόνιο Συνεργασίας, τη Σύμβαση και/ή την εκάστοτε 
Επιμέρους Σύμβαση, το Ίδρυμα δικαιούται, μετά από την 
έγγραφη ενημέρωση του Ε.Δ. και την άπρακτη πάροδο 
προθεσμίας σαράντα πέντε (45) ημερών που μπορεί 
να παραταθεί με έγγραφη δήλωση του Ιδρύματος, να 
αναστείλει την υλοποίηση των Έργων για αντίστοιχο 
χρονικό διάστημα, με την επιφύλαξη των δικαιωμάτων 
του Ιδρύματος σύμφωνα με το άρθρο 17 της Σύμβασης. 

Άρθρο 9 

Αρχαιότητες 

1. Σε περίπτωση ανεύρεσης αρχαιοτήτων κατά την 
Περίοδο Υλοποίησης των Έργων Κτιριακών Υποδομών, 
ο Φορέας Υλοποίησης οφείλει να ειδοποιήσει αμέσως 
το Ε.Δ. Η αρμόδια Αρχαιολογική Υπηρεσία υποχρεούται 
μέσα σε προθεσμία εξήντα (60) ημερών να υποδείξει 
τρόπους συνέχισης των εργασιών και να προβεί στις 
απαιτούμενες ενέργειες για τη διασφάλιση της προστα¬ 
σίας των αρχαιολογικών ευρημάτων. Η δαπάνη που θα 
προκύψει για την προστασία των αρχαιολογικών ευρη¬ 
μάτων θα βαρύνει το Ε.Δ. 

2. Σε περίπτωση που παρέλθει άπρακτη η ανωτέρω 
προθεσμία ή σημειωθεί καθυστέρηση στην εκτέλεση 
των εργασιών υλοποίησης Έργου Κτιριακών Υποδομών 
εξαιτίας της ανεύρεσης και των εργασιών προστασίας 
αρχαιοτήτων, η υλοποίηση του Έργου παρατείνεται για 
χρονικό διάστημα κατ'ελάχιστο ίσο με το διάστημα της 
καθυστέρησης, με την επιφύλαξη της παρ. 1 του άρθρου 
17 της παρούσας. 

Άρθρο 10 

Πρόσβαση - Παρέμβαση Ε.Δ. 

1. Κατά την Περίοδο Υλοποίησης κάθε Έργου, το Ε.Δ. 
αναλαμβάνει την υποχρέωση να λάβει τα κατάλληλα 
μέτρα εξασφάλισης της ομαλής πρόσβασης των εργο- 
λάβων/υπεργολάβων στα Ακίνητα που περιγράφονται 
σε κάθε Επιμέρους Σύμβαση. 

2. Το Ε.Δ. αναλαμβάνει την υποχρέωση να εξασφαλίζει 
τις αναγκαίες υποδομές και να συντηρεί τις ήδη υπάρ- 
χουσες, συμπεριλαμβανομένων των συγκοινωνιακών, 


κατά τέτοιο τρόπο ώστε να εξυπηρετούν επαρκώς την 
υλοποίηση των Έργων και σε καμία περίπτωση δε με¬ 
ταβάλλει τις υπάρχουσες συνθήκες και υποδομές κατά 
τρόπο που να παραβλάπτει την υλοποίησή τους.Το Ε.Δ. 
μεριμνά για τον σχεδίασμά και την ανάπτυξη υποδομών 
και συγκοινωνιών για την εξυπηρέτηση των Έργων Κτι- 
ριακών Υποδομών έγκαιρα και πριν την Πιστοποίηση 
Ολοκλήρωσής τους καθώς και για την εφεξής διαρκή 
εξυπηρέτηση των Έργων. 

3. Για τα Έργα Κτιριακών Υποδομών, το Ε.Δ. θα κα¬ 
λύψει το κόστος σύνδεσης των Εγκαταστάσεων με τα 
υφιστάμενα δίκτυα (Η/Μ, ύδρευση, τηλεφωνία, αποχέ¬ 
τευση).Το Ε.Δ. με δική του μέριμνα, ευθύνη και δαπάνη 
αναλαμβάνει να προβεί εγκαίρως και σύμφωνα με τα 
χρονοδιαγράμματα που θα συμφωνηθούν σε κάθε Επι¬ 
μέρους Σύμβαση, σε όλες τις απαραίτητες εργασίες για 
την αναγκαία βελτίωση των υφιστάμενων δικτύων, προ- 
κειμένου να αντιμετωπίζονται οι νέες αυξημένες ανάγκες 
λόγω της υλοποίησης των Έργων. 

4. Ειδικότεροι όροι για την διασφάλιση των ανωτέρω 
προσβάσεων και υποδομών θα ορίζονται στις Επιμέρους 
Συμβάσεις που θα υπογραφούν για κάθε Έργο. 

5. Το Ε.Δ. δεσμεύεται ότι κατά την Περίοδο Υλοποίησης 
τωνΈργων καμία αρμόδια δημόσια αρχή ή υπηρεσία δεν 
πρόκειται να παρέμβει ή/και να διακόψει την εκτέλεση 
των εργασιών υλοποίησης των Έργων, εκτός αν αυτό 
διατάσσεται με απόφαση δικαστηρίου. 

Άρθρο 11 

Ασφάλιση των Έργων και Φύλαξη 

Ι.Τα Έργα Κτιριακών Υποδομών και τα Έργα Εξοπλι¬ 
σμού ασφαλίζονται κατά την κρίση του Φορέα Υλοποί¬ 
ησης, κατά την Περίοδο Υλοποίησής τους και έως την 
παράδοσή τους, έναντι των κινδύνων και για το ύψος 
ασφάλισης που συνηθίζεται σε έργα αντίστοιχης σημασί¬ 
ας και προϋπολογισμού. Σε περίπτωση ολικής ή μερικής 
καταστροφής από οποιαδήποτε αιτία πλην ανωτέρας 
βίας, ή σε περίπτωση απώλειας από οποιαδήποτε αιτία 
των Έργων Κτιριακών Υποδομών και των Έργων Εξοπλι¬ 
σμού μετά την παράδοσή τους, το Ε.Δ. αναλαμβάνει την 
υποχρέωση αντικατάστασής τους εντός ευλόγου χρόνου 
και χωρίς υπαίτια καθυστέρηση προκειμένου αυτά να 
τεθούν εκ νέου σε χρήση των προσώπων που χρήζουν 
ιατρικής περίθαλψης. 

2. Το Ε.Δ. έχει την υποχρέωση να λαμβάνει όλα τα ανα¬ 
γκαία και απαραίτητα μέτρα φύλαξης και ασφάλειας των 
υποδομών και εξοπλισμού των Έργων, προκειμένου να 
αποτραπεί κάθε κακόβουλη προσβολή του δικαιώματος 
στην ασφάλεια οποιουδήποτε προσώπου (εργαζομένου, 
επισκέπτη, τρίτου) και φύλαξης των Έργων συνολικά, συ¬ 
μπεριλαμβανομένων των ακινήτων μετά την παραλαβή 
τους από τους αρμόδιους φορείς του. 

Άρθρο 12 

Ονομασία Έργων 

1 .Τα Έργα φέρουν εις το διηνεκές ονομασία που περιέ¬ 
χει το όνομα ή/και κάνει αναφορά στο « Ιδρυμα Σταύρος 
Νιάρχος». Η ακριβής ονομασία ή αναφορά ανά Έργο ή 
το δικαίωμα ονοματοδοσίας του Ιδρύματος θα ορίζεται 
στην Επιμέρους Σύμβαση. 

2. Για την ονομασία επιμέρους χώρων των Εγκατα¬ 
στάσεων των Έργων Κτιριακών Υποδομών, από το Ε.Δ. 
απαιτείται η προηγούμενη έγγραφη συναίνεση του Ιδρύ¬ 
ματος. Επιπλέον, σε κάθε Έργο Κτιριακών Υποδομών, το 
Ιδρυμα με δική του δαπάνη έχει δικαίωμα να τοποθετή¬ 
σει σε ευδιάκριτη θέση από μία προτομή του ιδρυτή του. 

3. Το Ε.Δ. και οι εκάστοτε φορείς διαχείρισης ή/και 
λειτουργίας των Εγκαταστάσεων μπορούν να κάνουν 
ευδιάκριτη αναφορά των ονομάτων χορηγών και δωρη¬ 
τών τους κατά περίπτωση σε ειδικό σημείο των εγκατα¬ 
στάσεων. Η ακριβής θέση και οι ειδικές προδιαγραφές 
των αναφορών στους χορηγούς και τους δωρητές θα 
οριστικοποιούνται μετά από προηγούμενη έγγραφη 
συναίνεση του Ιδρύματος. 

4. Το Ιδρυμα δύναται να αφαιρέσει τις προτομές του 
ιδρυτή του από τις Εγκαταστάσεις και να απαγορεύσει 
οποτεδήποτε τη χρήση των ονομασιών «Ιδρυμα Σταύ¬ 
ρος Νιάρχος» και «Σταύρος Νιάρχος» σε χώρους των 
εγκαταστάσεων. 

Άρθρο 13 

Πιστοποίηση ΟλοκλήρωσηςΈργων- 

Παράδοση-Παραλαβή 

1. Εκτός εάν ορίζεται διαφορετικά στην Επιμέρους 
Σύμβαση, το Ε.Δ., διά των αρμοδίων φορέων του, υπο- 
χρεούται εντός εξήντα (60) ημερών από την ημερομη¬ 
νία σχετικής έγγραφης πρόσκλησης που του απευθύνει 
ο Φορέας Υλοποίησης, είτε να προβεί εγγράφως στην 
Πιστοποίηση Ολοκλήρωσης εκάστου Έργου είτε να προ¬ 
βάλει εγγράφως οποιεσδήποτε ενστάσεις τυχόν διατη¬ 
ρεί. Με την άπρακτη πάροδο της ανωτέρω προθεσμίας 
που έχει οριστεί ανά Έργο, θα θεωρείται ότι το Ε.Δ. έχει 
πιστοποιήσει το Έργο αυτό. 

2. Εκτός εάν ορίζεται διαφορετικά στην Επιμέρους 
Σύμβαση, αμέσως μετά την Πιστοποίηση Ολοκλήρωσης 
κάθε Έργου και το αργότερο εντός δέκα (10) εργασίμων 
ημερών, λαμβάνει χώρα η παράδοση και παραλαβή του 
από το Ε.Δ. και τους αρμόδιους φορείς του. Η ακριβής 
διαδικασία Πιστοποίησης Ολοκλήρωσης, παράδοσης και 
παραλαβής από το Ε.Δ. θα ορίζεται σε κάθε Επιμέρους 
Σύμβαση, για δε τα Έργα Κτιριακών Υποδομών θα γίνεται 
σύμφωνα με τις βασικές αρχές Πιστοποίησης Ολοκλή¬ 
ρωσης των Έργων που περιγράφονται στο Παράρτημα 3 
της παρούσας Σύμβασης. 

Για τα Έργα Κτιριακών Υποδομών, με την παράδοση 
λήγει η παραχώρηση της χρήσης των Ακινήτων που προ- 
βλέπεται στο άρθρο 7. 

3. Με την παράδοση και παραλαβή κάθε Έργου, το Ε.Δ 
και ο εκάστοτε αρμόδιος φορέας του θα υπεισέλθει ως 
απόλυτος κύριος, νομέας και κάτοχος επ'αυτών, καθώς 
και ως απόλυτος δικαιούχος επί κάθε προνομίου ή άλλου 
δικαιώματος εμπράγματου ή ενοχικού. 

Άρθρο 14 

Συντήρηση και Λειτουργία των Έργων 

1. Με την παράδοση των Έργων Κτιριακών Υποδομών 
και των Έργων Εξοπλισμού στο Ε.Δ., και εντός των χρονι¬ 
κών πλαισίων που θα ορίζονται στις Επιμέρους Συμβά¬ 
σεις, το Ε.Δ. αναλαμβάνει τις ακόλουθες υποχρεώσεις: 


(α) Να εξασφαλίζει τη συντήρηση και λειτουργία των 
Έργων προκειμένου οι σχετικές εγκαταστάσεις, υποδο¬ 
μές και εξοπλισμός να διατηρούνται πάντα σε άριστη 
κατάσταση και να ανταποκρίνονται πλήρως και αποκλει- 
στικώς στη Χρήση των Έργων. Για τον σκοπό της σωστής 
και άρτιας συντήρησης και λειτουργίας των Έργων, το 
Ιδρυμα δικαιούται να παραδώσει στο Ε.Δ και στους κατά 
περίπτωση αρμόδιους φορείς που θα ορίζονται σε κάθε 
Επιμέρους Σύμβαση τους γενικούς όρους συντήρησης 
του κάθε Έργου, στους οποίους θα παρατίθενται λεπτο¬ 
μερώς οι όροι συντήρησης και λειτουργίας του Έργου.Το 
Ε.Δ. και οι εκάστοτε αρμόδιοι φορείς του αναλαμβάνουν 
την υποχρέωση να τηρούν τους όρους αυτούς μετά την 
παράδοση των Έργων. 

(β) Να μεριμνά και να προβαίνει σε όλες τις απαραίτη¬ 
τες ενέργειες για την εξασφάλιση της διαρκούς, εύρυθ¬ 
μης και πλήρους λειτουργίας των Έργων, και ενδεικτικά 
των Εγκαταστάσεων και του εγκατεστημένου σε αυτές 
σταθερού και κινητού Εξοπλισμού, καθώς και της δια¬ 
τήρησης όλων σε άριστη κατάσταση καθ'όλο το χρόνο 
λειτουργίας τους. 

2. Ειδικότερα στο πλαίσιο της εύρυθμης λειτουργίας 
και χρήσης του εξοπλισμού, ο Φορέας Υλοποίησης θα δι- 
αλάβει όρο στις συμβάσεις προμήθειας του εξοπλισμού, 
σύμφωνα με τον οποίο οι προμηθευτές υποχρεούνται να 
παράσχουν στο προσωπικό λειτουργίας των Έργων δω¬ 
ρεάν εκπαίδευση στη χρήση των επιμέρους τμημάτων 
του εξοπλισμού. Στο πλαίσιο αυτό, το Ε.Δ. και οι εκάστοτε 
αρμόδιοι φορείς του αναλαμβάνουν την υποχρέωση να 
μεριμνήσουν για την επιλογή του προσωπικού προς εκ¬ 
παίδευση κατά τα ανωτέρω. 

Άρθρο 15 

Λοιπές υποχρεώσεις Ε.Δ. 

Ι.Το Ε.Δ. παρέχει κάθε μέσο και κυρίως επαρκή χρη¬ 
ματοδότηση προκειμένου να εξασφαλιστεί ότι, από την 
παράδοση, η διαχείριση και λειτουργία των Έργων (εν¬ 
δεικτικά και όχι περιοριστικά, πληρότητα προσωπικού, 
εκπαίδευση, επάρκεια, οργάνωση τεχνικών υπηρεσιών 
και ομάδων συντήρησης των Εγκαταστάσεων, υποδο¬ 
μών και εξοπλισμού) ανταποκρίνεται στο Σκοπό βάσει 
των διεθνών προδιαγραφών και βέλτιστων πρακτικών. 

Η υποχρέωση του Ε.Δ. περιλαμβάνει την διασφάλιση 
επαρκούς και ειδικευμένου προσωπικού για την στελέ- 
χωση των Έργων, σύμφωνα με τις ισχύουσες διαδικασίες 
πρόσληψης προσωπικού, και την προμήθεια επαρκών 
ποσοτήτων αναλωσίμων και υλικών. 

2. Ο σταθερός και κινητός εξοπλισμός των Έργων 
που προορίζεται προς εγκατάσταση και τοποθέτηση 
στις εγκαταστάσεις που ορίζονται σε κάθε Επιμέρους 
Σύμβαση, θα παραμένει πάντοτε εντός των οριζόμενων 
εγκαταστάσεων αποκλειστικά και μόνο για τις ανάγκες 
λειτουργίας τους, ενώ η διάθεση ή η αντικατάσταση 
του εξοπλισμού αυτού δεν επιτρέπεται παρά μόνο για 
λόγους φθοράς ή απαξιώσεώς του και μόνο με την προ¬ 
ηγούμενη έγγραφη συναίνεση του Ιδρύματος. 

3. Για τα Έργα Κτιριακών Υποδομών, το Ε.Δ. δεν θα αλ¬ 
λοιώσει την αρχιτεκτονική φυσιογνωμία, ούτε θα προβεί 
ή επιτρέψει οποιαδήποτε δομική επέμβαση, κατασκευή 

ή μετατροπή, προσθήκη ή διαρρύθμιση στους εξωτε¬ 
ρικούς και εσωτερικούς χώρους των Έργων Κτιριακών 
Υποδομών χωρίς την προηγούμενη έγγραφη συναίνεση 
του Ιδρύματος η οποία δεν θα απαιτείται για αναγκαίες 
εργασίες συντήρησης, υπό την προϋπόθεση ότι πληρού- 
νται οι όροι του παρόντος άρθρου. 

4. Το Ε.Δ. δεν δύναται να συστήσει εμπράγματο δικαί¬ 
ωμα υποθήκης και ενέχυρου ή άλλης μορφής ασφάλεια 
επί των Ακινήτων, υποδομών και εξοπλισμού των Έργων 
για οποιονδήποτε λόγο. 

5. Το Ίδρυμα διατηρεί επ' αόριστον το δικαίωμα ελέγ¬ 
χου της πλήρωσης των υποχρεώσεων του Ε.Δ που απορ¬ 
ρέουν από την παρούσα Σύμβαση και τις Επιμέρους Συμ¬ 
βάσεις Το Ε.Δ. και οι κατά περίπτωση αρμόδιοι φορείς 
υποχρεούνται: 

(α) να παρέχουν προς το Ίδρυμα σε ετήσια βάση και 
εντός των πρώτων σαράντα πέντε (45) ημερών κάθε ημε¬ 
ρολογιακού έτους, αναλυτική έκθεση για την διαχείριση, 
συντήρηση, λειτουργία και αξιοποίηση των Έργων σύμ¬ 
φωνα με το Σκοπό τους, και 

(β) να παρέχουν προς το Ίδρυμα έγγραφες απαντήσεις 
και πληροφορίες εντός τριάντα (30) ημερών από την 
υποβολή αιτήματος από το Ίδρυμα. 

Άρθρο 16 

Έκταση ευθύνης μετά την Παράδοση των 

Έργων 

Μετά την παράδοση των Έργων στο Ε.Δ., το Ίδρυμα, ο 
Φορέας Υλοποίησης, τα Διοικητικά τους Συμβούλια και 
οι εργαζόμενοι και βοηθοί εκπλήρωσής τους δεν φέρουν 
ευθύνη που σχετίζεται με οποιονδήποτε τρόπο με την 
υλοποίηση των Έργων. 

Άρθρο 17 

Λύση της Σύμβασης 

1. Η σύμβαση λύεται από το Ίδρυμα στις ακόλουθες 
περιπτώσεις: 

(α) αν με τον κυρωτικό νόμο έκαστης Επιμέρους Σύμ¬ 
βασης για τα Έργα Κτιριακών Υποδομών δεν εγκριθεί 
οποιαδήποτε από τις ρυθμίσεις που αναφέρονται σε 
αυτή ως προς τη χωροθέτηση, τους όρους δόμησης και 
τυχόν ειδικές παρεκκλίσεις αυτών, καθώς και την έκδοση 
των απαιτούμενων για την υλοποίηση του αντίστοιχου 
Έργου αδειών, ή 

(β) αν με τον κυρωτικό νόμο έκαστης Επιμέρους Σύμ¬ 
βασης για τα Έργα Κτιριακών Υποδομών δεν παραχω- 
ρηθούν κατά χρήση τα Ακίνητα που περιγράφονται σε 
αυτή, ή 

(γ) αν η σύμβαση δεν κυρωθεί μέχρι την 21 η Σεπτεμ¬ 
βρίου 2018 ή καταστεί λόγω Ανωτέρας Βίας αδύνατη ή 
εξόχως δυσχερής η εκτέλεσή της, ή 

(δ) αν η θεσμική ωρίμανση των Έργων δεν ολοκληρω¬ 
θεί μέχρι την 21 η Μαρτίου 2019 σύμφωνα με τους όρους 
του Μνημονίου Συνεργασίας και την παρ. 2 του άρθρου 
2 της σύμβασης, ή 

(ε) αν μετά την θεσμική ωρίμανση των Έργων, το Ε.Δ. 
δεν υπογράψει μία Επιμέρους Σύμβαση εντός περιόδου 
τριών (3) μηνών από σχετική έγγραφη πρόσκληση του 
Ιδρύματος, ή η Επιμέρους Σύμβαση δεν κυρωθεί εντός 


της χρονικής περιόδου που ορίζεται στη σύμβαση αυτή, 

ή 

(στ) αν καθυστερήσει σε σχέση με το χρονοδιάγραμμα 
που ορίζεται σε κάθε Επιμέρους Σύμβαση, η υλοποίηση 
Έργου για χρόνο άνω των δώδεκα (12) μηνών συνολικά, 
διακεκομμένων ή μη, για λόγους που δεν οφείλονται 
σε υπαιτιότητα του Φορέα Υλοποίησης, ή η υλοποίηση 
Έργου καταστεί λόγω Ανωτέρας Βίας αδύνατη ή εξόχως 
δυσχερής, ή 

(ζ) αν κατά την Περίοδο Υλοποίησης των Έργων Κτιρι- 
ακών Υποδομών απαιτηθεί τροποποίηση τοπογραφικών 
και λοιπών εγγράφων που αφορούν στο Ακίνητο λόγω 
ανεύρεσης αρχαιοτήτων σύμφωνα με τα οριζόμενα στο 
άρθρο 9 της Σύμβασης ή/και η υλοποίηση του αντίστοι¬ 
χου Έργου καταστεί λόγω μη τήρησης των όρων της 
Σύμβασης ή κάθε Επιμέρους Σύμβασης αδύνατη ή καθυ¬ 
στερήσει λόγω ανεύρεσης αρχαιοτήτων για χρόνο άνω 
των έξι (6) μηνών από την πάροδο της προθεσμίας των 
εξήντα (60) ημερών της παρ. 1 του άρθρου 9, ή 
(η) αν απαιτηθεί από τον Φορέα Υλοποίησης η κατα¬ 
βολή οποιουδήποτε φόρου ή τέλους σε αντίθεση με τα 
οριζόμενα στο άρθρο 3 της σύμβασης, ή 
(θ) αν το Ε.Δ. δεν εξασφαλίσει την ομαλή πρόσβαση 
του Φορέα Υλοποίησης και των εργολάβων/υπεργολά- 
βων που θα αναλάβουν την υλοποίηση των Έργων στα 
Ακίνητα που περιγράφονται σε κάθε Επιμέρους Σύμ¬ 
βαση για κάθε Έργο Κτιριακών Υποδομών εντός του 
αντίστοιχου χρονοδιαγράμματος, ή το Ε.Δ. παραλείψει 
να διατηρεί τις υποδομές, συμπεριλαμβανομένων των 
συγκοινωνιών, έτσι ώστε να εξυπηρετούν επαρκώς τα 
Έργα είτε κατά την Περίοδο Υλοποίησης των Έργων είτε 
μετά την Πιστοποίηση Ολοκλήρωσης και παραλαβή των 
Έργων ή μεταβάλει τις υπάρχουσες συνθήκες και υπο¬ 
δομές με τρόπο που να παραβλάπτει την υλοποίηση και 
λειτουργία των Έργων, ή 

(ι) αν το σύνολο ή μέρος των Έργων του χρησιμοποι¬ 
ηθούν για χρήσεις άλλες από αυτές για τις οποίες προ¬ 
ορίζονται, ή 

(ια) αν το Ε.Δ. παραβαίνει συστηματικά ή ουσιωδώς 
τους όρους συντήρησης και λειτουργίας των Έργων, οι 
οποίοι θα περιλαμβάνονται στους γενικούς όρους συ¬ 
ντήρησης εκάστου Έργου που θα παραδώσει το Ίδρυμα 
στο Ε.Δ., ή 

(ιβ) αν το Ε.Δ. αλλοιώσει την αρχιτεκτονική φυσιογνω¬ 
μία των Έργων Κτιριακών Υποδομών χωρίς τη συναίνεση 
του Ιδρύματος, ή 

(ιγ) αν δε χρησιμοποιείται η ονομασία κάθε Έργου 
σύμφωνα με τα οριζόμενα στο άρθρο 12 της Σύμβασης 
και στις Επιμέρους Συμβάσεις, ή 
(ιδ) αν το Ακίνητο που αναφέρεται σε κάθε Επιμέρους 
Σύμβαση για τα Έργα Κτιριακών 
Υποδομών δεν παραμείνει στην πλήρη και αδιαφιλο¬ 
νίκητη κυριότητα του Ε.Δ. ή του αρμόδιου φορέα του, ή 
(ιε) αν ο εξοπλισμός δεν χρησιμοποιηθεί σύμφωνα με 
τον Σκοπό του, ή 

(ιστ) αν το Ε.Δ. δεν αναλάβει τις υποχρεώσεις του σχε¬ 
τικά μετην υιοθέτηση και υλοποίηση των εκπαιδευτικών 
προγραμμάτων, όπως αυτές θα ορίζονται στις Επιμέρους 
Συμβάσεις. 

Στις ανωτέρω περιπτώσεις το Ίδρυμα δικαιούται να λύ¬ 
σει τη σύμβαση μερικώς ή ολικώς, με μονομερή έγγρα¬ 
φη δήλωσή του προς το Ε.Δ., η οποία θα αναφέρει τους 
λόγους λύσης. Η λύση της Σύμβασης επέρχεται αν, μέσα 
σε προθεσμία ενενήντα (90) ημερών από την αποδεδειγ¬ 
μένη, κατά το άρθρο 20 της Σύμβασης, γνωστοποίηση 
της ανωτέρω δήλωσης, το Ε.Δ. δεν προβεί στις κατάλλη¬ 
λες ενέργειες θεραπείας των συγκεκριμένων πράξεων ή 
παραλείψεων, οι οποίες θα αναφέρονται στην ανωτέρω 
δήλωση του Ιδρύματος. 

2. Αμέσως μετά την κατά την παρ. 1 του παρόντος άρ¬ 
θρου λύση της Σύμβασης και μετην εξαίρεση της περίπτ. 
(γ) το Ίδρυμα υποβάλλει γραπτώς στο Ε.Δ. έκθεση μίας 
διεθνώς αναγνωρισμένης ελεγκτικής εταιρείας, στην 
οποία θα αναφέρονται οι δαπάνες στις οποίες το Ίδρυ¬ 
μα και ο Φορέας Υλοποίησης έχουν προβεί για την υλο¬ 
ποίηση των Έργων αναπροσαρμοσμένες ετησίως κατά 
ποσοστό ίσο με την αύξηση του τιμαρίθμου, όπως αυτή 
καθορίζεται από την Εθνική Στατιστική Υπηρεσία ως το 
χρονικό σημείο της υποβολήςτης έκθεσης. Οι ανωτέρω 
δαπάνες του Ιδρύματος και του Φορέα Υλοποίησης θα 
περιλαμβάνουν ενδεικτικά το σύνολο των αμοιβών και 
των πάσης φύσεως δαπανών των ως το σημείο εκείνο εκ- 
πονηθεισών μελετών, της κατασκευής και διαμόρφωσης 
των Έργων, της αγοράς και τοποθέτησης εξοπλισμού, 
των υπηρεσιών συμβούλων, συνεργατών και προσωπι¬ 
κού του Φορέα Υλοποίησης για τις ανάγκες υλοποίησης 
των Έργων, καθώς και το κόστος διακοπής των σχετικών 
εργασιών, προμηθειών και συμβάσεων. Οι δαπάνες θα 
προκύπτουν από σχετικές συμβάσεις και τιμολόγια και 
από τα λογιστικά στοιχεία του Ιδρύματος και του Φορέα 
Υλοποίησης ως το χρονικό σημείο της υποβολής της 
έκθεσης, πιστοποιημένα από ορκωτό ελεγκτή. 

3. Με την Πιστοποίηση Ολοκλήρωσης εκάστου Έρ¬ 
γου, θα επισυνάπτεται έκθεση για το συνολικό κόστος 
υλοποίησης εκάστου Έργου, όπως θα προκύπτει από 
σχετικές συμβάσεις και τιμολόγια και από τα ως τότε 
λογιστικά στοιχεία του Ιδρύματος και του Φορέα Υλο¬ 
ποίησης πιστοποιημένα από ορκωτό ελεγκτή. Η έκθεση 
αυτή θα αποτυπώνει το σύνολο του κόστους υλοποίησης 
εκάστου Έργου και θα χρησιμοποιείται, εκτός άλλων, στις 
περιπτώσεις λύσης της σύμβασης σύμφωνα με την παρ. 
1 του παρόντος άρθρου. 

4. Με τη λύση της Σύμβασης, το Ε.Δ. υποχρεούται να 
καταβάλει προς το Ίδρυμα το κόστος υλοποίησης των 
αντίστοιχων Έργων, για τον υπολογισμό του οποίου θα 
έχουν ακολουθηθεί από το Ίδρυμα τα προβλεπόμενα 
στις παρ. 2 και 3 του παρόντος άρθρου κατά περίπτω¬ 
ση, αναπροσαρμοσμένο ετησίως κατά ποσοστό ίσο με 
την αύξηση του τιμαρίθμου, όπως αυτή καθορίζεται 
από την Εθνική Στατιστική Υπηρεσία. Από το αναπρο¬ 
σαρμοσμένο ως άνω κόστος υλοποίησης των Έργων θα 
αφαιρείται ποσό που θα αντιστοιχεί σε ποσοστό 1,5% 
επί του συνολικού αναπροσαρμοσμένου κόστους υλο¬ 
ποίησης εκάστου Έργου επί τον αριθμό των ετών που 
μεσολαβούν από το έτος Πιστοποίησης Ολοκλήρωσης 
εκάστουΈργου έως το έτος λύσηςτηςΣύμβασης.Το Ε.Δ. 
υποχρεούται να καταβάλει το ως άνω ποσό εντός προ¬ 
θεσμίας τριών (3) μηνών. Σε περίπτωση καθυστέρησης 


επιστροφής του σχετικού ποσού, το Ε.Δ. υποχρεούται 
να καταβάλει στο Ίδρυμα τόκο υπερημερίας, υπολογι¬ 
ζόμενο από την πρώτη ημέρα μετά την εξηκοστή ημέρα 
από την υποβολή της σχετικής έκθεσης με το επιτόκιο 
των εντόκων γραμματίων του Ε.Δ. τρίμηνης διάρκειας, 
όπως καθορίζεται με την τελευταία χρονικά, πριν την 
υποβολή της έκθεσης, σχετική απόφαση του Υπουργού 
Οικονομικών. Στην περίπτωση της παρ. 2 του παρόντος 
άρθρου, η προθεσμία των τριών (3) μηνών αρχίζει από 
την υποβολή της σχετικής έκθεσης στο Ε.Δ. 

5. Το ποσό που επιστρέφεται χρησιμοποιείται από το 
Ίδρυμα καθ'ολοκληρίαν για τη χρηματοδότηση κοινω¬ 
φελών προγραμμάτων, ενδεικτικά στους τομείς των τε¬ 
χνών και πολιτισμού, της υγείας, της κοινωνικής πρόνοι¬ 
ας και της εκπαίδευσης εντός της Ελληνικής Επικράτειας. 

Άρθρο 18 

Εφαρμοστέο Δίκαιο -Επίλυση Διαφορών 

1. Η σύμβαση διέπεται από το ελληνικό δίκαιο. 

2. Κάθε διαφορά μεταξύ των Συμβαλλομένων Μερών 
που απορρέει από ή σχετίζεται με την παρούσα Σύμβαση 
(περιλαμβανομένων διαφορών επί της εγκυρότητας, της 
ύπαρξης και της λύσης της Σύμβασης) και δεν μπορεί 
να διευθετηθεί φιλικά εντός σαράντα (40) ημερών από 
την ημέρα κατά την οποία το ένα από τα Συμβαλλόμενα 
Μέρη υποβάλλει σχετικό αίτημα στο άλλο, θα επιλύεται 
αποκλειστικά και οριστικά με διαιτησία.Τόπος διεξαγω¬ 
γής της διαιτησίας θα είναι το Λονδίνο και η διαιτησία θα 
διεξάγεται στην αγγλική γλώσσα. Η διαιτησία, ως προς 
τα θέματα που δεν ρυθμίζονται με το παρόν άρθρο, θα 
διεξάγεται σύμφωνα με τους εκάστοτε ισχύοντες κανό¬ 
νες διαιτησίας του Διεθνούς Εμπορικού Επιμελητηρίου. 
Το διαιτητικό δικαστήριο θα αποτελείται από τρεις δι¬ 
αιτητές. Το κάθε Συμβαλλόμενο Μέρος θα διορίζει ένα 
διαιτητή ενώ ο τρίτος θα διορίζεται κατόπιν συμφωνίας 
των Συμβαλλομένων Μερών και σε περίπτωση διαφωνί¬ 
ας από τον εκάστοτε Πρόεδρο του Διεθνούς Διαιτητικού 
Δικαστηρίου του Διεθνούς Εμπορικού Επιμελητηρίου 
μετά από σχετικό αίτημα του προσφεύγοντος Συμβαλ- 
λομένου μέρους. 

3. Το διαιτητικό δικαστήριο δύναται να διατάσσει 
ασφαλιστικά μέτρα, αποκλεισμένης αυτής της δυνατό¬ 
τητας από τακτικά δικαστήρια. 

4. Η διαιτητική απόφαση λαμβάνεται με πλειοψηφία, 
δεν υπόκειται σε κανένα τακτικό ή έκτακτο ένδικο μέσο 
και αποτελεί τίτλο εκτελεστό, χωρίς να περιαφεί τον εκτε- 
λεστήριο τύπο και χωρίς να απαιτείται η τήρηση οιασ- 
δήποτε άλλης διατύπωσης. Για την με διαιτησία επίλυση 
των διαφορών από τη Σύμβαση δεν εφαρμόζονται τα 
άρθρα 49 ΕισΝΚΠολΔικ και τα άρθρα 867-903 ΚΠολΔ. 
Τα μέρη στη διαιτησία έχουν την υποχρέωση να συμ¬ 
μορφώνονται χωρίς καθυστέρηση με αυτή και με τους 
όρους, τους οποίους θέτει και να προβαίνουν σε όλες 
τις ενέργειες, που απαιτούνται, για την εκπλήρωση της 
υποχρέωσης αυτής και την εκτέλεση της απόφασης. Η 
υποχρέωση αυτή εκτείνεται και σε κάθε οδηγία ή διάταξη 
που ενδεχομένως εκδώσει το διαιτητικό δικαστήριο κατά 
τη διάρκεια της διαδικασίας ενώπιον του. Η διαιτητική 
απόφαση που επιδικάζει χρηματικό ποσό κατά του Ε.Δ. 

εκτελείται σύμφωνα με τα προβλεπόμενα από την ελληνική νομοθεσία για την αναγκαστική εκτέλεση σε βάρος του 
Δημοσίου με κατάσχεση της ιδιωτικής περιουσίας του. Αποκλείεται η κατάσχεση απαιτήσεων που πηγάζουν από 
έννομη σχέση δημοσίου δικαίου ή απαιτήσεων χρηματικού ή μη αντικειμένου, το οποίο έχει ταχθεί για την άμεση 
εξυπηρέτηση ειδικού δημόσιου σκοπού. 

5. Το Ε.Δ. παραιτείται όλων των προνομίων του σχετικά με συμμετοχή του σε διαιτητικές διαδικασίες και τη δια¬ 
ταγή ή εκτέλεση μέτρων ή αποφάσεων κατ'αυτού που τυχόν προβλέπονται ή απορρέουν από οποιοδήποτε νόμο. 

Άρθρο 19 

Ισχύς της Συμβάσεως 

1. Η Σύμβαση, καθώς και κάθε Επιμέρους Σύμβαση κυρώνεται με νόμο, ενώ η ισχύς τους άρχεται με την υπογραφή 
τους. Με την έναρξη της ισχύος του παραπάνω κυρωτικού νόμου, οι διατάξεις της Σύμβασης και των Επιμέρους 
Συμβάσεων αποκτούν τυπική ισχύ διατάξεων νόμου. 

2. Η Σύμβαση και κάθε Επιμέρους Σύμβαση είναι αόριστης διάρκειας. 

3. Αν η Σύμβαση ή Επιμέρους Σύμβαση κυρωθεί τροποποιημένη, το Ιδρυμα δεν δεσμεύεται από αυτήν. 

4. Τροποποίηση των όρων της Σύμβασης (εκτός αυτών που αναφέρονται στο καταστατικό του Φορέα Υλοποίησης) 
ή Επιμέρους Σύμβασης πριν την κύρωσή της με νόμο χωρεί μόνο με γραπτή συμφωνία των Συμβαλλομένων Μερών. 
Μετά την κύρωση της Σύμβασης ή Επιμέρους Σύμβασης, τροποποίησή τους χωρεί μόνο με γραπτή συμφωνία και 
κύρωση της με νέο νόμο. 

Άρθρο 20 

Κοινοποιήσεις - Αντίκλητος 

1. Κάθε γνωστοποίηση σε σχέση με τη Σύμβαση είναι ισχυρή μόνο εφ'όσον γίνεται επί αποδείξει ή αποστέλλεται 
με συστημένη επί αποδείξει επιστολή και απευθύνεται: 

(α) για γνωστοποιήσεις προς το Ε.Δ. προς τον Υπουργό Οικονομικών και τον Υπουργό Υγείας, 

(β) για γνωστοποιήσεις προς το Ιδρυμα προς τον Εκτελεστικό Διευθυντή του Γραφείου του Ιδρύματος στην Αθήνα, 

(γ) για γνωστοποιήσεις προς το Φορέα Υλοποίησης προς τον Διευθύνοντα Σύμβουλο του. 

2. Σε περίπτωση ανακλήσεως ή παραιτήσεωςτων ανωτέρω προσώπων ή των αντικλήτων που θα ορίσουν, το Ε.Δ., 
το Ίδρυμα και ο Φορέας Υλοποίησης οφείλουν να γνωστοποιήσουν την ανάκληση αυτήν ή παραίτηση, καθώς και 
το πλήρες όνομα και τη διεύθυνση των νέων προσώπων ή αντικλήτων τους, μέχρι δε αυτής της γνωστοποιήσεως 
όλες οι επιδόσεις και γνωστοποιήσεις ενεργούνται εγκύρως στα ανωτέρω πρόσωπα ή στους αντικλήτους που αυτά 
θα έχουν ορίσει. Τα ανωτέρω ισχύουν αναλόγως και για τη μεταβολή της διευθύνσεωςτων ανωτέρω προσώπων ή 
των αντικλήτων τους. 


Στη Σύμβαση προσαρτώνται με τη μορφή παραρτήματοςτα έγγραφα που απεικονίζονται αναλυτικά στον πίνακα 
που ακολουθεί και τα οποία αποτελούν ενιαίο και αναπόσπαστο σύνολο με αυτήν. 


ΠΑΡΑΡΤΗΜΑ 1 

Μνημόνιο Συνεργασίας 

ΠΑΡΑΡΤΗΜΑ 2 

Καταστατικό Φορέα Υλοποίησης 

ΠΑΡΑΡΤΗΜΑ 3 

Βασικές αρχές Πιστοποίησης Ολοκλήρωσης των Έργων Κτιριακών Υποδομών 

ΠΑΡΑΡΤΗΜΑ 4 

Σύμβαση Δωρεάς - Έργο IV 


Σε πίστωση των ανωτέρω, συντάχθηκε η Σύμβαση, η οποία βεβαιώθηκε και υπογράφηκε σε πέντε (5) πρωτότυπα, 
ως ακολούθως: 


Για το 

ΕΛΛΗΝΙΚΟ ΔΗΜΟΣΙΟ 
Ο Υπουργός 

Παιδείας, Έρευνας και Θρησκευμάτων Ο Υπουργός Οικονομικών 

Κωνσταντίνος Γιαβρόγλου ΕυκλείδηςΤσακαλώτος 

Αθήνα, 06/09/2018 Αθήνα, 04/09/2018 


Ο Υπουργός Υγείας 

Ανδρέας Ξανθός 
Αθήνα, 06/09/2018 

Για το 

ΙΔΡΥΜΑ ΣΤΑΥΡΟΣ Σ. ΝΙΑΡΧΟΣ 

Γεώργιος Αγουρίδης 
Αθήνα, 06/09/2018 


Ο Αναπληρωτής Υπουργός Υγείας 

Παύλος Πολάκης 
Αθήνα, 06/09/2018 


Χριστίνα Λαμπροπούλου 
Αθήνα, 06/09/2018 

ΠΑΡΑΡΤΗΜΑ 1 
Μνημόνιο Συνεργασίας 

ΜΝΗΜΟΝΙΟ ΣΥΝΕΡΓΑΣΙΑΣ 
ΕΛΛΗΝΙΚΟΥ ΔΗΜΟΣΙΟΥ 
ΚΑΙ 

ΙΔΡΥΜΑΤΟΣ ΣΤΑΥΡΟΣ ΝΙΑΡΧΟΣ 

Το Ελληνικό Δημόσιο, όπως εκπροσωπείται νόμιμα 
στο παρόν από τον Πρωθυπουργό Αλέξιο Τσίπρα, τον 
Υπουργό Υγείας Ανδρέα Ξανθό, τον Υπουργό Παιδείας, 
Έρευνας και Θρησκευμάτων, Κωνσταντίνο Γαβρόγλου 
και τον Αναπληρωτή Υπουργό Υγείας Παύλο Πολάκη 
(εφεξής το «Ε.Δ.») και το Ίδρυμα με την επωνυμία «Κοι¬ 
νωφελές Ίδρυμα Σταύρος Σ. Νιάρχος»που εδρεύει στις 
Βερμούδες και εκπροσωπείται νόμιμα από τον Ανδρέα 
Δρακόπουλο όπως έχει ειδικά εξουσιοδοτηθεί για την 
υπογραφή του παρόντος με την από 22 Φεβρουάριου 
2018 απόφαση του Διοικητικού Συμβουλίου του οποίου 
είναι μέλος, μαζί με τους Φίλιππο Νιάρχο, Σπύρο Νιάρχο, 
Γιώργο Αγουρίδη, Ηθίηί Μυτος (εφεξής το «ΙΣΝ»), (από 
κοινού «τα Μέρη»), 

συμφωνούν και συναποδέχονται τα ακόλουθα: 

Στο πλαίσιο του κοινωνικού, ανθρωπιστικού, πολιτι¬ 
στικού και εκπαιδευτικού του έργου, το ΙΣΝ έλαβε την 
πρωτοβουλία να προχωρήσει σε περαιτέρω σημαντικές 
δωρεές στον τομέα της Υγείας στην Ελλάδα (εφεξής η 
«Πρωτοβουλία για την ενίσχυση και αναβάθμιση της 
Υγείας στην Ελλάδα»). Σε στενή συνεργασία με το Υπουρ¬ 
γείο Υγείας το οποίο και υπέδειξε κατά προτεραιότητα 
στο ΙΣΝ τις υφιστάμενες ανάγκες στον Ελλαδικό χώρο, 
το ΙΣΝ προτίθεται, εφόσον υπάρξει τελική συμφωνία 
με το Ε.Δ. και υπογράφει η σχετική σύμβαση δωρεάς 
ή οι επιμέρους συμβάσεις, αν κριθεί πως απαιτούνται 
περισσότερες, οι οποίες θα κυρωθούν με νόμο, να χρη¬ 
ματοδοτήσει αποκλειστικά μέσω δωρεών τα εξής έργα 
(εφεξής τα «Έργα») το τάχιστο δυνατόν, προς όφελος 
όλων των Ελλήνων: 

I) τον σχεδίασμά, κατασκευή και εξοπλισμό του νέου 
Γενικού Νοσοκομείου Κομοτηνής, 

II) τον σχεδίασμά, κατασκευή και εξοπλισμό Νοσοκο¬ 
μείου Παίδων Θεσσαλονίκης, 

III) τον σχεδίασμά, κατασκευή και εξοπλισμό κτιρίου 
που θα ανεγερθεί στην Αθήνα, στη θέση που βρίσκονται 
σήμερα τα κτίρια «Οίκος Αδελφών» και «Αδελφών Νοσο¬ 
κόμων» στο χώρο του Γενικού Νοσοκομείου Αθηνών «Ο 
Ευαγγελισμός - Οφθαλμιατρείο Αθηνών - Πολυκλινική», 
με σκοπό να λειτουργήσει ως Έδρα του Τμήματος Νο¬ 
σηλευτικής της Σχολής Επιστημών Υγείας του Ε.Κ.Π.Α., 

IV) την προμήθεια και εγκατάσταση ιατρικού εξοπλι¬ 
σμού στην οργανική μονάδα Γενικό Νοσοκομείο «Ο 
Ευαγγελισμός» του Γενικού Νοσοκομείου Αθηνών «Ο 
Ευαγγελισμός - Οφθαλμιατρείο Αθηνών - Πολυκλινική», 

V) την προμήθεια νέου εξοπλισμού καθώς και την συ¬ 
ντήρηση του υφιστάμενου, με σκοπό την ενίσχυση της 
δυναμικότητας και αποτελεσματικότητας των αεροδια- 
κομιδών του ΕΚΑΒ, 

VI) την προμήθεια και εγκατάσταση ειδικού ιατρικού 
εξοπλισμού (ΡΕΤ - Τομογραφία εκπομπής ποζιτρονίων 
καθώς και δημιουργία μονάδων παραγωγής ραδιοφαρ¬ 


μάκων) σε επιλεγμένα δημόσια νοσηλευτικά ιδρύματα 
της χώρας, 

VII) την χρηματοδότηση της διαμόρφωσης και υλο¬ 
ποίησης εκπαιδευτικών προγραμμάτων σχετικά με τις 
ενδονοσοκομειακές λοιμώξεις και την αντιμετώπιση του 
τραύματος. 

Τα ανωτέρω προς χρηματοδότηση Έργα χρήζουν 
περαιτέρω ωρίμανσης όσον αφορά στις επιμέρους τε¬ 
χνικές, ποιοτικές και ποσοτικές λεπτομέρειες που είναι 
αναγκαίες προκειμένου να προσδιοριστούν ειδικότερα. 

Με το παρόν τα Μέρη εκφράζουν την βούληση, δέ¬ 
σμευση και ρητή πρόθεσή τους να θέσουν το πλαίσιο 
της μεταξύ τους συνεργασίας προκειμένου να λάβουν 
χώρα όλα τα απαραίτητα μέτρα και ενέργειες για την 
τεχνική και θεσμική ωρίμανση των Έργων, συμπεριλαμ¬ 
βανομένου του καθορισμού των επιμέρους τεχνικών 
και λειτουργικών προδιαγραφών, με κοινό σκοπό την 
υλοποίηση και παράδοση του βέλτιστου αποτελέσμα¬ 
τος στο κοινωνικό σύνολο, και κατά τον συντομότερο 
δυνατό χρόνο. 

Οι αναλυτικές προδιαγραφές των Έργων, η μέθοδος 
υλοποίησης, το ειδικότερο πλαίσιο συνεργασίας, η 
παράδοση του αντικειμένου της δωρεάς, η ανάληψη 
των δεσμεύσεων από τους αντίστοιχους φορείς, δεν 
θα δεσμεύουν τα μέρη έως ότου συμφωνηθούν και 
περιληφθούν στην σύμβαση δωρεάς ή στις επιμέρους 
συμβάσεις, αν κριθεί αναγκαία η σύναψη περισσοτέρων, 
που θα συναφθούν μεταξύ του Ε.Δ. και του ΙΣΝ και θα 
κυρωθούν με νόμο. 

Ωστόσο, με το παρόν, ρητά συμφωνείται ότι στο πλαί¬ 
σιο της Σύμβασης Δωρεάς ή των επιμέρους συμβάσεων 
που θα υπογραφούν: 

1) το ΙΣΝ θα αναλάβει: (α) Την αποκλειστική χρημα¬ 
τοδότηση του συνόλου των Έργων, όπως αυτά γενικά 
περιγράφονται παραπάνω, και ενδεικτικά : τις δαπάνες 
ωρίμανσης και διαχείρισης του συνόλου των Έργων, τη 
δαπάνη των μελετών σκοπιμότητας, των τεχνικών και 
λοιπών μελετών, την ανέγερση και κατασκευή των κτι¬ 
ρίων, την προμήθεια ιατρικού και λοιπού εξοπλισμού και 
το κόστος υλοποίησης των εκπαιδευτικών προγραμμά¬ 
των. Ο εκτιμώμενος προϋπολογισμός του συνόλου των 
Έργων- εάν και εφόσον τα μέρη καταλήξουν σε τελική 
συμφωνία- ανέρχεται κατά προσέγγιση σε ποσό Ευρώ 
200.000.000-250.000.000, το οποίο θα καταβληθεί απο¬ 
κλειστικά από το ΙΣΝ. Οποιαδήποτε απόκλιση από το 
ποσό αυτό θα εξαρτάται απάτην απόλυτη και μονομερή 
κρίση του ΙΣΝ. 

Όλα τα Έργα συμφωνείται πως θα υλοποιηθούν με 
διαδικασίες που δεν εμπίπτουν στις διατάξεις περί ανά¬ 
θεσης και εκπόνησης μελετών Δημοσίου και στη νομο¬ 
θεσία περί δημοσίων συμβάσεων. Οι δωρεές εξοπλισμού 
που θα υλοποιηθούν από το ΙΣΝ (και τον Φορέα-Υλο- 
ποίησης - Εταιρίας Ειδικού Σκοπού βλ. παρακάτω) θα 
εξαιρούνται από το άρθρο 6 του ν. 2955/2001. Το ΙΣΝ 
ως αποκλειστικός χρηματοδότης θα επιλέξει τους Με¬ 
λετητές και θα προχωρήσει στην εκπόνηση όλων των 
απαιτούμενων μελετών σκοπιμότητας, περιβαλλοντικών, 
νοσοκομειακών-λειτουργικών, αρχιτεκτονικών, στατι¬ 
κών, ηλεκτρομηχανολογικών καθώς και οποιωνδήπο- 

τε άλλων ειδικών μελετών απαιτούνται, το κόστος των 
οποίων περιλαμβάνεται στον συνολικό προϋπολογισμό 
των Έργων. 

(β) Τη σύσταση ειδικού φορέα υλοποίησης της δωρε¬ 
άς (εφεξής ο «Φορέας Υλοποίησης» ή άλλως η «Εταιρία 
Ειδικού Σκοπού») που θα αναλάβει τον συντονισμό, δια¬ 
χείριση και υλοποίηση των Έργων με κριτήρια ιδιωτικού 
τομέα σύμφωνα και με όσα ορίζονται κατωτέρω υπό 
παράγρ. 2(ε). 

(γ) Την παράδοση του κάθε Έργου στο Ε.Δ. και τους 
αρμόδιους φορείς του, σύμφωνα με την παραγρ. 2(ζ), 
μετά την ολοκλήρωσή τους. Οι δωρεές των Έργων θα 
απαλλάσσονται κάθε φόρου ή τέλους. 

Η δωρεά και παράδοση των ολοκληρωμένων Έργων 
στο Ε.Δ. και τους αρμόδιους φορείς συνεπάγεται την 
αποξένωση του ΙΣΝ από κάθε δικαίωμά του (εμπράγματο 
ή ενοχικό) επ'αυτών (πληντων δικαιωμάτων ονοματοδο- 
σίας επί των Έργων) ή προνόμιο, ενώ παράλληλα δεν θα 
φέρει καμία ευθύνη σχετικά με την επιλογή, λειτουργία 
ή χρήση των ακινήτων και του εξοπλισμού, η οποία θα 
ανήκει αποκλειστικά στο Ε.Δ. και τους αντίστοιχους δι¬ 
καιούχους φορείς. 

2) Για την ομαλή εξέλιξη της υλοποίησης των Έργων 
το Ε.Δ. αναλαμβάνει κατά το τάχιστο δυνατό: 

(α) Να εξασφαλίσει την οριστικοποίηση και καταλλη¬ 
λότητα των ακινήτων επί των οποίων θα ανεγερθούν οι 
κτιριακές εγκαταστάσεις, να διασφαλίσει το ιδιοκτησιακό 
τους καθεστώς, το αναγκαίο πολεοδομικό πλαίσιο για 
την υλοποίησή τους (όρους δόμησης, κάλυψης, ύψος, 
επιτρεπόμενες χρήσεις, ειδικές παρεκκλίσεις), να εξα¬ 
σφαλίσει ότι τα ακίνητα είναι απαλλαγμένα από δουλείες, 
προϋφιστάμενα κτήρια ή υποδομές που ενδεχομένως 
κωλύουν την υλοποίηση εκάστου Έργου, να παραχω¬ 
ρήσει εξαρχής στο ΙΣΝ το δικαίωμα πρόσβασης και να 
επιτρέψει στους εξουσιοδοτημένους από αυτό μελετη¬ 
τές κάθε αναγκαία έρευνα και δραστηριότητα για την 
συγκέντρωση των απαιτούμενων πληροφοριών και να 
παραδώσει στο Φορέα Υλοποίησης μετά τη σύστασή του 
την πλήρη και ακώλυτη χρήση των ακινήτων αυτών για 
τους σκοπούς υλοποίησης των Έργων. 

(β) Να χορηγεί εμπρόθεσμα στο ΙΣΝ (και στον Φορέα 
Υλοποίησης - Εταιρία Ειδικού Σκοπού) το σύνολο των 
στοιχείων και λειτουργικών απαιτήσεων που είναι ανα¬ 
γκαία για τον σχεδίασμά των Έργων, να εκδίδει έγκαιρα 
κάθε αναγκαία απόφαση, έγκριση και άδεια, καθώς επί¬ 
σης να προτείνει στο Κοινοβούλιο τις απαραίτητες ρυθμί¬ 
σεις για τη θεσμική ωρίμανση των Έργων, την εφαρμογή 
της Σύμβασης Δωρεάς ή των επιμέρους συμβάσεων που 
θα υπογραφούν. 

(γ) Να εκτελέσει με δική του δαπάνη και εντός των 
από κοινού συμφωνημένων χρονικών πλαισίων τα έργα 
υποδομής εκτός των ακινήτων, που ενδέχεται να απαιτη¬ 
θούν για την ομαλή λειτουργία των Έργων, σύμφωνα με 
τις εγκεκριμένες μελέτες (π.χ. Πρόσβαση, Μεταφορικά 
Μέσα, Δίκτυα κοινής Ωφέλειας κ.λπ.). 

(δ) Να εξασφαλίσει τα δικαιώματα ονοματοδοσίας του 
ΙΣΝ επί του συνόλου των Έργων εις το διηνεκές, όπως 
αυτά θα συμφωνηθούν μεταξύ των Μερών. 

(ε) Να εγκρίνει τη σύσταση του Φορέα Υλοποίησης - 


Εταιρίας Ειδικού Σκοπού. Η εταιρία αυτή θα συσταθεί 
και θα ελέγχεται κατά το στάδιο υλοποίησης των Έργων 
και μέχρι την ολοκλήρωση και παράδοσή τους στο Ε.Δ. 
αποκλειστικά από το ΙΣΝ σύμφωνα με την βούληση του 
Δ.Σ. του ΙΣΝ. Η εταιρία θα εξαιρείται από τον ευρύτερο 
Δημόσιο Τομέα, το Δημόσιο Λογιστικό, τις εθνικές δια¬ 
τάξεις περί εκπόνησης μελετών, εκτέλεσης δημοσίων 
Έργων και δημοσίων συμβάσεων, θα λειτουργεί ως φο¬ 
ρέας Ιδιωτικού Δικαίου και κατά το στάδιο της υλοποίη¬ 
σης των Έργων θα απολαμβάνει προνομίων, τα οποία θα 
εξειδικευθούν στη Σύμβαση Δωρεάς ή στις επιμέρους 
συμβάσεις, αν κριθεί πως απαιτούνται περισσότερες, οι 
οποίες θα συναφθούν μεταξύ του Ε.Δ. και του ΙΣΝ και 
θα κυρωθούν με νόμο, κατά το πρότυπο της ΚΠΙΣΝ Α.Ε. 

(στ) Να κυρώσει με νόμο τη Σύμβαση Δωρεάς ή τις 
επιμέρους συμβάσεις που θα συναφθούν με το ΙΣΝ σε 
μεταγενέστερο στάδιο και όταν θα έχουν ωριμάσει και 
καθοριστεί όλες οι επιμέρους τεχνικές προδιαγραφές 
των Έργων. 

(ζ) Να μεριμνήσει για την ομαλή παραλαβή των Έργων 
από τους αρμόδιους φορείς και εντός των χρονικών και 
διαδικαστικών πλαισίων που θα οριστούν στις σχετικές 
συμβάσεις, να διασφαλίσει την επαρκή στελέχωση τους 
καθώς και τους πόρους χρηματοδότησής τους προκειμέ- 
νου να επιτευχθεί η πλήρης και άρτια λειτουργία αυτών 
(προσωπικό, συντήρηση και ανανέωση υποδομών και 
εξοπλισμού, αναλώσιμα κ.λπ.) βάσει των διεθνών προ¬ 
διαγραφών και βέλτιστων πρακτικών. 

Ειδικότερα ως προς το Νοσοκομείο Παίδων Θεσσαλο¬ 
νίκης, το Ε.Δ. οφείλει να προβεί σε όλες τις απαραίτητες 
ενέργειες προκειμένου αυτό να συσταθεί και στελεχω¬ 
θεί πλήρως, καθώς και να διασφαλίσει τους αναγκαίους 
πόρους για την άρτια λειτουργία του μετά την παρά¬ 
δοση των Έργων. Αντίστοιχα, το Ε.Δ. οφείλει να προβεί, 
εγκαίρως και σε κάθε περίπτωση πριν την υπογραφή 
της σχετικής Σύμβασης Δωρεάς, σε όλες τις απαραίτητες 
διοικητικές ενέργειες για τη μεταφορά της πανεπιστη¬ 
μιακής έδρας του Τμήματος Νοσηλευτικής της Σχολής 
Επιστημών Υγείας του Ε.Κ.Π.Α στο νέο κτίριο που θα ανε- 
γερθεί για το σκοπό αυτό στο χώρο του Νοσοκομείου 
Ευαγγελισμός. 

(η) Να εξασφαλίσει τις απαραίτητες συνεργασίες με¬ 
ταξύ των φορέων του για την υλοποίηση των εκπαιδευ¬ 
τικών προγραμμάτων. 

(θ) Να ορίσει τα αρμόδια πρόσωπα που θα παρακο¬ 
λουθούν την υλοποίηση των Έργων, θα συνεργάζονται 
με το ΙΣΝ και τα πρόσωπα που θα εξουσιοδοτήσει αυτό 
και θα δεσμεύουν τους αντίστοιχους κρατικούς φορείς. 
Ειδικότερα, συμφωνείται η συνεργασία να υποστηρι- 
χθεί με την σύσταση εκ μέρους του Ε.Δ. Ειδικής Συμ¬ 
βουλευτικής Επιτροπής (εφεξής η «Επιτροπή») που θα 
πραγματοποιεί συναντήσεις σε τακτική βάση με τους 
εκπροσώπους του ΙΣΝ. Η Επιτροπή θα αποτελείται από 
εκπροσώπους του Υπουργείου Υγείας, του Υπουργείου 
Παιδείας, Έρευνας και Θρησκευμάτων, του Υπουργείου 
Οικονομικών, του Υπουργείου Περιβάλλοντος και Ενέρ¬ 
γειας, των Δήμων Θεσσαλονίκης, Κομοτηνής και Αθηνών, 
εκπρόσωπο του ΕΚΑΒ, εκπρόσωπο του Τμήματος Νο¬ 
σηλευτικής της Σχολής Επιστημών Υγείας του Ε.Κ.Π.Α, 

καθώς και εκπροσώπους υπεύθυνους για τα εκπαιδευτικά προγράμματα. Ενδεχόμενες μεταβολές στη σύνθεση 
της Επιτροπής, καθώς και η δημιουργία υπό-ομάδων εκπροσώπων για τον καλύτερο συντονισμό και πρόοδο των 
Έργων είναι δυνατή και θα συμφωνείται από κοινού με το ΙΣΝ. 

Η Επιτροπή θα συνεδριάζει σε συχνότητα, σύνθεση και θεματολογία που θα ορίζει το ΙΣΝ σύμφωνα με την εξέλιξη 
και ωριμότητα των επιμέρους Έργων. Τον γενικότερο συντονισμό της συνεργασίας με το ΙΣΝ από πλευράς Ε.Δ. θα 
αναλάβει το γραφείο του Πρωθυπουργού. 

(ι) Να εκπληρώσει τις δεσμεύσεις που σχετίζονται με την θεσμική ωρίμανση των Έργων που αναλαμβάνει με το 
παρόν Μνημόνιο και κατ' ελάχιστο τις υπό παραγράφους 2(α), 2(ε) και 2(θ), εντός χρονικού διαστήματος δώδεκα 
(12) μηνών από την υπογραφή του παρόντος. 

Γίνεται αμοιβαία δεκτό από τα Μέρη ότι δια του παρόντος συμφωνείται η αμοιβαία συνεργασία και οι βασικές 
αρχές υλοποίησηςτης «Πρωτοβουλίας για την ενίσχυση και αναβάθμιση της Υγείας στην Ελλάδα», η οποία θα λάβει 
χώρα με την χρηματοδότηση δωρεών στα επτά επιμέρους Έργα, όπως αυτά προσδιορίζονται ανωτέρω. 

Δυνατότητα χρηματοδότησης προτάσεων εναλλακτικών ή συμπληρωματικών Έργων δεν αποκλείεται, εξαρτάται 
ωστόσο αποκλειστικά από την βούληση του ΙΣΝ κατόπιν σχετικών συζητήσεων με το Ε.Δ.. 

Σε πίστωση των ανωτέρω, βεβαιώθηκε και υπογράφηκε το παρόν σε δύο (2) πρωτότυπα, ως ακολούθως: 

Αθήνα, 21 Μαρτίου 2018 

Για το ΕΛΛΗΝΙΚΟ ΔΗΜΟΣΙΟ Για το ΙΔΡΥΜΑ ΣΤΑΥΡΟΣ ΝΙΑΡΧΟΣ 

Ο ΠΡΩΘΥΠΟΥΡΓΟΣ 

ΑΛΕΞΙΟΣ ΤΣΙΠΡΑΣ ΑΝΔΡΕΑΣ ΔΡΑΚΟΠΟΥΛΟΣ 

Ο ΥΠΟΥΡΓΟΣ ΥΓΕΙΑΣ 

ΑΝΔΡΕΑΣ ΞΑΝΘΟΣ 

Ο ΥΠΟΥΡΓΟΣ ΠΑΙΔΕΙΑΣ, ΈΡΕΥΝΑΣ 

ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

ΠΑΥΛΟΣ ΠΟΛΑΚΗΣ 

ΠΑΡΑΡΤΗΜΑ 2 

Καταστατικό Φορέα Υλοποίησης 

ΚΑΤΑΣΤΑΤΙΚΟ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ 

ΤΗΝ ΕΠΩΝΥΜΙΑ 

«ΠΡΩΤΟΒΟΥΛΙΑ ΓΙΑΤΗΝ ΥΓΕΙΑ Α.Ε.» 

ΚΕΦΑΛΑΙΟ I 

ΕΠΩΝΥΜΙΑ - ΣΚΟΠΟΣ - ΕΔΡΑ - ΔΙΑΡΚΕΙΑ 

Άρθρο 1 

Επωνυμία -ορισμοί 

1. Συνιστάται Ανώνυμη Εταιρεία, ειδικού σκοπού, με 
την επωνυμία «ΠΡΩΤΟΒΟΥΛΙΑ ΓΙΑΤΗΝ ΥΓΕΙΑ Α.Ε.» (στο 
εξής «Εταιρεία»). Για τις σχέσεις και συναλλαγές της Εται¬ 
ρείας με το εξωτερικό θα χρησιμοποιείται η επωνυμία 
'ΉθβΙϊΡι Ιηίΐίθΐίνθ Α.Ε.". 

2. Οι όροι που χρησιμοποιούνται στο καταστατικό με 
κεφαλαίο θα έχουν το νόημα που τους έχει δοθεί στο 
άρθρο 1 «Ορισμοί - Ερμηνεία της Σύμβασης» της από 06- 
09-2018 σύμβασης της εταιρείας ειδικού (κοινωφελούς 
αποκλειστικά) σκοπού με την επωνυμία «Κοινωφελές 
Ίδρυμα ΣΤΑΥΡΟΣ Σ. ΝΙΑΡΧΟΣ» (στο εξής «το Ίδρυμα») 
με το Ελληνικό Δημόσιο, όπως αυτή κυρώθηκε δυνάμει 
του Νόμου «Κύρωση της Σύμβασης Δωρεάς μεταξύ του 
Ιδρύματος"ΚοινωφελέςΊδρυμα Σταύρος Σ. Νιάρχος"και 
του Ελληνικού Δημοσίου για την ενίσχυση και αναβάθ¬ 
μιση των υποδομών στον τομέα της Υγείας». 

Άρθρο 2 

Σκοπός 

Η Εταιρεία είναι κοινωφελής και έχει ως σκοπό την χρη¬ 
ματοδότηση και την υλοποίηση σειράς έργων υποδομών 
και εκπαίδευσης για την υγεία στην Ελλάδα. 

Ιδίως, ο σκοπός της Εταιρείας περιλαμβάνει: 
α) Τον σχεδίασμά, την κατασκευή και τον εξοπλισμό 
του νέου Γενικού Νοσοκομείου Κομοτηνής. 

β) Τον σχεδίασμά, την κατασκευή και τον εξοπλισμό 
του Νοσοκομείου Παίδων Θεσσαλονίκης. 

γ) Τον σχεδίασμά, την κατασκευή και τον εξοπλισμό 
κτιρίου που θα ανεγερθεί στη θέση που βρίσκονται σή¬ 
μερα τα κτίρια «Οίκος Αδελφών» και «Αδελφών Νοσο¬ 
κόμων» στο χώρο του Γενικού Νοσοκομείου Αθηνών «Ο 
Ευαγγελισμός - Οφθαλμιατρείο Αθηνών - Πολυκλινική», 
με σκοπό να λειτουργήσει ως Έδρα του Τμήματος Νο¬ 
σηλευτικής της Σχολής Επιστημών Υγείας του Ε.Κ.Π.Α.. 

δ) Την προμήθεια και εγκατάσταση εξοπλισμού στην 
οργανική μονάδα Γενικό Νοσοκομείο «Ο Ευαγγελισμός» 
του Γενικού Νοσοκομείου Αθηνών «Ο Ευαγγελισμός - 
Οφθαλμιατρείο Αθηνών - Πολυκλινική». 

ε) Την προμήθεια νέου εξοπλισμού καθώς και την 
συντήρηση υφιστάμενου με σκοπό την ενίσχυση της 
δυναμικότητας και αποτελεσματικότητας των αεροδι- 
ακομιδών του ΕΚΑΒ. 

ζ) Την προμήθεια και εγκατάσταση ειδικού ιατρικού 
εξοπλισμού (ΡΕΤ - Τομογραφία εκπομπής ποζιτρονίων 
καθώς και δημιουργία μονάδων παραγωγής ραδιοφαρ¬ 
μάκων) σε επιλεγμένα δημόσια νοσηλευτικά ιδρύματα 
της χώρας. 


η) Τη χρηματοδότηση της διαμόρφωσης και υλοποί¬ 
ησης εκπαιδευτικών προγραμμάτων σχετικά με τις εν- 
δονοσοκομειακές λοιμώξεις και την αντιμετώπιση του 
τραύματος, εφεξής αποκαλούμενα για χάριν συντομίας 
τα «Έργα». 

(θ) Τη σύναψη συμβάσεων προγραμματικών και άλλων 
με ελληνικούς και ξένους φορείς, συμπεριλαμβανομένου 
και του Ελληνικού Δημοσίου για την εκπλήρωση των 
ως άνω σκοπών, καθώς και κάθε ενέργεια απαραίτητη 
ή χρήσιμη για την υλοποίηση ή τη χρηματοδότηση των 
Έργων. 

(ι) την δυνατότητα χρηματοδότησης προτάσεων εναλ¬ 
λακτικών ή συμπληρωματικών Έργων κατόπιν συμφω¬ 
νίας με το Ε.Δ. 

Άρθρο 3 

Έδρα 

1. Έδρα της Εταιρείας ορίζεται ο Δήμος Αθηναίων 

2. Με απόφαση του Διοικητικού Συμβουλίου της Εται¬ 
ρείας μπορεί να ιδρύονται υποκαταστήματα ή γραφεία 
της Εταιρείας στην Ελλάδα ή στο εξωτερικό. Με την ίδια 
απόφαση καθορίζονται τα καθήκοντα, οι αρμοδιότητες 
και η ευθύνη αυτών που θα εκπροσωπούν την Εταιρεία. 

3. Με απόφαση της Γενικής Συνέλευσης των μετόχων 
του Εταιρείας, ως έδρα της Εταιρείας μπορεί να ορίζεται 
άλλος Δήμος εντός του Ν. Αττικής. 

Άρθρο 4 

Διάρκεια 

1. Η διάρκεια της Εταιρείας ορίζεται για δεκαπέντε (15) 
έτη και αρχίζει από την ημερομηνία της δημοσίευσης 
στην Εφημερίδα της Κυβερνήσεως του νόμου με τον 
οποίο συνίσταται η Εταιρεία.Το παρόν καταστατικό μαζί 
με το φύλλο της Εφημερίδας της Κυβερνήσεως όπου 
δημοσιεύτηκε ο νόμος με τον οποίο συνίσταται η Εται¬ 
ρεία υποβάλλεται στο Γενικό Εμπορικό Μητρώο (Γ.Ε.ΜΗ), 
ώστε η Εταιρεία να καταχωριστεί και να λάβει Αριθμό 
Γ.Ε.ΜΗ. Κάθε στοιχείο που αφορά την Εταιρεία και υπο¬ 
βάλλεται σε δημοσιότητα σύμφωνα με τον κ.ν. 190/1920 
υποβάλλεται και καταχωρίζεται στο Γενικό Εμπορικό Μη¬ 
τρώο (Γ.Ε.ΜΗ). 

2. Η παράταση της διάρκειας της Εταιρείας είναι δυ¬ 
νατή, με απόφαση της Γενικής Συνέλευσης των μετόχων 
και τροποποίηση του παρόντος άρθρου. 

ΚΕΦΑΛΑΙΟ II 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΠΟΡΟΙ 

Άρθρο 5 

Μετοχικό Κεφάλαιο 

1. Το μετοχικό κεφάλαιο της Εταιρείας ορίζεται στο 
ποσό των εκατό χιλιάδων (100.000) Ευρώ, το οποίο αντι¬ 
στοιχεί σε μία ονομαστική μετοχή ονομαστικής αξίας 
εκατό χιλιάδων (100.000) Ευρώ την οποία αναλαμβάνει 
και καλύπτει εξ' ολοκλήρου το Ίδρυμα. 

Το μετοχικό κεφάλαιο της Εταιρείας δύναται να αυξά¬ 
νεται με εισφορές σε μετρητά και με εισφορές σε είδος, 
με απόφαση των αρμοδίων οργάνων της Εταιρείας. Το 
ποσό της αύξησης θα καλύπτεται από το Ίδρυμα και θα 

προορίζεται για τη χρηματοδότηση της υλοποίησης των 
Έργων. Με πράξη του Διοικητικού Συμβουλίου της Εται¬ 
ρείας πιστοποιείται η καταβολή του αρχικού κεφαλαίου 
και των μετέπειτα αυξήσεών του. 

2. Η καταβολή του αρχικού μετοχικού κεφαλαίου της 
Εταιρείας αποδεικνύεται από τις εγγραφές των βιβλίων 
του φορολογικού ιδρυτή για λογαριασμό του μοναδικού 
μετόχου. Το μετοχικό κεφάλαιο της Εταιρείας καταβάλ¬ 
λεται με κατάθεση σε ειδικό λογαριασμό επ' ονόματι 
της Εταιρείας που τηρείται σε Τράπεζα που λειτουργεί 
νόμιμα εντός της Ευρωπαϊκής Ένωσης και την οποία θα 
επιλέξει ο Μέτοχος. 

3. Κατά την διάρκεια της πρώτης πενταετίας από τη 
σύσταση της Εταιρείας ή μέσα σε πέντε (5) έτη από σχε¬ 
τική απόφαση της Γενικής Συνέλευσης που υπόκειται 
στις διατυπώσεις δημοσιότητας του άρθρου 7β του 
κ.ν. 2190/1920, το Διοικητικό Συμβούλιο έχει το δικαί¬ 
ωμα με απόφασή του που λαμβάνεται με πλειοψηφία 
των δύο τρίτων του συνόλου των μελών του, να αυξά¬ 
νει το μετοχικό κεφάλαιο με την έκδοση νέων μετοχών. 
Το ποσό των αυξήσεων δεν μπορεί να υπερβείτο ποσό 
του μετοχικού κεφαλαίου που έχει καταβληθεί αρχικά 
ή του μετοχικού κεφαλαίου που έχει καταβληθεί κατά 
την ημερομηνία λήψης της σχετικής απόφασης από τη 
Γενική Συνέλευση. Η παραπάνω εξουσία του Διοικητικού 
Συμβουλίου μπορεί να ανανεώνεται από τη Γενική Συνέ¬ 
λευση για χρονικό διάστημα που δεν υπερβαίνει τα πέντε 
έτη για κάθε ανανέωση και η ισχύς του αρχίζει μετά τη 
λήξη της κάθε πενταετίας. Η απόφαση αυτή της Γενικής 
Συνέλευσης υπόκειται στις διατυπώσεις δημοσιότητας 
του άρθρου 7β του κ.ν. 2190/1920. 

4. Επιπλέον, κατά τη διάρκεια της πρώτης πενταετίας 
από την σύσταση της Εταιρείας, η Γενική Συνέλευση έχει 
το δικαίωμα να αυξάνει το μετοχικό κεφάλαιο, μερικά 
ή ολικά, συνολικά μέχρι το πενταπλάσιο του αρχικού 
μετοχικού κεφαλαίου. 

5. Οι σύμφωνα με τις παραγράφους 3 και 4 αποφασι- 
ζόμενες αυξήσεις κεφαλαίου δεν αποτελούν τροποποι¬ 
ήσεις του Καταστατικού. Οποιαδήποτε άλλη αύξηση του 
μετοχικού κεφαλαίου θα συντελείται με τροποποίηση 
του παρόντος άρθρου. 

6. Κατ' εξαίρεση των διατάξεων των παραγράφων 3 
και 4 αυτού του άρθρου, για την αύξηση του μετοχικού 
κεφαλαίου απαιτείται πάντοτε απόφαση της Γενικής Συ¬ 
νέλευσης των μετόχων, όταν τα αποθεματικά υπερβαί¬ 
νουν το Ά του καταβεβλημένου μετοχικού κεφαλαίου. 

7. Σε κάθε αύξηση του μετοχικού κεφαλαίου θα αυ¬ 
ξάνεται ανάλογα η ονομαστική αξία της μετοχής του 
Ιδρύματος. 

Άρθρο 6 
Μετοχή 

1. Η μετοχή της Εταιρείας είναι ονομαστική, αδιαίρετη 
και δίνει στον κύριό της το δικαίωμα μίας ψήφου στην 
Γενική Συνέλευση. 

2. Ο τίτλος της μετοχής φέρει τη σφραγίδα της Εται¬ 
ρείας και τις υπογραφές του Π ροέδρου του Διοικητικού 
Συμβουλίου ή του νομίμου αναπληρωτή του και ενός 
Συμβούλου που ορίζεται ειδικά από το Διοικητικό Συμ¬ 


βούλιο. Οι υπογραφές αυτές μπορούν να τεθούν και με 
μηχανικό μέσο. 

3. Μέχρι την έκδοση του οριστικού τίτλου της μετοχής, 
το Διοικητικό Συμβούλιο μπορεί να εκδώσει προσωρινά 
τίτλο που φέρει τις υπογραφές του Προέδρου του Διοι¬ 
κητικού Συμβουλίου ή του νομίμου αναπληρωτή του και 
ενός Συμβούλου που ορίζεται ειδικά από το Διοικητικό 
Συμβούλιο με απόφασή του. 

Άρθρο 7 

Πόροι 

Πόροι της Εταιρείας είναι οι εισφορές για την κάλυψη 
του μετοχικού κεφαλαίου, οι δωρεές από το Ίδρυμα και 
κάθε φύσης χρηματοδότηση κατά την κρίση του Ιδρύ¬ 
ματος. 

ΚΕΦΑΛΑΙΟ III 

ΜΕΤΟΧΟΣ 

Άρθρο 8 

Δικαιώματα μετόχου 

Ο μέτοχος ασκεί τα σχετικά με την διοίκηση της Εται¬ 
ρείας δικαιώματά του μόνο μέσω της εκπροσώπησής 
του στη Γενική Συνέλευση. 

ΚΕΦΑΛΑΙΟ IV 

ΓΕΝΙΚΗ ΣΥΝΕΛΕΥΣΗ 

Άρθρο 9 

Γενική Συνέλευση 

Η Γενική Συνέλευση βρίσκεται σε απαρτία και συνεδρι¬ 
άζει έγκυρα για τα θέματα της ημερήσιας διάταξης, όταν 
παρίστανται σε αυτήν ο εκπρόσωπος του μετόχου που 
θα διορίζεται από αυτόν. Για την έγκυρη συνεδρίαση της 
Γενικής Συνέλευσης και την λήψη αποφάσεων από αυτήν, 
είναι απαραίτητη η παρουσία συμβολαιογράφου, που θα 
προσυπογράφει τα πρακτικά της. 

Άρθρο 10 

Αρμοδιότητα Γενικής Συνέλευσης 

1. Η Γενική Συνέλευση είναι το ανώτατο όργανο της 
Εταιρείας και δικαιούται να λαμβάνει κάθε απόφαση που 
αφορά την Εταιρεία. 

2. Εφόσον δεν ορίζεται διαφορετικά στο καταστατικό 
ή στο νόμο με τον οποίο συνίσταται η Εταιρεία, η Γενική 
Συνέλευση είναι η μόνη αρμόδια ν'αποφασίζει για: 

(α) Συγχώνευση, διάσπαση, μετατροπή, αναβίωση, 
παράταση της διάρκειας ή λύση της Εταιρείας. 

(β) Τροποποίηση του Καταστατικού. 

(γ) Αύξηση ή μείωση του μετοχικού κεφαλαίου με εξαί¬ 
ρεση την αύξηση που αποφασίζεται σύμφωνα μετην πα¬ 
ράγραφο 3 του άρθρου 5 του παρόντος Καταστατικού. 

(δ) Αξιοποίηση του τυχόν θετικού οικονομικού αποτε¬ 
λέσματος της Εταιρείας. 

(ε) Έγκριση οικονομικών καταστάσεων 
(στ) Εκλογή μελών Διοικητικού Συμβουλίου, εκτός από 
την περίπτωση της παράγραφο 9 του άρθρου 16 του 
παρόντος Καταστατικού. Η Γενική Συνέλευση δύναται 
να εκλέγει και αναπληρωματικά μέλη του Διοικητικού 
Συμβουλίου για την αντικατάσταση μελών που παραι- 

τήθηκαν, αποβίωσαν ή απώλεσαν την ιδιότητά τους με 
οποιονδήποτε άλλο τρόπο και να καθορίζει τους ειδικό¬ 
τερους όρους για την αναπλήρωση αυτή. 

(ζ) Εκλογή ελεγκτών. 

(η) Διορισμό Εκκαθαριστών. 

(θ) Απαλλαγή του Διοικητικού Συμβουλίου και των Ελε¬ 
γκτών από κάθε ευθύνη αποζημίωσης κατά τη διάταξη 
του άρθρου 14 του παρόντος Καταστατικού. 

(ι) Επί θέματος που εμπίπτει στην αρμοδιότητα του 
Διοικητικού Συμβουλίου και για το οποίο δεν κατέστη 
δυνατή η λήψη απόφασης από το ΔΣ λόγω ισοψηφίας 
μεταξύ των μελών του. 

3. Το παρόν Καταστατικό τροποποιείται σύμφωνα με 
τις διατάξεις του κ.ν. 2190/1920, όπως ισχύει. 

Άρθρο 11 

Σύγκληση Γενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται στην έδρα της Εταιρείας του¬ 
λάχιστον μία φορά κάθε εταιρική χρήση, το αργότερο 
έως τη δεκάτη (10η) ημερολογιακή ημέρα του ένατου 
μήνα μετά τη λήξη της εταιρικής χρήσης. Η Γενική Συ¬ 
νέλευση μπορεί να συνέρχεται και σε άλλο τόπο στην 
Ελλάδα ή στην αλλοδαπή. Η συμμετοχή στη Γενική Συ¬ 
νέλευση μπορεί να λαμβάνει χώρα και με ηλεκτρονικά 
μέσα, χωρίς τη φυσική παρουσία του μετόχου στον τόπο 
διεξαγωγήςτης.Το Διοικητικό Συμβούλιο μπορεί να συ- 
γκαλεί σε έκτακτη συνεδρίαση τη Γενική Συνέλευση όταν 
το κρίνει σκόπιμο. 

2. Όταν ο μέτοχος ή οι ελεγκτές ζητήσουν τη σύγκληση 
έκτακτης Γενικής Συνέλευσης, το Διοικητικό Συμβούλιο 
υποχρεούται εντός δέκα (10) ημερών από την επίδοση 
της σχετικής αίτησης στον Πρόεδρο του Διοικητικού 
Συμβουλίου να συγκαλέσει αυτήν με θέμα ημερήσιας 
διάταξης αυτό που αναφέρεται στην αίτηση. 

3. Η Γενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να συγκαλείται είκοσι (20) τουλάχιστον ημέρες 
πριν από την οριζόμενη για την συνεδρίασή της ημέρα, 
στις οποίες συνυπολογίζονται και οι μη εργάσιμες ημέ¬ 
ρες. Στον παραπάνω αριθμό ημερών δεν συνυπολογίζο¬ 
νται η ημέρα της πρόσκλησης της Γενικής Συνέλευσης 
και η ημέρα της συνεδρίασης. 

Άρθρο 12 

Πρόσκληση - Ημερήσια Διάταξη Γενικής 

Συνέλευσης 

1. Η πρόσκληση για σύγκληση Γενικής Συνέλευσης 
πρέπει να αναφέρει την χρονολογία, την ημέρα, την ώρα 
και το οίκημα όπου θα συνέλθει η Συνέλευση καθώς και 
τα θέματα της ημερήσιας διάταξης με σαφήνεια. 

2. Η πρόσκληση αυτή αναρτάται είκοσι ημέρες πριν 
την οριζόμενη για τη συνεδρίαση ημέρα σε εμφανή θέση 
των γραφείων της Εταιρείας και δημοσιεύεται σε μία ημε¬ 
ρήσια πολιτική ή οικονομική εφημερίδα της Αθήνας. Η 
δημοσίευση αυτή μπορεί να αντικατασταθεί με σχετική 
κοινοποίηση με δικαστικό επιμελητή ή με συστημένη 
επιστολή ή με παράδοση της πρόσκλησης προς τον εκ¬ 
πρόσωπο του μετόχου. Σε περίπτωση που η πρόσκληση 
επιδίδεται με συστημένη επιστολή, η αποστολή αυτής 
πρέπει να λαμβάνει χώρα τουλάχιστον πέντε (5) ημέ¬ 


ρες πριν από την οριζόμενη στο νόμο προθεσμία για 
τη δημοσίευση της πρόσκλησης. Η πρόσκληση μπορεί 
να αποστέλλεται και μέσω ηλεκτρονικού ταχυδρομείου 
(θ-ιηθίΙ), εφόσον ο εκπρόσωπος του μετόχου έχει γνω¬ 
στοποιήσει στην Εταιρεία την ηλεκτρονική διεύθυνσή 
του και αποδεικνύεται η παραλαβή αυτής με το σχετικό 
ηλεκτρονικό αποδεικτικό παραλαβής. 

3. Δέκα ημέρες πριν από την τακτική Γενική Συνέλευση, 
ο μέτοχος μπορεί να πάρει από την Εταιρεία τις ετήσιες 
οικονομικές καταστάσεις, καθώς και τις σχετικές εκθέσεις 
του Διοικητικού Συμβουλίου και των ελεγκτών. 

4. Όλες οι ανωτέρω διατυπώσεις για την πρόσκληση 
της Γενικής Συνέλευσης δεν απαιτούνται στην περίπτω¬ 
ση κατά την οποία ο μοναδικός μέτοχος της Εταιρείας 
δεν αντιλέγει στην πραγματοποίησή της και στην λήψη 
αποφάσεων σύμφωνα με τα οριζόμενα στο άρθρο 26 
του κ.ν. 2190/1920, όπως ισχύει. 

Άρθρο 13 

Θέματα συζήτησης - Διεξαγωγή- Πρακτικά 

Γενικής Συνέλευσης 

1. Οι συζητήσεις και οι αποφάσεις της Γενικής Συνέ¬ 
λευσης περιορίζονται στα θέματα που αναγράφονται 
στην ημερήσια διάταξη. Αποφάσεις για θέματα εκτός 
ημερήσιας διάταξης επιτρέπονται αν ο μοναδικός μέτο¬ 
χος της Εταιρείας δεν αντιλέγει στην λήψη αποφάσεων 
επί των θεμάτων αυτών. 

2. Χρέη Προέδρου εκτελεί ο παριστάμενος εκπρόσω- 
ποςτου μετόχου. Χρέη Γραμματέα της Συνέλευσης εκτε¬ 
λεί υπάλληλος της Εταιρείας, ή άλλο πρόσωπο το οποίο 
ορίζει ο Πρόεδρος της Γενικής Συνέλευσης. 

3. Για τα θέματα που συζητούνται και αποφασίζονται 
στη Γενική Συνέλευση τηρούνται πρακτικά που υπογρά¬ 
φονται από τον Πρόεδρο και τον Γραμματέα της. Τα αντί¬ 
γραφα και τα αποσπάσματα των πρακτικών της Γενικής 
Συνέλευσης εκδίδονται επίσημα, χωρίς να απαιτείται πε¬ 
ραιτέρω επικύρωση, από τον Πρόεδρο ή το Γραμματέα 
της Γενικής Συνέλευσης ή τον Πρόεδρο του Διοικητικού 
Συμβουλίου της Εταιρείας ή το νόμιμο αναπληρωτή του 
ή από πρόσωπο που ορίζεται με απόφαση του Διοικητι¬ 
κού Συμβουλίου της Εταιρείας. 

Άρθρο 14 

Απόφαση απαλλαγής μελών Διοικητικού 

Συμβουλίου και Ελεγκτών 

Μετά την έγκριση των ετήσιων οικονομικών κατα¬ 
στάσεων, η Γενική Συνέλευση με ειδική ψηφοφορία που 
ενεργείται με ονομαστική κλήση, αποφαίνεται για την 
απαλλαγή των μελών του Διοικητικού Συμβουλίου και 
των ελεγκτών από κάθε ευθύνη για αποζημίωση. 

Η απαλλαγή του Διοικητικού Συμβουλίου είναι ανίσχυ¬ 
ρη στις περιπτώσεις του άρθρου 22α του κ.ν. 2190/1920, 
όπως ισχύει. 

ΚΕΦΑΛΑΙΟ V 

ΟΡΓΑΝΑ ΔΙΟΙΚΗΣΗΣ ΤΗΣ ΕΤΑΙΡΕΙΑΣ 

Άρθρο 15 

Όργανα Διοίκησης 

Η Εταιρεία διοικείται από το Διοικητικό Συμβούλιο 
(Δ.Σ.). 

Άρθρο 16 

Σύνθεση, θητεία και συγκρότηση του 
Διοικητικού Συμβουλίου 

Ι.Το Διοικητικό Συμβούλιο αποτελείται από τρεις (3) 
μέχρι επτά (7) Συμβούλους. Ειδικότερα, το Διοικητικό 
Συμβούλιο αποτελείται από τον Πρόεδρο, τυχόν Αντι¬ 
πρόεδρο, τον Διευθύνοντα Σύμβουλο και τα μέλη. 

2. Τα Μέλη του Διοικητικού Συμβουλίου εκλέγονται 
από τη Γενική Συνέλευση των Μετόχων της Εταιρείας για 
θητεία τριών (3) ετών, η οποία παρατείνεται αυτομάτως 
μέχρι την πρώτη τακτική (ετήσια) Γενική Συνέλευση των 
Μετόχων κατόπιν της λήξης της θητείας τους, η οποία 
οφείλει να συγκληθεί εντός έξι (6) μηνών από τη λήξη 
της εταιρικής χρήσης. 

Τα μέλη του Διοικητικού Συμβουλίου είναι πάντοτε 
επανεκλέξιμα και ελεύθερα ανακλητά. 

3. Το Διοικητικό Συμβούλιο, αμέσως μετά την εκλογή 
του συνέρχεται και συγκροτείται σε σώμα, με εκλογή του 
Προέδρου, του τυχόν Αντιπροέδρου και του Διευθύνο- 
ντος Συμβούλου. 

4.0 Πρόεδρος του Διοικητικού Συμβουλίου συγκαλεί 
το Δ.Σ., προεδρεύει των συνεδριάσεών του Διοικητικού 
Συμβουλίου και ασκεί όλες τις αρμοδιότητες που προ- 
βλέπονται από το καταστατικό ή καθορίζονται με απο¬ 
φάσεις του Δ.Σ. 

5. Τον Πρόεδρο όταν απουσιάζει, κωλύεται ή εκλείπει, 
αναπληρώνουν κατά σειρά ο Αντιπρόεδρος του Διοι¬ 
κητικού Συμβουλίου, και εάν ο τελευταίος απουσιάζει, 
κωλύεται ή εκλείπει, ο Διευθύνων Σύμβουλος ή άλλο μέ¬ 
λος του Διοικητικού Συμβουλίου που ορίζεται από αυτό. 

6. Ο Διευθύνων Σύμβουλος πρόίσταται όλων των 
υπηρεσιών της Εταιρείας, διευθύνει τα έργα της και την 
εκπροσωπεί νομίμως έναντι τρίτων ενεργώντας είτε 
ατομικά είτε από κοινού με ένα ή περισσότερα μέλη 
του Δ.Σ., όπως εκάστοτε ορίζεται με αποφάσεις του Δ.Σ 
που καθορίζουν και τις ειδικότερες αρμοδιότητές του 
Διευθύνοντος Συμβούλου. Τον Διευθύνοντα Σύμβουλο 
αναπληρώνει μέλος του Δ.Σ. που ορίζεται από αυτό. 

7. Εάν μείνει κενή η θέση κάποιου μέλους του Δι¬ 
οικητικού Συμβουλίου λόγω θανάτου, παραίτησης ή 
από οποιονδήποτε άλλο λόγο έκπτωσης, πριν λήξει 
ο χρόνος της θητείας του Διοικητικού Συμβουλίου, οι 
Σύμβουλοι που απομένουν, εφόσον έχουν τη νόμιμη 
απαρτία, εκλέγουν νέο μέλος του Διοικητικού Συμβου¬ 
λίου σε αντικατάστασή του, υπό την ρητή προϋπόθεση 
ότι τα εναπομείναντα μέλη θα είναι τουλάχιστον τρία, 
για το υπόλοιπο της θητείας του Διοικητικού Συμβουλί¬ 
ου, εκτός αν η Γενική Συνέλευση των Μετόχων έχει ήδη 
εκλέξει αναπληρωματικά μέλη για τέτοιες περιπτώσεις 
σύμφωνα με το άρθρο 10 παράγραφο 2(στ) του παρό¬ 
ντος Καταστατικού. Η εκλογή αυτή υποβάλλεται προς 
έγκριση στην πρώτη Γενική Συνέλευση των Μετόχων, η 
οποία επικυρώνει την γενόμενη εκλογή ή εκλέγει άλλο 
πρόσωπο. Οι πράξεις των προσωρινών συμβούλων που 
εκλέγονται από το Διοικητικό Συμβούλιο, λογίζονται πά¬ 
ντως έγκυρες και εάν ακόμη δεν επικυρωθεί η εκλογή 
τους από τη Γενική Συνέλευση. 

8. Σε περίπτωση παραίτησης ή θανάτου ή με οποιον- 
δήποτε άλλο τρόπο απώλειας της ιδιότητας μέλους ή 


μελών του Διοικητικού Συμβουλίου, και υπό τον όρο ότι 
η Γενική Συνέλευση των Μετόχων δεν έχει ήδη εκλέξει 
αναπληρωματικά μέλη για τέτοιες περιπτώσεις, τα υπό¬ 
λοιπα μέλη μπορούν να συνεχίσουν τη διαχείριση και εκ¬ 
προσώπηση της Εταιρείας και χωρίς την αντικατάσταση 
των ελλειπόντων μελών, σύμφωνα με την προηγούμενη 
παράγραφο, με την προϋπόθεση ότι ο αριθμός των με¬ 
λών αυτών υπερβαίνει το ήμισυ των μελών, όπως είχαν 
πριν από την επέλευση των ανωτέρω γεγονότων. Σε κάθε 
περίπτωση, τα μέλη αυτά δεν μπορεί να είναι λιγότερα 
από τρία. 

9. Μέλος του Διοικητικού Συμβουλίου που αδικαιολό¬ 
γητα απουσιάζει ή δεν εκπροσωπείται στις συνεδριάσεις 
του Διοικητικού Συμβουλίου για διάστημα μεγαλύτερο 
των έξι (6) μηνών εκπίπτει της θέσεωςτου και αντικαθί¬ 
σταται με απόφαση της Γενικής Συνέλευσης. 

Άρθρο 17 

Εξουσία και Αρμοδιότητες του Διοικητικού 

Συμβουλίου 

Ι.Το Διοικητικό Συμβούλιο είναι αρμόδιο για τη διοί¬ 
κηση και την εκπροσώπηση της Εταιρείας, τη διαχείριση 
και διάθεση της εταιρικής περιουσίας της και την εν γένει 
επιδίωξη του σκοπού της με επιφύλαξη των διατάξεων 
των άρθρων 10 και 23α του κ.ν. 2190/1920, όπως ισχύ¬ 
ουν. Αποφασίζει για όλα γενικά τα ζητήματα που αφο¬ 
ρούν την Εταιρεία μέσα στα πλαίσια του σκοπού της, με 
εξαίρεση εκείνα που σύμφωνα με το κ.ν. 2190/1920 ή το 
Καταστατικό ανήκουν στην αποκλειστική αρμοδιότητα 
της Γενικής Συνέλευσης των μετόχων. 

2. Η Εταιρεία δεσμεύεται πάντοτε με την υπογραφή 
των εξουσιοδοτημένων μελών ή όχι του Διοικητικού 
Συμβουλίου κάτω από την εταιρική επωνυμία. 

3. Το Διοικητικό Συμβούλιο μπορεί να αναθέτει εγγρά- 
φως την άσκηση αποκλειστικά ορισμένων ή όλων των 
εξουσιών και αρμοδιοτήτων του (εκτός από αυτές που 
απαιτούν συλλογική ενέργεια), καθώς και την εκπροσώ¬ 
πηση της Εταιρείας, σε ένα ή περισσότερα πρόσωπα, 
μέλη του Διοικητικού Συμβουλίου της Εταιρείας ή όχι, 
υπαλλήλους της Εταιρείας ή τρίτους, με καθορισμό συγ¬ 
χρόνως και της έκτασης αυτής της ανάθεσης. Τα πρόσω¬ 
πα αυτά μπορούν να αναθέτουν περαιτέρω την άσκηση 
των εξουσιών που τους ανατέθηκαν ή μέρος τούτων σε 
άλλα μέλη του Διοικητικού Συμβουλίου, υπαλλήλους 
της Εταιρείας ή τρίτους, με την προϋπόθεση ότι αυτό 
προβλέπεται στην σχετική απόφαση του Διοικητικού 
Συμβουλίου. 

Άρθρο 18 

Σύγκληση του Διοικητικού Συμβουλίου 

1. Το Δ.Σ. συνεδριάζει κάθε φορά που ο νόμος, το κα¬ 
ταστατικό ή οι ανάγκες της Εταιρείας το απαιτούν, μετά 
από πρόσκληση του Προέδρου του που γνωστοποιείται 
στα μέλη του δύο (2) τουλάχιστον εργάσιμες ημέρες πριν 
από τη συνεδρίαση. Στην κατά τα ανωτέρω πρόσκληση 
πρέπει να αναγράφονται με σαφήνεια και τα θέματα της 
ημερήσιας διάταξης, διαφορετικά η λήψη αποφάσεων 
επιτρέπεται μόνο εφόσον παρίστανται ή αντιπροσωπεύ¬ 
ονται άλατα μέλη του Δ.Σ. και κανείς δεν αντιβαίνει στη 
λήψη αποφάσεων. 

2. Το Δ.Σ. συγκαλείται επίσης αν το ζητήσουν δύο μέλη 
του, οπότε ο Πρόεδρος του Δ.Σ. ή ο αναπληρωτής του 
υποχρεούται να το συγκαλέσει εντός προθεσμίας επτά 
(7) ημερών από την υποβολή της αίτησης. Σε περίπτω¬ 
ση άρνησης του Προέδρου ή του Αναπληρωτή του να 
συγκαλέσει το Δ.Σ. μέσα στην παραπάνω προθεσμία ή 
σε περίπτωση εκπρόθεσμης σύγκλησής του, επιτρέπεται 
στα μέλη που ζήτησαν τη σύγκληση να συγκαλέσουν 
αυτά το Δ.Σ., μέσα σε προθεσμία πέντε (5) ημερών από 
τη λήξη του επταημέρου, γνωστοποιώντας τη σχετική 
πρόσκληση στα λοιπά μέλη του Δ.Σ. 

3. Στην κατά τα ανωτέρω αίτησή τους πρέπει, με ποινή 
απαραδέκτου, να αναφέρονται με σαφήνεια και τα θέ¬ 
ματα για τα οποία ζητείται η σύγκληση του Δ.Σ. και με 
τα οποία αυτό θα ασχοληθεί. 

4. Η συνεδρίαση γίνεται στην έδρα της Εταιρείας. 
Μπορεί, όμως, το Δ.Σ. να συνεδριάζει εγκύρως εκτός της 
έδρας του σε άλλο τόπο είτε στην ημεδαπή, είτε στην αλ¬ 
λοδαπή, εφόσον αυτό είναι απαραίτητο και εφόσον κατά 
την συνεδρίαση αυτή παρίστανται ή αντιπροσωπεύονται 
όλα τα μέλη του και κανένα δεν αντιλέγει στην πραγμα¬ 
τοποίηση της συνεδρίασης και στη λήψη αποφάσεων. 

5. Το Δ.Σ. μπορεί να συνεδριάζει με τηλεδιάσκεψη, 
εφόσον η πρόσκληση προς τα μέλη του περιλαμβάνει 
όλες τις αναγκαίες πληροφορίες για τη συμμετοχή τους 
στη συνεδρίαση. 

Άρθρο 19 

Αντιπροσώπευση μελών - Απαρτία - 

Πλειοψηφία -Λήψη αποφάσεων 

1. Σύμβουλος που απουσιάζει μπορεί να εκπροσω¬ 
πείται από άλλο σύμβουλο. Κάθε σύμβουλος μπορεί να 
εκπροσωπεί ένα μόνο σύμβουλο που απουσιάζει. 

2. Το Δ.Σ. βρίσκεται σε απαρτία και συνεδριάζει έγκυ¬ 
ρα, όταν παραβρίσκονται ή αντιπροσωπεύονται σε αυτό 
το ήμισυ (1/2) πλέον ενός των συμβούλων, ουδέποτε 
όμως ο αριθμός των παρόντων Συμβούλων μπορεί να 
είναι μικρότερος των τριών. Για να βρεθεί ο αριθμός της 
απαρτίας το τυχόν κλάσμα παραλείπεται. 

3. Οι αποφάσεις του Δ.Σ. λαμβάνονται με απόλυτη 
πλειοψηφία των συμβούλων που είναι παρόντες και εκεί¬ 
νων που αντιπροσωπεύονται. Σε περίπτωση ισοψηφίας 
δεν υπερισχύει η ψήφος του Προέδρου του Διοικητικού 
Συμβουλίου. 

Άρθρο 20 

Πρακτικά Διοικητικού Συμβουλίου 

1. Για τις συζητήσεις και τις αποφάσεις του Δ.Σ. τη¬ 
ρούνται πρακτικά που γράφονται σε ειδικό Βιβλίο που 
μπορεί να τηρείται και κατά το μηχανογραφικό σύστημα. 
Ύστερα από αίτηση μέλους του Δ.Σ., ο Πρόεδρος υπο- 
χρεούται να καταχωρήσει στα πρακτικά ακριβή περίλη¬ 
ψη της γνώμης του. 

2. Κανένας Σύμβουλος δεν μπορεί να αρνηθεί την 
υπογραφή Πρακτικού συνεδρίασης, στην οποία έλαβε 
μέρος. 

3. Η κατάρτιση και υπογραφή πρακτικού από όλα τα 
μέλη του Δ.Σ. ισοδυναμεί με απόφαση του Δ.Σ. ακόμη 
κι αν δεν έχει προηγηθεί συνεδρίαση. 

4. Αντίγραφα ή αποσπάσματα των πρακτικών του 
Διοικητικού Συμβουλίου εκδίδονται επίσημα, χωρίς να 


απαιτείται περαιτέρω επικύρωση, από τον Πρόεδρο του 
Δ.Σ. ή τον αναπληρωτή του ή από άλλο πρόσωπο ειδικά 
εξουσιοδοτημένο προς τον σκοπό αυτό από το Δ.Σ. 

5. Αντίγραφα των πρακτικών συνεδριάσεων του Δι¬ 
οικητικού Συμβουλίου για τα οποία υπάρχει υποχρέ¬ 
ωση καταχώρισής τους στο Γενικό Εμπορικό Μητρώο 
(Γ.Ε.ΜΗ), σύμφωνα με το άρθρο 7α του κ.ν. 2190/1920, 
όπως ισχύει, υποβάλλονται στην αρμόδια αρχή εντός 
προθεσμίας είκοσι (20) ημερών από την συνεδρίαση 
του Δ.Σ. 

Άρθρο 21 

Αποζημίωση μελών Διοικητικού Συμβουλίου 

1. Στα μέλη του Δ.Σ. δεν θα χορηγείται αποζημίωση. 

2. Δάνεια της Εταιρείας προς ιδρυτές, μέλη του Δ.Σ., 
Γενικούς Διευθυντές ή Διευθυντές της Εταιρείας, πρό¬ 
σωπα που ασκούν έλεγχο επί του Εταιρείας, συγγενείς 
αυτών μέχρι και τρίτου βαθμού εξ αίματος ή αγχιστείας 
ή συζύγους των ανωτέρω και νομικά πρόσωπα που ελέγ¬ 
χονται από τους ανωτέρω, καθώς και παροχή πιστώσεων 
προς αυτούς με οποιοδήποτε τρόπο ή παροχή εγγυή¬ 
σεων υπέρ αυτών απαγορεύονται απολύτως και είναι 
άκυρα σύμφωνα με την παράγραφο 1 του άρθρου 23α 
του κ.ν. 2190/1920, όπως ισχύει. 

3. Παράβαση των διατάξεωντου 23ατου κ.ν. 2190/1920 
συνεπάγεται τις ποινές του άρθρου 58α του ίδιου νόμου. 

Άρθρο 22 

Απαγόρευση Ανταγωνισμού 

1. Απαγορεύεται στα μέλη του Δ.Σ., καθώς και στους 
Γενικούς Διευθυντές ή Διευθυντέςτης Εταιρείας να ενερ¬ 
γούν χωρίς άδεια της Γενικής Συνέλευσης για δικό τους 
λογαριασμό ή για λογαριασμό τρίτων πράξεις που υπά¬ 
γονται σε έναν από τους σκοπούς της Εταιρείας ή να 
μετέχουν με οποιαδήποτε ιδιότητα (π.χ. απλού μέλους, 
διαχειριστή, εκπροσώπου, συμβούλου, διευθυντή) σε 
εταιρείες που επιδιώκουν τέτοιους σκοπού, εξαιρουμέ- 
νων αυτών που τελούν σε σχέση εργασίας με το Ιδρυμα. 

2. Σε περίπτωση παράβασης της ανωτέρω διάταξης, 
η Εταιρεία έχει δικαίωμα για αποζημίωση καθώς και 
τα λοιπά δικαιώματα του άρθρου 23 παρ. 2 και 3 του 
κ.ν. 2190/1920, όπως ισχύει. 

ΚΕΦΑΛΑΙΟ VI 

ΕΠΟΠΤΕΙΑ - ΕΛΕΓΧΟΣ 

Άρθρο 23 

Έλεγχος 

Σχετικά με τον τακτικό έλεγχο των ετήσιων οικονο¬ 
μικών καταστάσεων της Εταιρείας εφαρμόζονται οι γε¬ 
νικές διατάξεις του κ.ν. 2190/1920 και του άρθρ. 2 του 
ν. 4336/2015, όπως ισχύει. 

Άρθρο 24 

Ελεγκτές 

1. Η τακτική Γενική Συνέλευση εκλέγει κάθε χρόνο ως 
ελεγκτή μία ελεγκτική εταιρεία διεθνούς φήμης, ορίζο¬ 
ντας την αμοιβή της. 

2. Μέσα σε πέντε (5) ημέρες από τη συνεδρίαση της 
Γενικής Συνέλευσης που όρισε ελεγκτή πρέπει να γίνει 
από την Εταιρεία ανακοίνωση προς αυτόν του διορισμού 
του, σε περίπτωση δε που δεν αποποιηθεί τον διορισμό 

αυτό μέσα σε προθεσμία πέντε (5) εργασίμων ημερών, 
θεωρείται ότι έχει αποδεχθεί το διορισμό. 

ΚΕΦΑΛΑΙΟ VII 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 

ΔΙΑΘΕΣΗ ΚΕΡΔΩΝ 

Άρθρο 25 

Εταιρική Χρήση 

Η εταιρική χρήση είναι δωδεκάμηνης διάρκειας και 
αρχίζει από την 1 η Ιανουάριου και λήγει την 31η Δε¬ 
κεμβρίου κάθε χρόνου. Εξαιρετικά, η πρώτη εταιρική 
χρήση αρχίζει από τη νόμιμη σύσταση της Εταιρείας, 
δηλαδή από την ημερομηνία δημοσίευσης στο Φύλλο 
Εφημερίδας της Κυβερνήσεως του νόμου με τον οποίο 
συνίσταται η Εταιρεία και λήγει την 31 Δεκεμβρίου 2018. 

Άρθρο 26 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (ετήσιες 
οικονομικές καταστάσεις) σύμφωνα με τις διατάξεις του 
κ.ν. 2190/1920 και του ν. 4308/2014, όπως εκάστοτε ισχύ¬ 
ουν. Οι ετήσιες οικονομικές καταστάσεις πρέπει να εμ¬ 
φανίζουν με απόλυτη σαφήνεια την πραγματική εικόνα 
της περιουσιακής διάρθρωσης, της χρηματοοικονομικής 
θέσης και των αποτελεσμάτων χρήσης της Εταιρείας. 

2. Για να ληφθεί από τη Γενική Συνέλευση έγκυρη από¬ 
φαση πάνω στις οικονομικές καταστάσεις της Εταιρείας 
που έχουν ήδη εγκριθεί από το Δ.Σ., πρέπει να έχουν 
υπογράφει από τρία διαφορετικά πρόσωπα και συγκε¬ 
κριμένα: α) Τον Πρόεδρο του Δ.Σ. ή τον αναπληρωτή 
του, β) τον Διευθύνοντα Σύμβουλο, γ) τον υπεύθυνο για 
την διεύθυνση λογιστηρίου. Οι παραπάνω οφείλουν να 
εκθέτουν εγγράφως τις αντιρρήσεις τους στην Γενική 
Συνέλευση σε περίπτωση διαφωνίας από πλευράς νο¬ 
μιμότητας του τρόπου κατάρτισης των ετήσιων οικονο¬ 
μικών καταστάσεων. 

3. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας του άρθρου 43β του 
κ.ν. 2190/1920, όπως ισχύει. 

4 . Αντίγραφα των ετήσιων οικονομικών καταστάσε¬ 
ων με τις σχετικές εκθέσεις του Διοικητικού Συμβουλίου 
και των ελεγκτών υποβάλλονται από την Εταιρεία στην 
αρμόδια εποπτεύουσα αρχή είκοσι (20) τουλάχιστον 
ημέρες πριν από την Γενική Συνέλευση. 

5. Μέσα σε είκοσι (20) τουλάχιστον ημέρες από την 
έγκριση των ετήσιων οικονομικών καταστάσεων από την 
τακτική Γενική Συνέλευση, αντίτυπο των εγκεκριμένων 
οικονομικών καταστάσεων μαζί με το επικυρωμένο αντί¬ 
γραφο των πρακτικών της υποβάλλεται στην αρμόδια 
εποπτεύουσα Αρχή. 

Άρθρο 27 

Διάθεση θετικού οικονομικού αποτελέσματος 

Το τυχόν θετικό οικονομικό αποτέλεσμα της Εταιρείας 
θα διατίθεται αποκλειστικά για την εξυπηρέτηση του 
σκοπού της. 


ΚΕΦΑΛΑΙΟ VIII 

ΔΙΑΛΥΣΗ - ΕΚΚΑΘΑΡΙΣΗ 

Άρθρο 28 

Λύση και Εκκαθάριση της Εταιρείας 

Η Εταιρεία λύεται: 

(α) Μόλις παρέλθει ο χρόνος διάρκειάς της, εκτός αν 
προηγουμένως αποφασιστεί από τη Γενική Συνέλευση 
η παράταση της διάρκειας της. 

(β) Με απόφαση της Γενικής Συνέλευσης. 

Από την ημερομηνία παρόδου του χρόνου διάρκειάς 
της, στην περίπτωση (α) του παρόντος άρθρου ή της 
έκδοσηςτηςαπόφασηςτης Γενικής Συνέλευσης σε κάθε 
άλλη περίπτωση, η Εταιρεία τελεί υπό εκκαθάριση. 

Η εκκαθάριση διέπεται από τις διατάξεις του 
κ.ν. 2190/1920, όπως εκάστοτε ισχύει. 

Άρθρο 29 

Σύνθεση πρώτου Διοικητικού Συμβουλίου 

Το πρώτο Διοικητικό Συμβούλιο αποτελείται από τους: 
(α) Γεώργιος Αγουρίδης του Ευσταθίου, δικηγόρος, 
κάτοικος Αθηνών (Μέρλιν αρ. 3), με ΑΦΜ 020902115 
(ΔΟΥ: Δ Αθηνών) και κάτοχο Δ.Α.Τ. Ξ 163336 
(β) Στυλιανός Βασιλάκηςτου Ιωάννη, ιδιωτικός υπάλ¬ 
ληλος, κάτοικος Νέας Υόρκης, (316 Βθι^θπ 5ϊγθθϊ, 
Αρθι-ΐιηθηΐ 711, ΒΓΟοΜγη ΝΥ 11217), με ΑΦΜ 149451384 
(ΔΟΥ: Κατοίκων εξωτερικού) 

(γ) Ευθαλία Γιωτάκη του Δημητρίου, δικηγόρος, κά¬ 
τοικος Αθηνών (Μουτούση 23Β, Βάρκιζα), με ΑΦΜ 
074074151 (ΔΟΥ: Γλυφάδας) και κάτοχο Δ.Α.Τ. Ρ 841 743 
(δ) Ιωάννης Ζερβάκης του Μιχαήλ, ιδιωτικός υπάλλη¬ 
λος, κάτοικος Αθηνών (Κρόνου 30, Π. Φάληρο), με ΑΦΜ 
076119003 (ΔΟΥ: Ελευσίνας), και κάτοχο Δ.Α.Τ. ΑΚ106863 
(ε) Χριστίνα Λαμπροπούλου του Χρήστου, ιδιωτική 
υπάλληλος, κάτοικος Αθηνών 
(Όθωνος 1), με ΑΦΜ 025668305 (ΔΟΥ: Γλυφάδας), και 
κάτοχο Δ.Α.Τ. Ρ 551272 

(στ) Θεόδωρος Μαραβέλιας του Γεωργίου, ιδιωτι¬ 
κός υπάλληλος, κάτοικος Αθηνών (Τεπελενίου 12), με 
ΑΦΜ 019497010 (ΔΟΥ: Χολαργού), και κάτοχο Δ.Α.Τ. 
ΑΝ 159570 

(ζ) ΒασίλειοςΤσάμης του Δημητρίου, ιδιωτικός υπάλ¬ 
ληλος, κάτοικος Νέας Υόρκης, Ηνωμένες Πολιτείες (400 
Εθ5ΐ 56ΐή 5ΐΓθθΐ, ΑρθΓΐητθΠΐ 32Β, ΝΥ 10022), με ΑΦΜ 
153910891 (ΔΟΥ: Κατοίκων εξωτερικού) 

Σύμφωνα με το Άρθρο 16 του παρόντος, η θητεία του 
ως άνω Δ.Σ. είναι τρία (3) χρόνια, παρατεινόμενη αυτο¬ 
μάτως μέχρι την πρώτη Τακτική Γενική Συνέλευση των 
Μετόχων που θα πραγματοποιηθεί μετά τη λήξη της ως 
άνω περιόδου θητείας τους. 

Άρθρο 30 

Ελεγκτές πρώτης εταιρικής χρήσης 

Ελεγκτής για την πρώτη εταιρική χρήση, ορίζεται η 
εταιρεία ϋθίοίΐΐθ 'ΌθΙοίΐΐθ ^θ^ΐ^ί^θά ΡυόΙίε Αεεουηΐ3πΐ5 
5.Α" με αριθμό μητρώου ΣΟΕΛ Ε.120 η οποία με τη σει¬ 
ρά της αναθέτει στους ακόλουθους Ορκωτούς Ελεγκτές 
Λογιστές τον έλεγχο των οικονομικών καταστάσεών του. 
ΤΑΚΤΙΚΟΣ ΕΛΕΓΚΤΗΣ: 


ΑΝΑΠΛΗΡΩΜΑΤΙΚΟΣ ΕΛΕΓΚΤΗΣ: 

Άρθρο 31 
Γενική Διάταξη 

1. Σε περίπτωση σύγκρουσης των διατάξεων του πα¬ 
ρόντος καταστατικού και του νόμου με τον οποίο συνί- 
σταται η Εταιρεία, οι διατάξεις του νόμου υπερισχύουν. 
Οι διατάξεις του Νόμου ισχύουν σε κάθε περίπτωση για 


θέματα που δεν ρυθμίζονται από το παρόν καταστατικό, 
επικουρικά δε ισχύουν οι διατάξεις του κ.ν. 2190/1920. 

2. Όπου στο παρόν Καταστατικό γίνεται μνεία του 
νόμου με τον οποίο συνίσταται η Εταιρεία ή του 
κ.ν. 2190/1920, νοούνται οι νόμοι αυτοί τροποποιημέ¬ 
νοι, όπως εκάστοτε ισχύουν. 

ΠΑΡΑΡΤΗΜΑ 3 

Βασικές αρχές Πιστοποίησης Ολοκλήρωσης των 
Έργων Κτιριακών Υποδομών 

Η Πιστοποίηση Ολοκλήρωσης έκαστου Έργου Κτι- 
ριακών Υποδομών πραγματοποιείται από το Ε.Δ. μετά 
από σχετική εισήγηση ομάδας εργασίας για την Πιστο¬ 
ποίηση Ολοκλήρωσης, η οποία συστήνεται με μέριμνα 
του αρμόδιου Υπουργείου. Η ομάδα εργασίας για την 
Πιστοποίηση Ολοκλήρωσης καταθέτει σχετική εισήγηση 
στον αρμόδιο Υπουργό μετά από αυτοψία και έλεγχο 
πληρότητας του Τεχνικού φακέλου εκάστου Έργου, ο 
οποίος θα περιλαμβάνει όλα τα έγγραφα - στοιχεία σχε¬ 
τικά με την ολοκλήρωση του έργου ταξινομημένα στα 
ακόλουθα κεφάλαια: 

ΤΕΧΝΙΚΟΣ ΦΑΚΕΛΟΣ ΕΡΓΟΥ ΓΙΑ ΤΗΝ ΠΙΣΤΟΠΟΙΗΣΗ 
ΟΛΟΚΛΗΡΩΣΗΣ ΕΡΓΟΥ ΚΤΙΡΙΑΚΩΝ ΥΠΟΔΟΜΩΝ ΑΠΟ 
ΤΟ Ε.Δ. 

1. Βασικά έγγραφα 

1.1 Σύμβαση και Επιμέρους Σύμβαση 

1.2 Πρόσκληση με θέμα την Πιστοποίηση της Ολοκλή¬ 
ρωσης του Έργου 

1.3 Σύσταση, συγκρότηση και ορισμός μελών ομάδας 
εργασίας για την πιστοποίηση ολοκλήρωσης του έργου 
της δωρεάς του Ιδρύματος Σταύρος Νιάρχοςαπότο Ελ¬ 
ληνικό Δημόσιο 

2. Γενική θεώρηση και τεχνική έκθεση 

3. Διάγραμμα γενικής οργάνωσης (ιπ35ϊθγ ρΐ3η) 

4. Περιβαλλοντικοί Όροι του Έργου (εγκρίσεις και τυ¬ 
χόν τροποποιήσεις περιβαλλοντικών ορών) 


5. Οικοδομική άδεια και αναθεωρήσεις-βασικά αρχιτε¬ 
κτονικά σχέδια (ως κατασκευάσθη - 35-όυίΙΐ) 

6. Υπόλοιπες άδειες και εγκρίσεις 

7. Κατάλογος εξοπλισμού 

7.1 Σταθερός εξοπλισμός 

7.2 Κινητός εξοπλισμός 

8. Συμβάσεις σύνδεσης με Ο.Κ.Ω. 

9. Πιστοποιητικά έργου (πυροπροστασίας, Η-Μ εγκα¬ 
ταστάσεων, ιατρικών αερίων, αποχέτευσης, κ.λπ.) 

10. Άδειες λειτουργίας (ειδικών χώρων, χώρων εστία¬ 
σης, καφέ, στάθμευσης, παιδικής χαράς, κ.λπ.) 

11. Λοιπές πιστοποιήσεις έργου (Εθθά, ενεργειακής 
απόδοσης κατά κ.εν.α.κ., κ.λπ.) 

12. Τεχνική έκθεση 

13. Συμβολαιογραφική πράξη χώρων στάθμευσης 
(εφόσον απαιτείται) 

14. Περαίωση εργασιών 

14.1 Βεβαιώσεις περαίωσης εργασιών-πρακτικά εργο¬ 
λάβων κατασκευής και εξοπλισμού 

14.2 Εκκρεμότητες κατασκευαστικών εταιρειών - πίνα¬ 
κες εκκρεμοτήτων κατασκευαστικών συμβάσεων 

15. Πίνακας εκκρεμοτήτων δωρεάς 

16. Αρχείο κατασκευής 

16.1 Σχέδια «ως κατασκευάσθη» 

16.2 Εγχειρίδια λειτουργίας και συντήρησης 

16.3 Ηλεκτρονικό αρχείο κατασκευής 

17. Κατάλογος τεχνικών συμβάσεων 

18. Κανονισμός λειτουργίας Έργου 

19. Γενικοί όροι συντήρησης Έργου 

ΠΑΡΑΡΤΗΜΑ 4 

Σύμβαση Δωρεάς - Έργο IV 

ΣΥΜΒΑΣΗ ΔΩΡΕΑΣ - ΕΡΓΟ IV 

ΜΕΤΑΞΥ 

ΑΦΕΝΟΣ 

του Ελληνικού Δημόσιου, νόμιμα εκπροσωπούμενου 
για την υπογραφή της παρούσας σύμβασης από τον 
Υπουργό Οικονομικών, Ευκλείδη Τσακαλώτο, τον Υπουρ¬ 
γό Υγείας, Ανδρέα Ξανθό, τον Αναπληρωτή Υπουργό 
Υγείας, Παύλο Πολάκη και την Διοικήτρια του Γενικού 
Νοσοκομείου Αθηνών «Ο Ευαγγελισμός - Οφθαλμια¬ 
τρείο Αθηνών - Πολυκλινική», Παναγιώτα Γκουλάκη - 
Μητσάκη. 

ΑΦΕΤΕΡΟΥ 

της εταιρείας ειδικού (κοινωφελούς αποκλειστικά) 
σκοπού με την επωνυμία «Κοινωφελές Ιδρυμα ΣΤΑΥ¬ 
ΡΟΣ Σ. ΝΙΑΡΧΟΣ», που εδρεύει στις Βερμούδες, η οποία 
έχει συσταθεί νόμιμα με την υπ'αριθ. 39569 βεβαίωση 
σύστασης εταιρείας του οικείου μητρώου εταιρειών με 
ημερομηνία 15 Φεβρουάριου 2007 και εκπροσωπείται 
νόμιμα για την υπογραφή της Σύμβασης από τον Γεώργιο 
Αγουρίδη και την Χριστίνα Ααμπροπούλου, με εντολή 
και πληρεξουσιότητα που δόθηκε σε αυτούς με Πρακτι¬ 
κό του Διοικητικού Συμβουλίου του Ιδρύματος. 

Σε εκτέλεση του από 21 Μαρτίου 2018 Μνημονίου 
Συνεργασίας, μεταξύ του Ελληνικού Δημοσίου και του 
Κοινωφελούς Ιδρύματος ΣΤΑΥΡΟΣ Σ. ΝΙΑΡΧΟΣ και της 
από 06-09-2018 Σύμβασης μεταξύ του Ελληνικού Δημο¬ 
σίου και του Κοινωφελούς Ιδρύματος ΣΤΑΥΡΟΣ Σ. ΝΙΑΡ¬ 
ΧΟΣ (εφεξής η «Σύμβαση»), συμφωνήθηκαν και έγιναν 
αμοιβαίως αποδεκτοί οι όροι υλοποίησης του Έργου IV, 
όπως αυτό περιγράφεται στη Σύμβαση και ορίζονται 
ειδικότερα στα άρθρα της παρούσας επιμέρους σύμ¬ 
βασης δωρεάς (εφεξής «Επιμέρους Σύμβαση - Έργο IV» 
ή «Επιμέρους Σύμβαση»). 

Οι ορισμοί που χρησιμοποιούνται στην παρούσα 
Επιμέρους Σύμβαση έχουν την έννοια που τίθεται στο 
άρθρο 1 της Σύμβασης, εκτός εάν άλλως ορίζεται ειδικά 
στην παρούσα. 

Άρθρο 1 

Σκοπός και Αντικείμενο 

Αντικείμενο της παρούσας Επιμέρους Σύμβασης εί¬ 
ναι η προμήθεια και εγκατάσταση ιατροτεχνολογικού 
εξοπλισμού (εφεξής ο «Ιατροτεχνολογικός Εξοπλι¬ 
σμός») στην οργανική μονάδα Γενικό Νοσοκομείο «Ο 
Ευαγγελισμός» (εφεξής το «Νοσοκομείο Ευαγγελισμός») 
του Γενικού Νοσοκομείου Αθηνών «Ο Ευαγγελισμός- 
Οφθαλμιατρείο Αθηνών-Πολυκλινική» (εφεξής « Έργο 
IV» ή «Έργο»). Ο Ιατροτεχνολογικός Εξοπλισμός έχει κατ' 
εκτίμηση προσδιοριστεί ως προς το είδος, την ποσότητα 
και τις εν γένει τεχνικές προδιαγραφές από το Διοικητικό 
Συμβούλιο του Γενικού Νοσοκομείου Αθηνών «Ο Ευαγγε¬ 
λισμός - Οφθαλμιατρείο Αθηνών - Πολυκλινική» δυνάμει 
της από 18ης Ιουλίου 2018 απόφασής του που επισυ¬ 
νάπτεται ως Παράρτημα 1 στην παρούσα Επιμέρους 


Σύμβαση, κατόπιν ελέγχου υφιστάμενων αναγκών των 
δομών και λειτουργιών του Νοσοκομείου Ευαγγελισμός. 
Ρητά συμφωνείται η δυνατότητα επιμέρους διαφοροποι¬ 
ήσεων στον Ιατροτεχνολογικό Εξοπλισμό, με έγγραφη 
συμφωνία των συμβαλλόμενων μερών και αντίστοιχη 
τροποποίηση της παρούσας Επιμέρους Σύμβασης, χωρίς 
να απαιτείται νέα κύρωσή της με νόμο. 

Άρθρο 2 

Όροι Υλοποίησης της Δωρεάς του Έργου IV 

Η υλοποίησητηςδωρεάςτουΈργου ΐνθαλάβειχώρα 
υπό τους ακόλουθους όρους: 

1. Το Ε.Δ. δια των συμβαλλόμενων αρμοδίων φορέ¬ 
ων του μεριμνά για την διευκόλυνση της απρόσκοπτης 
υλοποίησης του Έργου IV, παρέχοντας έγκαιρα κάθε 
αναγκαία συνδρομή. 

2. Το Ε.Δ. διάτων συμβαλλόμενων αρμοδίων φορέων 
του μεριμνά έγκαιρα για τη δημιουργία των κατάλλη¬ 
λων συνθηκών εντός του Νοσοκομείου Ευαγγελισμός 
(προσβάσεις, προετοιμασία χώρων, χρονικός προγραμ¬ 
ματισμός, επάρκεια προσωπικού) για την παραλαβή και 
εγκατάσταση του Ιατροτεχνολογικού Εξοπλισμού σύμ¬ 
φωνα με το χρονοδιάγραμμα υλοποίησης που ορίζεται 
ανά κατηγορία Ιατροτεχνολογικού Εξοπλισμού. 

3.0 Ιατροτεχνολογικός Εξοπλισμός από την παράδοσή 
του θα παραμένει πάντοτε εντός των εγκαταστάσεων 
του Νοσοκομείου Ευαγγελισμός, αποκλειστικά και μόνο 
για τις ανάγκες λειτουργίας του, ενώ η διάθεση ή η αντι¬ 
κατάσταση του εξοπλισμού αυτού δεν επιτρέπεται παρά 
μόνο για λόγους φθοράς ή απαξιώσεώς του και μόνο με 
την προηγούμενη έγγραφη συναίνεση του Ιδρύματος. 

4. Το Ε.Δ. παρέχει κάθε μέσο και κυρίως επαρκή χρη¬ 
ματοδότηση προκειμένου να εξασφαλίζεται ότι, από 
την παράδοση, η διαχείριση και λειτουργία του Έργου 
IV (ενδεικτικά και όχι περιοριστικά, πληρότητα και καταλ¬ 
ληλότητα προσωπικού, επάρκεια, οργάνωση τεχνικών 
υπηρεσιών και ομάδων συντήρησης του Ιατροτεχνο- 
λογικού Εξοπλισμού) ανταποκρίνεται στο Σκοπό βάσει 
των διεθνών προδιαγραφών και βέλτιστων πρακτικών. 
Η υποχρέωση του Ε.Δ. περιλαμβάνει τη διασφάλιση 
επαρκούς και ειδικευμένου προσωπικού για την διαρ¬ 
κή στελέχωση του Έργου IV σύμφωνα με τις ισχύουσες 
διαδικασίες πρόσληψης προσωπικού, και την προμήθεια 
επαρκών ποσοτήτων αναλωσίμων και υλικών κατά τη 
λειτουργία του Ιατροτεχνολογικού Εξοπλισμού ώστε να 
ανταποκρίνεται στο Σκοπό του Έργου IV προς όφελος 
κάθε προσώπου που χρήζει ιατρικής περίθαλψης. 

Άρθρο 3 

Προϋπολογισμός 

Η δαπάνη ολοκλήρωσης του Έργου IV υπολογίζεται 
στο ποσό των 8.500.000 Ευρώ περίπου. Απόκλιση από 
το ποσό αυτό εξαρτάται από την απόλυτη και μονομερή 
κρίση του Ιδρύματος. Αν για την υλοποίηση του Έργου IV 
απαιτηθεί υπέρβαση του προϋπολογισμού, όπως αυτός 
θα οριστικοποιηθεί από το Ιδρυμα, εξ αιτίας γεγονότων 
που ανήκουν στην σφαίρα επιρροής του Ε.Δ, η σχετική 
πρόσθετη δαπάνη θα καλυφθεί από το Ε.Δ. 




Τεύχος Α'170/21.09.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


10077 


Άρθρο 4 

Χρονοδιάγραμμα Υλοποίησης 

Η υλοποίηση του Έργου IV υπολογίζεται σε δύο (2) 
έτη από την ημερομηνία κύρωσης με νόμο της παρού¬ 
σας Επιμέρους Σύμβασης και θα οριστικοποιηθεί από 
το Ίδρυμα μέσω του Φορέα Υλοποίησης, σύμφωνα με 
το επιμέρους χρονοδιάγραμμα που θα συνταχθεί ανά 
κατηγορία και είδος Ιατροτεχνολογικού Εξοπλισμού. 
Το Ίδρυμα καταβάλλει κάθε δυνατή προσπάθεια ώστε 
ο Φορέας Υλοποίησης να υλοποιήσει το Έργο εντός 
του οριζόμενου χρονοδιαγράμματος. Σε περίπτωση 
καθυστέρησης εξαιτίας γεγονότων εκτός της σφαίρας 
επιρροής του Ιδρύματος ή του Φορέα Υλοποίησης, το 
χρονοδιάγραμμα θα παρατείνεται για αντίστοιχο χρονι¬ 
κό διάστημα κατόπιν πρότασης του Φορέα Υλοποίησης 
και με την έγγραφη συναίνεση του Ιδρύματος, με την 
επιφύλαξη των διατάξεων της παρ.1 του άρθρου 17 της 
Σύμβασης. 

Άρθρο 5 

Πιστοποίηση Ολοκλήρωσης και Δωρεά του 

Έργου IV 

2. Το Ε.Δ., διάτων Υπουργείων Οικονομικών και Υγείας 
και του Γενικού Νοσοκομείου Αθηνών «Ο Ευαγγελισμός- 
Οφθαλμιατρείο Αθηνών - Πολυκλινική», υποχρεούται 
εντός είκοσι (20) ημερών απάτην ημερομηνία σχετικής 
έγγραφης πρόσκλησης που του απευθύνει ο Φορέας 
Υλοποίησης, είτε να προβεί εγγράφως στην Πιστοποίηση 
Ολοκλήρωσης του Έργου, είτε να προβάλει εγγράφως 
οποιεσδήποτε ενστάσεις τυχόν διατηρεί. Με την άπρα¬ 
κτη πάροδο της ανωτέρω προθεσμίας θα θεωρείται ότι 
το Ε.Δ. και οι αρμόδιοι φορείς του έχουν πιστοποιήσει 
την ολοκλήρωση του Έργου. Για την παραλαβή του 
Έργου συστήνεται με κοινή απόφαση των Υπουργών 
Οικονομικών και Υγείας ειδική Επιτροπή Παραλαβής 
στην οποία συμμετέχει και προσωπικό του Γενικού Νο¬ 
σοκομείου Αθηνών «Ο Ευαγγελισμός - Οφθαλμιατρείο 
Αθηνών - Πολυκλινική» με αρμοδιότητα επί του Ιατροτε- 
χνολογικού Εξοπλισμού. Η Επιτροπή Παραλαβής συνερ¬ 
γάζεται έγκαιρα με το Ίδρυμα και το Φορέα Υλοποίησης 
για κάθε ζήτημα σχετικό με την παράδοση και παραλαβή 
του Ιατροτεχνολογικού Εξοπλισμού. 

3. Αμέσως μετά την Πιστοποίηση Ολοκλήρωσης του 
Έργου και το αργότερο εντός δύο (2) εργασίμων ημε¬ 
ρών λαμβάνει χώρα η παράδοση και παραλαβή του από 
το Ε.Δ. και το Γενικό Νοσοκομείο Αθηνών «Ο Ευαγγελι¬ 
σμός - Οφθαλμιατρείο Αθηνών - Πολυκλινική» λόγω 
δωρεάς με την υπογραφή πρωτοκόλλου παράδοσης- 
παραλαβής. Με την άπρακτη πάροδο της προθεσμίας 
αυτής θα θεωρείται ότι το Ε.Δ. έχει παραλάβει οριστικά 
και ανεπιφύλακτα το Έργο κατά τους όρους της παρού¬ 
σας Επιμέρους Σύμβασης. 

4. Με την παράδοση και παραλαβή του Έργου, το Γενι¬ 
κό Νοσοκομείο Αθηνών «Ο Ευαγγελισμός - Οφθαλμια¬ 
τρείο Αθηνών - Πολυκλινική» θα υπεισέλθει ως απόλυτος 
κύριος, νομέας και κάτοχος του Έργου, καθώς και ως 
απόλυτος δικαιούχος επί κάθε προνομίου ή άλλου δι¬ 
καιώματος εμπράγματου ή ενοχικού. 


5. Μετά την παράδοση του Έργου στο Ε.Δ. το Ίδρυμα, 
ο Φορέας Υλοποίησης, τα Διοικητικά τους Συμβούλια 
και οι εργαζόμενοι και βοηθοί εκπλήρωσής τους, δεν 
φέρουν ευθύνη που σχετίζεται με οποιονδήποτε τρόπο 
με την υλοποίηση του Έργου. 

Άρθρο 6 

Ονομασία 

Το Έργο IV φέρει εις το διηνεκές ονομασία που περιέχει 
το όνομα και αναφέρεται στο «Ίδρυμα Σταύρος Νιάρχος» 
ως δωρητή. Με ξεχωριστή συμφωνία των μερών που θα 
υπογράφει πριν την παράδοση του Ιατροτεχνολογικού 
Εξοπλισμού προς το Ε.Δ. θα ορίζονται οι ειδικότεροι όροι 
που αφορούν στην ονοματοδοσία του Έργου και στην 
αναγνώριση της δωρεάς του Ιδρύματος. 

Άρθρο 7 

Συντήρηση, Λειτουργία, και Φύλαξη του 

Έργου IV 

Με την παράδοση του Έργου IV, το Ε.Δ. και το Γενικό 
Νοσοκομείο Αθηνών «Ο Ευαγγελισμός - Οφθαλμιατρείο 
Αθηνών - Πολυκλινική», αναλαμβάνουν τις ακόλουθες 
υποχρεώσεις: 

(α) Να εξασφαλίζουν την ορθή συντήρηση του Ιατρο- 
τεχνολογικού Εξοπλισμού προκειμένου να διατηρείται 
πάντα σε άριστη κατάσταση και να ανταποκρίνεται πλή¬ 
ρως και αποκλειστικώς στη Χρήση του. Για τον σκοπό 
της σωστής και άρτιας συντήρησης και λειτουργίας του 
Ιατροτεχνολογικού Εξοπλισμού το Ίδρυμα, μέσω του 
Φορέα Υλοποίησης, θα παραδώσει στο Ε.Δ. και στους 
συμβαλλόμενους αρμόδιους φορείς του τους γενικούς 
όρους συντήρησης του Ιατροτεχνολογικού Εξοπλισμού 
στους οποίους θα παρατίθενται λεπτομερώς οι όροι συ¬ 
ντήρησης και λειτουργίας του. Το Ε.Δ. και οι συμβαλλό¬ 
μενοι στην παρούσα αρμόδιοι φορείς αναλαμβάνουν 
την υποχρέωση να τηρούν τους όρους αυτούς μετά την 
παράδοση του Ιατροτεχνολογικού Εξοπλισμού και να δι¬ 
ασφαλίζουν την διατήρηση σε ισχύ των εγγυήσεων των 
κατασκευαστών. Διευκρινίζεται ότι το Ίδρυμα με δαπάνη 
του θα μεριμνήσει, μέσω του Φορέα Υλοποίησης, για την 
χορήγηση από τους προμηθευτές του Ιατροτεχνολογι- 
κού Εξοπλισμού εγγύησης καλής λειτουργίας διάρκειας 
πέντε (5) ετών, αρχής γενομένης από την ημερομηνία 
παράδοσής του Ιατροτεχνολογικού Εξοπλισμού στο Ε.Δ. 
και το Γενικό Νοσοκομείο Αθηνών «Ο Ευαγγελισμός - 
Οφθαλμιατρείο Αθηνών - Πολυκλινική» σύμφωνα με την 
παράγραφο 2 του άρθρου 5 της παρούσας σύμβασης. Η 
εγγύηση καλής λειτουργίας των προμηθευτών δύναται 
να περιλαμβάνει δωρεάν προληπτική και επανορθωτική 
συντήρηση και τεχνική υποστήριξη του Ιατροτεχνολογι- 
κού Εξοπλισμού μαζί με τυχόν απαιτούμενα ανταλλακτι¬ 
κά (εξαιρουμένωντων αναλώσιμων υλικών). Η εγγύηση 
θα παρέχεται σύμφωνα με τους συνήθεις όρους του προ¬ 
μηθευτή/ κατασκευαστή και θα ισχύει για βλάβες που 
δεν οφείλονται σε κακή χρήση (ενδεικτικά βίαιη κατα¬ 
στροφή, βλάβη από κακή τροφοδοσία, βλάβη από κακό 
χειρισμό, πτώση, σπάσιμο, βλάβη από μη τήρηση των 
περιβαλλοντολογιών συνθηκών λειτουργίας που ορίζει 
ο κατασκευαστής, επέμβαση τεχνικών μη εξουσιοδοτη¬ 
μένων από την προμηθεύτρια εταιρία και το εργοστάσιο 
κατασκευής) ή ανωτέρα βία. 

(β) Να μεριμνούν και να προβαίνουν σε όλες τις απαραίτητες ενέργειες για την εξασφάλιση της διαρκούς, εύρυθ¬ 
μης και πλήρους λειτουργίας του Ιατροτεχνολογικού Εξοπλισμού, της διατήρησής του σε άριστη κατάσταση καθ' 
όλο το χρόνο λειτουργίας. Σε περίπτωση ολικής ή μερικής καταστροφής από οποιαδήποτε αιτία πλην ανωτέρας 
βίας, ή σε περίπτωση απώλειας από οποιαδήποτε αιτία του Ιατροτεχνολογικού Εξοπλισμού, το Ε.Δ. αναλαμβάνει 
την υποχρέωση αντικατάστασής του εντός ευλόγου χρόνου και χωρίς υπαίτια καθυστέρηση προκειμένου αυτός 
να τεθεί εκ νέου σε χρήση των προσώπων που χρήζουν ιατρικής περίθαλψης. 

(γ) Το Ε.Δ. και το Γενικό Νοσοκομείο Αθηνών «Ο Ευαγγελισμός - Οφθαλμιατρείο Αθηνών - Πολυκλινική» έχουν την 
υποχρέωση να λαμβάνουν όλα τα αναγκαία και απαραίτητα μέτρα φύλαξης και ασφάλειας του Ιατροτεχνολογικού 
Εξοπλισμού. 

Άρθρο 8 

Λοιποί όροι 

1. Η παρούσα Επιμέρους Σύμβαση από την υπογραφή της και την κύρωσή της με νόμο αποτελεί παράρτημα και 
αναπόσπαστο τμήμα της Σύμβασης. 

2. Το Ίδρυμα μέσω του Φορέα Υλοποίησης μεριμνά προκειμένου οι προμηθευτές να παράσχουν στο προσω¬ 
πικό λειτουργίας του Έργου IV δωρεάν εκπαίδευση στη χρήση των επιμέρους τμημάτων του Ιατροτεχνολογικού 
Εξοπλισμού. Το Νοσοκομείο αναλαμβάνει την υποχρέωση να μεριμνήσει έγκαιρα για την επιλογή και διάθεση του 
προσωπικού προς εκπαίδευση κατά τα ανωτέρω και την εφεξής αξιοποίησή του για την λειτουργία του Ιατροτε- 
χνολογικού Εξοπλισμού. 

3. Για όσα θέματα δεν ρυθμίζονται ειδικώς με την παρούσα Επιμέρους Σύμβαση ισχύουν τα οριζόμενα στα άρθρα 
της Σύμβασης, περιλαμβανομένης της ρήτρας διαιτησίας του άρθρου 18 της Σύμβασης που ρητά ενσωματώνεται 
στην παρούσα διά αναφοράς. 

Για το 

ΕΛΛΗΝΙΚΟ ΔΗΜΟΣΙΟ 
Ο Υπουργός Οικονομικών 

Ευκλείδης Τ σακαλώτος 
Αθήνα, 04/09/2018 


Ο Αναπληρωτής Υπουργός Υγείας 

Παύλος Πολάκης 
Αθήνα, 06/09/2018 

Για το 

ΙΔΡΥΜΑ ΣΤΑΥΡΟΣ Σ. ΝΙΑΡΧΟΣ 

Γεώργιος Αγουρίδης 
Αθήνα, 06/09/2018 


Ο Υπουργός Υγείας 

Ανδρέας Ξανθός 
Αθήνα, 06/09/2018 

Η Διοικήτρια του Γενικού 
Νοσοκομείου Αθηνών «Ο 
Ευαγγελισμός - Οφθαλμιατρείο 
Αθηνών - Πολυκλινική» 

Παναγιώτα Γκουλάκη-Μητσάκη 
Αθήνα, 06/09/2018 


Χριστίνα Λαμπροπούλου 
Αθήνα, 06/09/2018 

ΠΑΡΑΡΤΗΜΑ 1 της Επιμέρους Σύμβασης - 
Έργο IV 

Απόφαση Διοικητικού Συμβουλίου του Γενικού Νοσοκομείου Αθηνών «Ο Ευαγγελισμός - Οφθαλμιατρείο 
Αθηνών - Πολυκλινική» 

ΑΚΡΙΒΕΣ ΑΠΟΣΠΑΣΜΑ 

Της 205ης Συνεδρίασης του Διοικητικού Συμβουλίου του ΓΝΑ «Ο Ευαγγελισμός - Οφθαλμιατρείο Αθηνών - 
Πολυκλινική» στις 18-7-2018 

ΘΕΜΑ 7ον Οριστικοποίηση Ιατροτεχνολογικού Εξοπλισμού προς το Ιδρυμα «ΣΤΑΥΡΟΣ ΝΙΑΡΧΟΣ» για δωρεά. 

Μετά από απαίτηση του Ιδρύματος «ΣΤΑΥΡΟΣ ΝΙΑΡΧΟΣ» για πλήρη αιτιολόγηση της απόφασης τόσο από πλευράς 
ειδών, ποσοτήτων και τεχνικών προδιαγραφών σε συνεργασία Τμήματος Βιοϊατρικής Τεχνολογίας και Χρηστών, 
τίθεται υπόψη του Διοικητικού Συμβουλίου, η αριθμ. πρωτ. 14/01/1804/16-7-2018 εισήγηση της Διεύθυνσης Τε¬ 
χνικής Υπηρεσίας, η οποία αναφέρει: 

Κυρία Διοικήτρια: 

Το Τμήμα Βιοϊατρικής Τεχνολογίας της Διεύθυνσης Τεχνικής Υπηρεσίας του Νοσοκομείου , σας διαβιβάζει τον 
παρακάτω πίνακα με τα αιτήματα ιατροτεχνολογικού εξοπλισμού συνολικού προϋπολογισμού 8.664.000,00 € (για 
τα οποία υπάρχουν αποφάσεις ΔΣ και αιτήματα των χρηστών), και Τεχνικές Προδιαγραφές για την ολοκλήρωση 
της διαδικασίας εξασφάλισης της δωρεάς από το Ι.Σ.Ν. 


Α/Α 

ΤΜΗΜΑ/ΧΩΡΟΣ 

ΠΕΡΙΓΡΑΦΗ Ι.Ε. 

ΠΟΣΟΤΗΤΑ 

ΔΑΠΑΝΗ (€) 

ΜΟΝΑΔΕΣ / ΤΕΠ / ΤΕΙ /ΤΜΗΜΑΤΑ 

1 . 

ΜΕΘ 2 

ΜοπίΙοτ 

Κεντρικός Σταθμός 

23 

4 

340.000 

2. 

ΚΕΘ 

Απολύμανση ΚΟΒΟΤ 

1 

75.000 

3. 

Φορητός αναπνευστήρας 

1 

6.000 

4. 

ΚΕΘ / Μον. Εμφραγμάτων 

Φορητά ΜοηίΙοτδ 

2 

8.000 

5. 

Απινιδωτές 

18 

90.000 

6. 

Καρδιογράφοι 

20 

50.000 






ΝΕΑ ΠΤΕΡΥΓΑ ΧΕΙΡΟΥΡΓΕΙΩΝ 

7. 

ΝΠΧΒ' ΦΑΣΗΣ 

Αναισθ/κά Τύπου Α ΡΕΙΙ8 

2 

120.000 

8. 

Αναισθ/κά Τύπου Α 

4 

160.000 

9. 

ΚΡΧ / ΝΠΧ Β ΑΙΘΟΥΣΑ 

Σύστημα Διεγχειριτικής Ροής 

1 

85.000 

10. 

Ν/Χ 

Χειρουργικό Μικροσκόπιο 

1 

400.000 

11. 

ΟΥΡΟΛΟΓΙΚΟ 

Συγκρότημα Λιθοτριψίας 

1 

500.000 

12. 

ΜΙΚΡΟΒΙΟΛΟΓΙΚΟ / 
ΛΟΙΜΩΞΕΙΣ 

Σύστημα Ταυτοποίησης Μικροβίων 
μεΙονισμό 

1 

220.000 

13 

ΝΠΧ-ΑΙΜΟΔΥΝΑΜΙΚΟ- 

ΑΚΑ/ΝΧ 

ΤΡΟΧΗΛΑΤΟΣ και σταθερός 
νοσηλευτικός εξοπλισμός 

6+ 

420.000 

ΑΠΕΙΚΟΝΙΣΤΗΚΑ 

14. 

ΑΚΤΙΝΟΔΙΑΓΝΩΣΤΙΚΟ 

Ψηφιακό Ακτινοσκοπικό 

1 

300.000 

15. 

Φορητό Ακτινογραφικό Ψηφ/κό 

1 

75.000 

16 

ΝΠΧ-ΕΝ ΔΟΣΚΟΠΙΚΟ 

Φορητό Ακτινοσκοπικό 

2 

200.000 

17. 

ΑΚΤΙΝΟΔΙΑΓΝΩΣΤΙΚΟ 

Φορητό Ακτινολογικό 

4 

200.000 

18. 

Ψηφιακό Ακτινολογικό 

3 

360.000 

19. 

Οστική Πυκνότητα 

1 

60.000 

20. 

Υπερηχοτομογράφοι 

4 

640.000 

21. 

Ορθοπαντογράφος 

1 

35.000 

22. 

ΚΑΡΔΙΟΛΟΓΙΚΟ 

Καρδιο-Υ περηχοτομογράφος 

1 

150.000 

23. 

ΚΕΘ 

Καρδιο-Υ περηχοτομογράφος 

1 

140.000 

α_ι_I- 


ΕΝΛΟΣΚΟΠΙΚΑ 

24. 

Γ ΑΣΤΡΕΝΤΕΡΟΛΟΓΙΚΟ 
ΤΜΗΜΑ 

Πλήρες Σύστημα Ενδοσκοπικής 
Υπερηχοτομογραφίας Πεπτικού 

1 

250.000 

25. 

Πλήρες Σύστημα Βιντεοενδοσκό- 
πησης Άνω και Κάτω Πεπτικού 

2 

220.000 

26. 

Σύστημα Δικάναλου Βιντεο- 
Γ αστροσκόπιου 

1 

35.000 

27. 

ΚΕΘ 

Ενδοβροχικός Υπέρηχος 

1 

150.000 






ΝΟΣΗΛΕΥΤΙΚΕΣ ΚΛΙΝΕΣ 

28. 

ΜΕΘ 2 

Κλίνες 

19 

285.000 

29. 

ΜΑΦ 

20 

300.000 

30. 

Μον. Εμφραγμάτων 

14 

210.000 

31. 

ΑΚΑ/ΝΧ 


18 

180.000 

32. 

ΝΟΣΗΛΕΥΤΙΚΑ 

ΤΜΗΜΑΤΑ 

800 

2.400.000 


Παρακαλούμε για τον έλεγχο και την έγκρισή σας. 


Ο ΠΡΟΪΣΤΑΜΕΝΟΣ Ο ΠΡΟΪΣΤΑΜΕΝΟΣ 

ΤΜΗΜΑΤΟΣ ΒΙΟΪΑΤΡΙΚΗΣ ΔΙΕΥΘΥΝΣΗΣ 

ΤΕΧΝΟΛΟΓΙΑΣ ΤΕΧΝΙΚΩΝ ΥΠΗΡΕΣΙΩΝ 

Δ. ΜΠΙΡΜΠΙΛΟΠΟΥΛΟΣ ΧΡ. ΚΟΥΤΣΗΣ 


Το Διοικητικό Συμβούλιο αφού έλαβε υπόψη του την 
παραπάνω εισήγηση, διεξάγεται συζήτηση μεταξύ των 
μελών του, κατά την οποία το μέλος του Διοικητικού 
Συμβουλίου κ. Π. Καλαράς επισημαίνει ότι ο ανωτέρω 
υποβληθείς πίνακας από το Τμήμα Βιοϊατρικής Τεχνο¬ 
λογίας έχει διαφοροποιήσεις από τον υποβληθέντα στο 
ΊΔΡΥΜΑ «ΣΤΑΥΡΟΣ ΝΙΑΡΧΟΣ», με την αριθμ. 1 απόφαση 
της 196ης Συνεδρίας Δ.Σ. της 24-5-2018, άποψη με την 
οποία συμφωνεί ο Αναπληρωτής Διοικητής και Διευθύ¬ 
ντρια της Νοσηλευτικής Υπηρεσίας. 

Ο Προϊστάμενος του Τμήματος Βιοϊατρικής Τεχνολο¬ 
γίας, ο οποίος εκλήθη από το Διοικητικό Συμβούλιο να 
αναπτύξει το θέμα και να απαντήσει σε διευκρινιστικές 
ερωτήσεις των μελών αναφέρει ότι σε συνέχεια σχετικής 
εντολής για την αιτιολόγηση , σε συνεργασία με τους 
χρήστες, των ειδών των ποσοτήτων αυτών και των Τε¬ 
χνικών Προδιαγραφών και με δεδομένο την καταγραφή 
του εξοπλισμού, τα αιτήματα των Τμημάτων, την έλλειψη 
στοιχείων σε ότι αφορά τους Λαπαροσκοπικούς Πύρ¬ 
γους, εξοπλισμό χειρουργικών Αιθουσών και την μη ολο¬ 
κλήρωση ακόμη της συνεργασίας με την Διεύθυνση της 
Νοσηλευτικής Υπηρεσίας σε ότι αφορά τις Κλίνες Νοση¬ 
λείας των Τμημάτων λόγω Δημόσιας Διαβούλευσης της 
πρότασης μας, επισημαίνει ότι α) για τους Λαπαροσκο- 
πικούς Πύργους δεν του έχουν δοθεί ακόμη και σήμερα 
στοιχεία από την Διοίκηση για τα είδη εργαλείων που 
θα χρησιμοποιούνται ώστε να κατατεθούν οι προτάσεις 


μας καιΤεχνικές Προδιαγραφές β) για τον εξοπλισμό των 
χειρουργικών αιθουσών, δεν έχουν δοθεί επίσης στοιχεία 
και γ) για τις κλίνες νοσηλείας Τμημάτων, σε συνέχεια 
των Τεχνικών Προδιαγραφών που μας διαβιβάστηκαν 
από τη Διοίκηση του Νοσοκομείου και την άποψη της 
Νοσηλευτικής Υπηρεσίας επί αυτών τωνΤεχνικών Προδι¬ 
αγραφών, αφού συνεκτιμήθηκαν οι δύο προσεγγίσεις και 
με δεδομένο τις υψηλές απαιτήσεις του Νοσοκομείου, Το 
Τμήμα ΒιοϊατρικήςΤεχνολογίας κατέληξε σε μία πρόταση 
Τεχνικών Προδιαγραφών την οποία και ανήρτησε για Δη¬ 
μόσια Διαβούλευση, η οποία και έχει ήδη ολοκληρωθεί. 

Είμαστε στη διάθεση της Διεύθυνσης της Νοσηλευτι¬ 
κής Υπηρεσίας για συνεργασία για την διαμόρφωση του 
τελικού κειμένου των Τεχνικών Προδιαγραφών που θα 
διαβιβαστεί στο Ίδρυμα Σταύρος Νιάρχος, συνεκτιμώ- 
ντας το αποτέλεσμα της Δημόσιας Διαβούλευσης. 

Ο Σύμβουλος κ. Ηλίας Σιώρας, τονίζει ότι ο προσδιο¬ 
ρισμός του εξοπλισμού να γίνει σε συνεργασία Χρηστών 
και Βιοϊατρικής Τεχνολογίας, οι ποσότητες δε να είναι 
σύμφωνες με τις ανάγκες του Νοσοκομείου 

Η Διοικήτρια τονίζει την ανάγκη όπου δεν υπάρχουν 
κοινές προδιαγραφές χρηστών καιΤμήματος Βιοϊατρικής 
Τεχνολογίας να συνταχθούν και να υπογραφούν από τα 
μέρη με πλήρη αιτιολόγηση ειδών και ποσοτήτων 

Ο Αναπληρωτής Διοικητής υποβάλλει τον παρακάτω 
πίνακα ιατροτεχνολογικού εξοπλισμού με εκτιμούμενα 
κόστη και ποσότητες και αναφέρει ότι για όλα τα αϊτού- 

μένα μηχανήματα είτε πρόκειται για αντικαταστάσεις ή νέες προσθήκες, υπάρχει το κατάλληλο επιστημονικά 
καταρτισμένο και αριθμητικά επαρκές, ιατρικό, νοσηλευτικό και τεχνικό προσωπικού το οποίο έχει τη δυνατότητα 
να υποστηρίξει τη λειτουργία τους. 


1.ΜΟΝΑΔΕΣ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΝΟΣΟΚΟΜΕΙΑΚΕΣ ΚΛΙΝΕΣ ΜΕΘ ΒΑΡΕΟΣ 

ΠΑΣΧΟΝΤΩΝ 

19 

ΜΕΘ2 

266000 

ΕΚΣΥΓΧΡΟΝΙΣΜΟΣ/ΙΣΟΠΟΣΗ 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

2 

ΚΛΙΝΕΣ ΝΟΣΗΛΕΙΑΣ 

20 

ΜΑΦ 

280000 

ΕΚΣΥΓΧΡΟΝΙΣΜΟΣ/ΙΣΟΠΟΣΗ 
ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

3 

ΚΛΙΝΕΣ ΝΟΣΗΛΕΙΑΣ 

14 

Μ.ΕΜΦΡΑΓΜΑΤΩΝ 

196000 

ΕΚΣΥΓΧΡΟΝΙΣΜΟΣ/ΙΣΟΠΟΣΗ 
ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

4 

ΜΟΝΙΤΟΡ ΠΑΡΑΚΟΛΟΥΘΗΣΗΣ 

ΦΥΣΙΟΛΟΓΙΚΩΝ ΠΑΡΑΜΕΤΡΩΝ ΑΣΘΕΝΩΝ 

ΑΠΟΤΕΛΟΥΜΕΝΟ ΑΠΟ: 

ΜΟΝΙΤΟΡ ΠΑΡΑΚΟΛΟΥΘΗΣΗΣ 

ΦΥΣΙΟΛΟΓΙΚΩΝ ΠΑΡΑΜΕΤΡΩΝ ΑΣΘΕΝΩΝ 

ΚΕΝΤΡΙΚΟ ΣΤΑΘΜΟ 

1 

23 

4 

ΜΕΘ2 

340000 

ΕΚΣΥΓΧΡΟΝΙΣΜΟΣ/ 

ΑΝΤΙΚΑΤΑΣΤΑΣΗ ΠΛΕΟΝ 20 

ΕΤΩΝ 

5 

ΕΝΔΟΒΡΟΓΧΙΚΟΣ ΥΠΕΡΗΧΟΣ 

1 

ΜΕΘ1 

150000 

ΠΡΟΣΘΗΚΗ ΓΙΑ ΕΞΥΠΗΡΕΤΗΣΗ 

ΑΝΑΓΚΩΝ ΜΕΘ1 

6 

ΣΥΣΤΗΜΑ ΤΡΙΣΔΙΑΣΤΑΤΗΣ 

ΥΠΕΡΗΧΟΤΟΜΟΓΡΑΦΙ ΑΣ 

1 

ΜΕΘ1 

140000 

ΕΚΣΥΓΧΡΟΝΙΣΜΟΣ/ΙΣΟΠΟΣΗ 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

7 

ΦΟΡΗΤΟΣ ΑΝΑΠΝΕΥΣΤΗΡΑΣ ΤΥΠΟΥ Α 

1 

ΚΕΘ 

6000 

ΠΡΟΣΘΗΚΗ ΓΙΑ ΕΞΥΠΗΡΕΤΗΣΗ 

ΑΝΑΓΚΩΝ ΚΕΘ 

8 

ΜΟΝΙΤΟΡ ΜΕΤΑΦΟΡΑΣ ΑΣΘΕΝΩΝ 

2 

ΚΕΘ&ΜΟΝΑΔΑ 

ΕΜΦΡΑΓΜΑΤΩΝ 

8000 

ΠΡΟΣΘΗΚΗ ΓΙΑ ΕΞΥΠΗΡΕΤΗΣΗ 

ΑΝΑΓΚΩΝ ΚΕΘ&ΜΟΝΑΔΑΣ 

ΕΜΦΡΑΓΜΑΤΩΝ 

2.ΤΕΠ-ΤΕΙ-ΚΛΙΝΙΚΕΣ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΣΤΑΘΕΡΑ ΜΟΝΙΤΟΡ ΓΙΑ ΑΝΤΙΚΑΤΑΣΤΑΣΗ 

ΛΟΓΩ ΒΛΑΒΩΝ 

3 

ΤΕΠ-ΝΟΣ.ΤΜΗΜΑΤΑ 

30000 

ΕΦΕΔΡΙΚΑ ΓΙΑ ΧΡΗΣΗ ΣΕ 

ΠΕΡΙΠΤΩΣΗ ΒΛΑΒΩΝ 

2 

ΜΟΝΙΤΟΡ ΜΕΤΑΦΟΡΑΣ ΑΣΘΕΝΩΝ 

18 

ΤΕΠ-ΝΟΣ.ΤΜΗΜΑΤΑ 

72000 

ΠΡΟΣΘΗΚΕΣ/ΑΝΤΙΚΑΤΑΣΤΑΣΕΙΣ 
ΠΑΛΑΙΩΝ ΓΙΑ ΕΞΥΠΗΡΕΤΗΣΗ 

ΤΕΠ-ΝΟΣΗΛΕΥΤΙΚΩΝ 

ΤΜΗΜΑΤΩΝ 

3 

ΦΟΡΗΤΟΙ ΑΝΑΠΝΕΥΣΤΗΡΕΣ ΤΥΠΟΥ Α 

25 

ΤΕΠ-ΝΟΣ.ΤΜΗΜΑΤΑ 

150000 

ΠΡΟΣΘΗΚΕΣ/ΑΝΤΙΚΑΤΑΣΤΑΣΕΙΣ 
ΠΑΛΑΙΩΝ ΓΙΑ ΕΞΥΠΗΡΕΤΗΣΗ 

ΤΕΠ-ΝΟΣΗΛΕΥΤΙΚΩΝ 

ΤΜΗΜΑΤΩΝ 

4 

ΔΙΦΑΣΙΚΟΙ ΑΠΙΝΙΔΩΤΕΣ ΜΕ ΜΟΝΙΤΟΡ 

ΤΥΠΟΥ Α 

30 

ΤΕΠ-ΤΕΙ-ΚΛΙΝΙΚΕΣ 

150000 

ΠΡΟΣΘΗΚΕΣ/ΑΝΤΙΚΑΤΑΣΤΑΣΕΙΣ 
ΠΑΛΑΙΩΝ ΓΙΑ ΕΞΥΠΗΡΕΤΗΣΗ 

ΤΕΠ-ΤΕΙ-ΚΛΙ ΝΙΚΩΝ 

5 

ΔΩΔΕΚΑΝΑΛΟΙ ΗΛΕΚΤΡΟΚΑΡΔΙΟΓΡΑΦΟΙ 

30 

ΤΕΠ-ΤΕΙ-ΚΛΙΝΙΚΕΣ 

75000 

ΠΡΟΣΘΗΚΕΣ/ΑΝΤΙΚΑΤΑΣΤΑΣΕΙΣ 
ΠΑΛΑΙΩΝ ΓΙΑ ΕΞΥΠΗΡΕΤΗΣΗ 

ΤΕΠ-ΤΕΙ-ΚΛΙ ΝΙΚΩΝ 

3.ΝΕΑ ΠΤΕΡΥΓΑ ΧΕΙΡΟΥΡΓΕΙΩΝ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΤΡΟΧΗΛΑΤΟΣ & ΣΤΑΘΕΡΟΣ ΕΞΟΠΛΙΣΜΟΣ 


3 ΑΙΘΟΥΣΕΣ 

ΑΙΜΟΔΥΝΑΜΙΚΟΥ & 

1 ΑΙΘΟΥΣΑ ΑΝΑΝΗΨΗΣ 

ΧΕΙΡΟΥΡΓΕΙΑ 

23000 

ΠΡΟΣΘΗΚΗ 

2 

ΤΡΟΧΗΛΑΤΟΣ & ΣΤΑΘΕΡΟΣ ΕΞΟΠΛΙΣΜΟΣ 

5 ΝΕΕΣ ΕΞ 

ΟΛΟΚΛΗΡΟΥ 3 

ΣΥΜΠΛΗΡΩΣΗ 

ΧΕΙΡΟΥΡΓΙΚΕΣ 

ΑΙΘΟΥΣΕΣ 

185000 

ΠΡΟΣΘΗΚΗ ΣΕ 5 ΝΕΕΣ ΑΙΘΟΥΣΕΣ 

ΚΑΙ ΣΥΜΠΛΗΡΩΣΗ 3 ΝΕΩΝ 

ΑΙΘΟΥΣΩΝ 

3 

ΑΝΑΙΣΘΗΣΙΟΛΟΓΙΚΑ ΣΥΓΚΡΟΤΗΜΑΤΑ 

ΤΥΠΟΥ ΑΡΙΙΙ5 

2 

ΧΕΙΡ.ΑΙΘΟΥΣΕΣ 

120000 

ΠΡΟΣΘΗΚΗ 

4 

ΑΝΑΙΣΘΗΣΙΟΛΟΓΙΚΑ ΣΥΓΚΡΟΤΗΜΑΤΑ 

ΤΥΠΟΥ Α 

4 

ΧΕΙΡ.ΑΙΘΟΥΣΕΣ 

160000 

ΠΡΟΣΘΗΚΗ 

5 

ΧΕΙΡΟΥΡΓΙΚΑ ΕΡΓΑΛΕΙΑ 


ΝΠΧ 

300000 

ΠΡΟΣΘΗΚΗ 

6 

ΔΙΕΓΧΕΙΡΗΤΙΚΟ ΣΥΣΤΗΜΑ ΜΕΤΡΗΣΗΣ 

ΡΟΗΣ 

1 

ΝΠΧ- 

ΚΑΡΔΙΟΧΕΙΡΟΥΡΓΙΚΗ 

ΑΙΘ. 

85000 

ΠΡΟΣΘΗΚΗ 


7 

ΣΥΣΤΗΜΑ ΤΑΥΤΟΠΟΙΗΣΗΣ ΜΙΚΡΟΒΙΩΝ 

ΜΕ ΙΟΝΙΣΜΟ ΠΡΩΤΕΪΝΩΝ 

1 

ΕΝΔΟΣΟΚΟΜΕΙΑΚΕΣ 

ΛΟΙΜΩΞΕΙΣ 

220000 

ΠΡΟΣΘΗΚΗ 


8 

ΡΟΜΠΟΤ ΓΙΑ ΛΟΙΜΩΞΕΙΣ 

1 

ΕΝΔΟΣΟΚΟΜΕΙΑΚΕΣ 

ΛΟΙΜΩΞΕΙΣ 

75000 

ΠΡΟΣΘΗΚΗ 

9 

ΧΕΙΡΟΥΡΓΙΚΟ ΜΙΚΡΟΣΚΟΠΙΟ 

1 

ΝΡΧ 

400000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

4.ΑΚΤΙΝΟΔΙΑΓΝΩΣΤΙΚΟ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΣΥΣΤΗΜΑ ΨΗΦΙΑΚΟΥ 

ΤΗΛΕΧΕΙΡΙΖΟΜΕΝΟΥ ΑΚΤΙΝΟΣΚΟΠΙΚΟΥ 

1 

ΑΚΤΙΝΟΔΙΑΓΝΩΣΤΙΚΟ 

300000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

2 

ΦΟΡΗΤΟ ΨΗΦΙΑΚΟ ΑΚΤΙΝΟΓΡΑΦΙΚΟ 

ΣΥΣΤΗΜΑ ΤΥΠΟΥ Η 

1 

ΑΚΤΙΝΟΔΙΑΓΝΩΣΤΙΚΟ 

75000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

3 

ΦΟΡΗΤΟ ΑΚΤΙΝΟΣΚΟΠΙΚΟ ΜΗΧΑΝΗΜΑ 0 

ΑΚΜ 

1 

ΑΚΤΙΝΟΔΙΑΓΝΩΣΤΙΚΟ 

ΓΙΑ ΧΡΗΣΗ ΣΤΙΣ ΝΕΕΣ 

ΧΕΙΡΟΥΡΓΙΚΕΣ 

ΑΙΘΟΥΣΕΣ 

100000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

4 

ΨΗΦΙΑΚΟ ΤΡΟΧΗΛΑΤΟ ΑΚΤΙΝΟΛΟΓΙΚΟ 

ΜΗΧΑΝΗΜΑ 

4 

ΑΚΤΙΝΟΔΙΑΓΝΩΣΤΙΚΟ 

180000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

5 

ΨΗΦΙΑΚΟ ΑΚΤΙΝΟΛΟΓΙΚΟ ΣΥΓΚΡΟΤΗΜΑ 

3 

ΑΚΤΙΝΟΔΙΑΓΝΩΣΤΙΚΟ 

360000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

6 

ΣΥΣΤΗΜΑ ΥΠΕΡΗΧΟΤΟΜΟΓΡΑΦΙΑΣ 

ΓΕΝΙΚΗΣ ΧΡΗΣΗΣ 

4 

ΑΚΤΙΝΟΔΙΑΓΝΩΣΤΙΚΟ 

580000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

7 

ΣΥΣΤΗΜΑ ΤΡΙΣΔΙΑΣΤΑΤΗΣ 
ΥΠΕΡΗΧΟΤΟΜΟΓΡΑΦΙΑΣ ϋΟΡΙΕΚ 

1 

ΚΑΡΔΙΟΛΟΓΙΚΟ 

150000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ ΚΑΛΥΨΗΣ 
ΣΥΝΤΗΡΗΣΗΣ/ΒΛΑΒΕΣ/ΕΛΛΕΙΨΗ 
ΑΝΤΑΛΛΑΚΤΙΚΩΝ 

8 

ΣΥΓΚΡΟΤΗΜΑ ΛΙΘΟΤΡΙΨΙΑΣ 

1 

ΟΥΡΟΛΟΓΙΚΟ 

500000 

ΠΡΟΣΘΗΚΗ 

9 

ΨΗΦΙΑΚΟΣ ΟΡΘΟΠΑΝΤΟΓΡΑΦΟΣ 

1 

ΑΚΤΙΝΟΔΙΑΓΝΩΣΤΙΚΟ 

35000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ/ΕΚΤΟΣ 

ΛΕΙΤΟΥΡΓΙΑΣ 

10 

ΣΥΣΤΗΜΑ ΜΕΤΡΗΣΗΣ ΟΣΤΙΚΗΣ 

ΠΥΚΝΟΤΗΤΑΣ 

1 

ΑΚΤΙΝΟΔΙΑΓΝΩΣΤΙΚΟ 

60000 

ΑΝΤΙΚΑΤΑΣΤΑΣΗ ΛΟΓΩ 
ΠΑΛΑΙΟΤΗΤΑΣ (ΑΝΩ ΤΩΝ 15 

ΕΤΩΝ) 

5.ΕΝΔΟΣΚΟΠΙΚΑ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΦΟΡΗΤΟ ΑΚΤΙΝΟΣΚΟΠΙΚΟ ΜΗΧΑΝΗΜΑ 0 

ΑΚΜ ΜΕ ΔΥΝΑΤΟΤΗΤΑ ΕΚΟΡ 

1 

Α&Β 

ΓΑΣΤΡΕΝΤΕΡΟΛΟΓΙΚΟ 

100000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ/ΒΛΑΒΕΣ/ΕΛΛΕΙΨΗ 

ΑΝΤΑΛΛΑΚΤΙΚΩΝ 

2 

ΠΛΗΡΕΣ ΣΥΣΤΗΜΑ ΕΝΔΟΣΚΟΠΙΚΗΣ 
ΥΠΕΡΗΧΟΤΟΜΟΓΡΑΦΙ ΑΣ ΠΕΠΤΙΚΟΥ 
ΑΠΟΤΕΛΟΥΜΕΝΟ ΑΠΌ: 

1 

Α&Β 

ΓΑΣΤΡΕΝΤΕΡΟΛΟΓΙΚΟ 

250000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ/ΒΛΑΒΕΣ/ΕΛΛΕΙΨΗ 

ΑΝΤΑΛΛΑΚΤΙΚΩΝ 

ΚΕΝΤΡΙΚΗ ΑΝΕΞΑΡΤΗΤΗ ΜΟΝΑΔΑ 

ΕΝΔΟΣΚΟΠΙΚΟΥ ΥΠΕΡΗΧΟΥ 

1 

ΥΠΕΡΗΧΟ ΒΙΝΤΕΟ ΓΑΣΤΡΟΣΚΟΠΙΟ 

ΔΙΑΓΝΩΣΤΙΚΗΣ ΧΡΗΣΗΣ ΡΑϋΙΑί 50ΑΝΝΙΝ6 

360 

1 

3 

ΠΛΗΡΕΣ ΣΥΣΤΗΜΑ 

ΒΙΝΤΕΟΕΝΔΟΣΚΟΠΗΣΗΣ ΑΝΩ & ΚΑΤΩ 

ΠΕΠΤΙΚΟΥ ΥΨΗΛΗΣ ΤΕΧΝΟΛΟΓΙΑΣ 

ΚΑΤΑΛΛΗΛΟ ΓΙΑ ΤΗΝ ΠΡΩΙΜΗ 

ΑΝΙΧΝΕΥΣΗ ΕΠΙΠΕΔΩΝ ΜΟΡΦΩΜΑΤΩΝ 
ΣΤΟΝ ΒΛΕΝΝΟΓΟΝΟ (2 ΠΥΡΓΟΙ) 

2 

Α&Β 

ΓΑΣΤΡΕΝΤΕΡΟΛΟΓΙΚΟ 

220000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ/ΒΛΑΒΕΣ/ΕΛΛΕΙΨΗ 

ΑΝΤΑΛΛΑΚΤΙΚΩΝ 

4 

ΣΥΣΤΗΜΑ ΔΙΚΑΝΑΛΟΥ 

ΒΙΝΤΕΟΓΑΣΤΡΟΣΚΟΠΙΟΥ ΚΑΤΑΛΛΗΛΟ ΓΙΑ 

ΕΠΕΜΒΑΤΙΚΑ ΠΕΡΙΣΤΑΤΙΚΑ 

1 

Α&Β 

ΓΑΣΤΡΕΝΤΕΡΟΛΟΓΙΚΟ 

35000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ/ΒΛΑΒΕΣ/ΕΛΛΕΙΨΗ 

ΑΝΤΑΛΛΑΚΤΙΚΩΝ 

6.ΜΟΝΑΔΑ ΤΕΧΝΗΤΟΥ ΝΕΦΡΟΥ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΜΗΧΑΝΗΜΑΤΑ ΤΕΧΝΗΤΟΥ ΝΕΦΡΟΥ 

10 

ΜΤΝ 

150000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

7.ΓΝΑ0ΟΧΕΙΡΟΥΡΓΙΚΟ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΟΔΟΝΤΙΑΤΡΙΚΕΣ ΕΔΡΕΣ 

3 

ΓΝΑΘΟΧΕΙΡΟΥΡΓΙΚΟ 

45000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

8.ΩΡΑ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΕΔΡΕΣ ΩΡΛ 

2 

ΩΡΛ 

30000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

9.ΓΕΝΙΚΗ ΧΕΙΡΟΥΡΓΙΚΗ-ΘΩΡΑΚΟΧΕΙΡΟΥΡΓΙΚΗ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΠΛΗΡΕΣ ΠΥΡΓΟΣ ΛΑΠΑΡΟΣΚΟΠΙΚΗΣ 

ΧΕΙΡΟΥΡΓΙΚΗΣ 

2 

ΓΕΝΙΚΗ ΧΕΙΡΟΥΡΓΙΚΗ 

160000 

ΠΡΟΣΘΗΚΗ 

10.ΚΛΙΝΕΣ ΝΟΣΟΚΟΜΕΙΟΥ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΚΛΙΝΕΣ ΝΟΣΗΛΕΙΑΣ ΜΕ ΣΤΡΩΜΑ 
ΣΥΝΟΔΕΥΟΜΕΝΕΣ ΑΠΌ 

ΤΡΑΠΕΖΟΤΟΥΑΛΕΤΕΣ ΚΑΙ ΚΑΘΙΣΜΑ 

800 

ΤΜΗΜΑΤΑ 

ΝΟΣΟΚΟΜΕΙΟΥ 

1600000 

ΕΚΣΥΓΧΡΟΝΙΣΜΟΣ 

ΞΕΝΟΔΟΧΕΙΑΚΟΥ 
ΕΞΟΠΛΙΣΜΟΥ/ΑΝΤΙΚΑΤΑΣΤΑΣΗ 
ΛΟΓΩ ΠΑΛΑΙΟΤΗΤΑΣ 

11.ΦΟΡΕΙΑ-ΤΡΟΧΗΛΑΤΕΣ ΚΑΡΕΚΛΕΣ ΝΟΣΟΚΟΜΕΙΟΥ 

Α/Α 

ΠΕΡΙΓΡΑΦΗ ΙΑΤΡΟΤΕΧΝΟΛΟΓΙΚΟΥ 

ΕΙΔΟΥΣ 

ΠΟΣΟΤΗΤΑ 

ΤΜΗΜΑ/ΧΩΡΟΣ 

ΕΚΤΙΜΗΣΗ ΚΟΣΤΟΥΣ 

ΑΓΟΡΑΣ 

ΑΙΤΙΟΛΟΓΙΑ 

1 

ΦΟΡΕΙΑ 

90 

ΤΜΗΜΑΤΑ 

ΝΟΣΟΚΟΜΕΙΟΥ 

90000 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ ΚΑΙ ΧΡΗΣΗΣ ΤΟΥΣ 

ΩΣ ΕΠΙΚΟΥΡΙΚΩΝ ΚΛΙΝΩΝ 

2 

ΦΟΡΕΙΑ ΓΙΑ ΥΠΕΡΒΑΡΟΥΣ 

10 

ΤΜΗΜΑΤΑ 

ΝΟΣΟΚΟΜΕΙΟΥ 

20000 

ΠΡΟΣΘΗΚΗ 

3 

ΤΡΟΧΗΛΑΤΕΣ ΚΑΡΕΚΛΕΣ 

55 

ΤΜΗΜΑΤΑ 

ΝΟΣΟΚΟΜΕΙΟΥ 

27500 

ΑΝΤΙΚΑΤΑΣΤΑΣΗ ΛΟΓΩ 

ΠΑΛΑΙΟΤΗΤΑΣ 

4 

ΤΡΟΧΗΛΑΤΕΣ ΚΑΡΕΚΛΕΣ ΓΙΑ ΥΠΕΡΒΑΡΟΥΣ 

5 

ΤΜΗΜΑΤΑ 

ΝΟΣΟΚΟΜΕΙΟΥ 

4000 

ΠΡΟΣΘΗΚΗ 


ΣΥΝΟΛΙΚΟ ΕΚΤΙΜΩΜΕΝΟ 

ΚΟΣΤΟΣ ΑΓΟΡΑΣ 



8502500 



Το Διοικητικό Συμβούλιο μετά από διαλογική συζήτηση μεταξύ των μελών του, ομόφωνα αποφασίζει - εγκρίνει: 
Την έγκριση του πίνακα του ιατροτεχνολογικού εξοπλισμού με εκτιμούμενα κόστη και ποσότητες, τον οποίο 
κατέθεσε ο Αναπληρωτής Διοικητής του Νοσοκομείου και την διαβίβασή του στο Ίδρυμα «ΣΤΑΥΡΟΣ ΝΙΑΡΧΟΣ». 

Αθήνα, 20 Ιουλίου 2018 

Γεωργία Κανέλλου 
Γραμματέας Δ.Σ. 

Εσωτερική Διανομή: 

Διευθυντή Ιατρικής Υπηρεσίας 
Διευθύντρια Νοσηλευτικής Υπηρεσίας 
Διευθύντρια Διοικητικής Υπηρεσίας 
Διευθυντή Τεχνικής Υπηρεσίας 
Υποδιεύθυνση Διοικητικού 
Υποδιεύθυνση Οικονομικού 
Τμήμα ΒιοϊατρικήςΤεχνολογίας 
Τμήμα Προμηθειών 

Άρθρο δεύτερο 

Εκκίνηση της διαδικασίας διαμόρφωσης του 
κατώτατου μισθού κατά το έτος 2018 

Στο άρθρο 103 του ν. 4172/2013 (Α' 167) προστίθεται 
παρ. 8 ως εξής: 

«8. Ειδικά για την εκκίνηση της διαδικασίας του πα¬ 
ρόντος άρθρου κατά το έτος 2018, οι προθεσμίες της 
παραγράφου 5 και της περίπτωσης α'της παραγράφου 
7 καθορίζονται ως εξής: 

α) Η αποστολή έγγραφης πρόσκλησης από την Επι¬ 
τροπή Συντονισμού της διαβούλευσης, κατά την υπο¬ 
περίπτωση αα 'της περίπτωσης β'της παραγράφου 5, 
λαμβάνει χώρα εντός του τελευταίου δεκαημέρου του 
μηνός Σεπτεμβρίου του 2018. 

β) Η σύνταξη και υποβολή της έκθεσης της υποπε¬ 
ρίπτωσης αα' της περίπτωσης β' της παραγράφου 5, 
λαμβάνει χώρα το αργότερο έως την 31η Οκτωβρίου 
του 2018. 

γ) Η διαβίβαση του υπομνήματος και της τεκμηρίωσης 
κάθε διαβουλευόμενου από την Επιτροπή Συντονισμού 
της διαβούλευσης προς τους λοιπούς εκπροσώπους των 
κοινωνικών εταίρων, με πρόσκληση για προφορική δια- 
βούλευση, κατά την υποπερίπτωση γγ'της περίπτωσης 
β'της παραγράφου 5, λαμβάνει χώρα το αργότερο έως 
την 15η Νοεμβρίου του 2018. 


δ) Η διαβίβαση όλων των υπομνημάτων και της τεκμη¬ 
ρίωσης των διαβουλευομένων, καθώς και της έκθεσης 
των εξειδικευμένων επιστημονικών, ερευνητικών φο¬ 
ρέων στο Κέντρο Προγραμματισμού και Οικονομικών 
Ερευνών (ΚΕΠΕ) προς σύνταξη Σχεδίου Πορίσματος Δια¬ 
βούλευσης, κατά την υποπερίπτωση δδ' της περίπτωσης 
β'της παραγράου 5, λαμβάνει χώρα το αργότερο έως την 
30ή Νοεμβρίου του 2018. 

ε) Το Σχέδιο του Πορίσματος Διαβούλευσης ολοκλη¬ 
ρώνεται, κατά την υποπερίπτωση εε' της περίπτωσης 
β'της παραγράφου 5, το αργότερο έως την 31 η Δεκεμ¬ 
βρίου του 2018. 

στ) Η εισήγηση, από τον Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης στο Υπουρ¬ 
γικό Συμβούλιο, του κατώτατου μισθού υπαλλήλων και 
του κατώτατου ημερομισθίου των εργατοτεχνιτών, κατά 
την περίπτωση α'της παραγράφου 7, λαμβάνει χώρα 
εντός του τελευταίου δεκαπενθημέρου του μηνός Ια¬ 
νουάριου του 2019. 

ζ) Κατά τα λοιπά, εφαρμόζονται οι προβλέψεις των 
παραγράφων 1 έως 7 του παρόντος άρθρου.» 

Άρθρο τρίτο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επιμέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 20 Σεπτεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Ο Αντιπρόεδρος της Κυβέρνησης 
και Υπουργός Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υγείας 

ΑΝΔΡΕΑΣ ΞΑΝΘΟΣ 


Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Αναπληρωτής Υπουργός 
Υγείας 

ΠΑΥΛΟΣ ΠΟΛΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους. 


Αθήνα, 20 Σεπτεμβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























